
1. Reguli generale de igienă 
pentru personalul de îngrijire a 
unui copil mic 


Reguli generale de igienă care trebuie 
respectate de toate persoanele ce au contact cu 
copilul: 

1. Să fie perfect sănătoase, fără boli infecțioase 
(gripă, diaree, rujeolă, rubeolă, varicelă, hepatita 
A, herpes, tuberculoză, etc.). 

2. Să se spele bine pe mâini cu săpun înainte de 
a lua în braţe copilul sau de a-l hrăni. 

3. Hainele pe care le poartă să fie curate. 

4. Să nu sărute copilul pe gură, sau pe mânute, 
deoarece acesta îşi poate pune mânuţele în gură şi 
se poate contamina cu microbi din gura adulților. 

Reguli de igienă personală care trebuiesc 
respectate atât de mame cât şi de bone: 

1. Spălarea pe mâini cu săpun înainte de a pune 
mâna pe copil, după folosirea toaletelor, înainte de 
masă, după intrarea în contact cu orice obiect 
murdar. 

2. Folosirea prosoapelor de unică folosinţă. 

3. Să facă duş cel puţin o dată pe zi. 

4. Să evite parfumurile, deodorantele (pot fi 
folosite doar rulourile antiperspirante) pentru 
evitarea alergizării copilului. 

5. Mâini îngrijite, unghii scurte, fără leziuni sau 
infecții. 

6. În caz de leziuni la nivelul mâinilor (infectate 
sau neinfectate) este necesară utilizarea mănuşilor 
de unică folosinţă. 

7. În caz de leziuni la nivelul corpului se evită 
copilului, dacă atingerea cu acele leziuni nu a fost 
evitată este obligatorie spălare pe mâini cu apă şi 
săpun şi apoi dezinfectarea cu spirt sau 
dezinfectant instant. 


8. Îmbrăcămintea trebuie să fie curată şi 
confortabilă, de preferat un halat curat sau haine 
de interior, nu hainele cu care venim din 
mijloacele de transport în comun sau de la 
serviciu, acestea pot purta diverşi microbi din 
mediul înconjurător. 

Reguli de igienă a locuinţei: 

1. Ordinea şi curăţenia sunt foarte importante 
într-o locuinţă, mai ales dacă în ea este şi un copil. 

2. Temperatura în cameră trebuie să fie între 20 
— 22°C; 24 — 25°C în camera de baie a copilului. 

3. Aerisirea zilnică a camerelor şi evitarea 
fumatului. 

4. Evitarea instalaţiilor electrice improvizate. 

5. Evitarea încălzirii încăperii cu ajutorul 
aragazului; risc de intoxicație cu gaz sau risc de 
hipoxie prin epuizarea oxigenului din cameră. 

6. Umidifierea aerului din cameră cu ajutorul 
unor vase cu apă sau prosoape ude pe calorifere 
(de preferat vase cu suprafață mare de evaporare 
deoarece evaporarea este direct proporţională cu 
suprafaţa) la copilul mic este necesară o umiditate 
de 40 — 60 până la 80%. Aerul uscat, usucă şi 
deshidratează nasul, gura şi pielea copilului, astfel 
încât nasul uscat nu poate funcţiona, mucoasa 
nazală se fisurează şi fabrică mucozităţi în exces 
ca să se apere de uscăciune. Aceasta provoacă un 
disconfort copilului care nu este în stare să respire 
corect, având nasul mereu înfundat copilul vrea să 
bea şi să sugă des, dar nu poate pentru că nu-şi 
poate regla respirația cu deglutiția, în aceste 
condiții, de cele mai multe ori părinţii iau inițiativa 
de a curăța nasul, dar de cele mai multe ori ajung 
la medic care va pune diagnosticul de rinofaringită 
şi recomandă antibiotice. Este important ca orice 
copil să fie judecat în contextul mediului 
înconjurător. Cunoscând condiţiile de încălzire şi 
uscăciune din casă putem găsi soluția optimă 
pentru rezolvarea problemei,  umidificând 
atmosfera. 


7. Evitarea substanţelor chimice la curățirea 
locuinţei şi a odorizantelor de cameră. Dacă au 
fost folosite astfel de substanţe, camera trebuie 
foarte bine acrisită iar suprafeţele sau hainele se 
limpezesc foarte bine (de cel puţin trei ori). 

8. Evitarea covoarelor şi a mochetelor, sunt de 
preferat cearşafurile şi păturile care se pot spăla 
Uşor. 

9. Se recomandă scoaterea din casă a anumitor 
lucruri care pot fi potențiali alergeni (paturi, saltele 
vechi, pilote, animale de companie, mobile vechi 
cu miros, etc.). 

Măsuri de igienă în cazul alimentaţiei cu 
biberonul: 

1. Spălarea cu grijă a mâinilor înaintea mânuirii 
biberoanelor. 

2. Se verifică valabilitatea cutiei de lapte. 

3. Cutia de lapte se păstrează închisă ermetic la 
temperatura camerei. 

4. Tot ce se foloseşte în alimentația sugarului se 
spală întru-un vas separat curat. 

5. Tetinele, biberoanele se clătesc cu apă fiartă 
imediat după ce au fost folosite, iar pentru spălarea 
lor se folosesc periuţe speciale. 

6. Toate obiectele folosite la prepararea 
formulelor pentru sugari se sterilizează prin 
fierbere 25 minute, sterilizatoare sau cu 
dezinfectant instant tablete (după care se clătesc 
foarte bine cu apă fiartă şi răcită). 

7. Partea tetinei care se introduce în gura 
copilului nu trebuie atinsă cu nimic (mâna, gura 
mamei şi nici a altei persoane, sau alte obiecte), 
dacă a căzut pe jos se dă din nou la sterilizat. 

8. Toate obiectele folosite în alimentaţia 
copilului se păstrează într-un vas separat steril 
acoperit cu un capac sau tifon steril. 

9. Apa folosită în pregătirea laptelui trebuie să 
fie fiartă şi răcită la 38-40*C, se mai poate folosi 
apă plată din comerț. 


10. Se interzice folosirea apei din fântâni, 
deoarece există riscul de intoxicație cu nitriţi, mai 
ales după ploi, când îngrăşămintele chimice de pe 
sol (nitriţii) ajung în pânza de apă freatică. Nitriţii 
produc blocarea hemoglobinei copilului cu 
cianozarea acestuia (învineţirea copilului) cu 
imposibilitatea respirației celulare şi copilul poate 
muri subit dacă nu este adus imediat la doctor. 
Aceasta este o urgență majoră. 

11. La prepararea laptelui se folosesc exact 
proporțiile menţionate pe cutie, este important să 
se folosească măsura din cutia originală. În general 
pe plan internațional diluţiile de lapte s-au 
standardizat şi se foloseşte o măsură la 30 ml de 
apă. Există câteva formule de lapte la care 
recomandarea producătorului este de o măsură la 
60 ml de apă şi aceasta trebuie respectată. 

12. Laptele gata preparat se poate păstra doar la 
frigider (nu la temperatura camerei) timp de 24 
ore. De preferat să se prepare de fiecare dată lapte 
proaspăt şi să nu se păstreze. În condiţiile unei 
deplasări se poate lua apa clocotită într-un termos 
sau apă plată la sticlă, cutia de lapte praf, 
biberoane sterile şi se prepară laptele când este 
cazul. 

Alegerea unei persoane pentru îngrijirea unui 
copil pentru multe cupluri este destul de dificilă, se 
recomandă ca la luarea deciziei să participe ambii 
părinți. 

Condiţiile care trebuie să le îndeplinească o 
persoană aleasă pentru îngrijirea unui copil mic 
sunt: 

e echilibrată psihoemoţional (se recomandă 
efectuarea unei evaluări psihologice). Nu se admit 
persoane nervoase, impulsive, dictatoriale 

e condiţie fizică bună 

e perfect sănătoasă (este de dorit să se efectueze 
următoarele investigaţii paraclinice: hemogramă, 
RBW, radiografie pulmonară, test HIV) 

e responsabilitate şi maturitate 


e cunoştinţe în domeniu şi experienţă. 


2. Comportamentul adulţilor faţă 
de un copil mic 


Aducerea nou-născutului în casă duce la 
schimbarea programului întregii familii. Nou- 
născuții se dezvoltă mai bine dacă li se oferă o 
atenție deosebită, ei au o capacitate nelimitată de a 
absorbi dragostea părinților. S-a observat că 
sugarii a căror mame răspund repede la plânsul 
copilului comunică mai uşor, îşi dezvoltă mai 
repede vorbirea şi au un temperament mai deschis. 

În primele zile nou-născutul cheltuie o cantitate 
enormă de energie pentru a se adapta la viața din 
exteriorul uterului, iar refacerea acestei energii 
necesită somn şi multă hrană. 

Alăptarea copilului este un moment favorabil 
pentru stabilirea relației de afecţiune dintre mamă 
şi nou-născut, este bine ca în acele momente 
sugarul să fie ținut mai strâns în braţe, mama să-i 
zâmbească şi să-l vorbească. 

Într-o scurtă perioadă de timp copilul este 
liniştit, cu ochii deschişi, în astfel de momente este 
bine să se stimuleze copilul, să nu fie lăsat să se 
plictisească pentru că atunci nou-născutul învaţă să 
cunoască mai îndeaproape mama şi ceilalți membri 
al familiei. 

Este bine ca părinții să ştie că nou-născutul vede 
la o distanţă de 15—30 cm, iar ei trebuie să se mişte 
în zona lui de vedere pentru a se lăsa studiaţi. Nou- 
născuţii sunt programaţi să privească feţe, în 
special cea a mamei. 

Copilului trebuie să 1 se vorbească blând, să 1 se 
cânte, să se observe reacţiile pe care le are copilul 
la aceasta, să i se găsească preferinţele. 

Ca şi adulților copilului îi place să fie mângâiat, 
ținut în braţe, alintat, sărutat, plimbat, toate acestea 
trebuie practicate din belşug. 

Perioadele de atenție durează la nou-născut doar 
câteva minute, după care copilul se retrage. El 


arată că timpul de joacă s-a terminat, că este obosit 
şi că are nevoie de linişte când închide ochii, se 
întoarce, îşi îndepărtează braţele de cel care îl ţine, 
se încordează arcuindu-şi spatele sau încleştează 
pumnii, el devine iritabil, începe să respire adânc 
ŞI ritmic, evită privirea. 

Stările emoționale ale mamei sunt uşor 
percepute de nou-născut, astfel că în caz de 
nelinişte sau supărare a mamei şi copilul devine 
neliniştit, astfel se creează un cerc vicios. Deci este 
bine ca părinţi, cel puţin în prezenţa copilului, să 
ia o atitudine pozitivă şi să evite stresul şi depresia. 

Odihmirea şi îngrijirea mamei este foarte 
importantă pentru sănătatea copiilor şi în special al 
nou-născutului. Mama trebuie să doarmă de câte 
ori este posibil, mai ales la început. De câte ori 
doarme copilul nou-născut trebuie să doarmă şi 
mama, deoarece ea este epuizată după naştere şi 
după suprasolicitarea nou-născutului din primele 
zile. Adaptarea mamei şi a întregii familii cu 
copilul şi cu cerinţele acestuia este uneori dificilă, 
mulți părinţi sau bunici sunt foarte stresaţi de 
plânsul copilului, de respirația frecventă a 
copilului. Aceştia petrec ore în şir supraveghind 
respirația copilului, somnul şi mişcările acestuia, 
etc.... Toate acestea reprezintă un factor de stres şi 
epuizare pentru ei. 

Este bine ca mama să se dedice în totalitate 
făcute de altcineva (tată, bunici, prieteni, etc.). 

Tata trebuie să înţeleagă că mama copilului face 
eforturi deosebite pentru a se ataşa de nou-născut, 
deoarece el are nevoie de o figură importantă de 
care să se ataşeze pentru a-şi organiza 
comportamentul, iar această persoană este de 
obicei mama. Fără această influenţă nou-născutul 
rămâne dezorganizat şi agitat. 

Tatăl trebuie să cunoască aceste necesităţi şi să 
nu se simtă ameninţat de această apropiere, el 
poate ajuta preluând o bună parte a treburilor 


casei, inclusiv curăţenia, fiind mai sensibil la 
nevoile soţiei, care de cele mai multe ori va ezita 
să ceară ajutor. Este bine să preia grija pentru 
ceilalți copii. Contribuţia tatălui la creşterea şi 
dezvoltarea nou-născutului este diferită de cea a 
mamei, dar copilul se dezvoltă mai bine prin 
această diferenţă. Ambii părinţi trebuie să se 
implice în creşterea copilului, este bine ca tata să 
ajute mama la alăptare, învățând poziţiile corecte, 
de asemeni să se implice în efectuarea băii, a 
liniştirii copilului. În general tatăl trebuie să aibă 
un rol protector pentru mamă şi copil şi să 
reprezinte un element de echilibru şi stabilitate în 
familie. În nici un caz tatăl nu trebuie exclus din 
îngrijirea copilului. Copilul este produsul celor doi 
părinți. 

Ajutorul bunicilor poate fi nepreţuit în creşterea 
nou-născutului, doar că trebuie să fie conştienţi de 
faptul că nu au dreptul să preia controlul în 
creşterea şi educarea copilului. Dacă nu există nici 
un pericol real nu este cazul să comenteze sau să 
corecteze felul în care părinţii îşi îngrijesc nou- 
născutul. Este bine să-şi controleze de la început 
nemulțumirile şi să încerce să facă ceva util, de 
exemplu să ajute la curăţenie în casă, cumpărături, 
etc., iar remarcile lor să fie cât mai pozitive, să 
laude mama pentru cât a fost de curajoasă, să laude 
copilul. 

În general creşterea fiecărui copil trebuie dirijată 
de un medic pediatru cu experienţă, părinții să aibă 
încredere şi să coopereze cu acesta, luând decizii 
împreună. Bunicii trebuie să respecte aceleaşi 
principii în creşterea copilului fără a veni cu idei 
învechite care să perturbe evoluția normală a 
copilului. 

La copil în cameră, adulții trebuie să intre cu 
figuri vesele lăsând dincolo de uşă toate 
îngrijorările, deoarece copilul mic studiază figura 
adultului, preluând stările de tensiune şi nervi ale 
acestora începând să plângă fără motiv personal. 

Răsfăţarea nou-născutului nu este posibilă, 
copilul are nevoie să înveţe, să aibă încredere că 
cineva răspunde imediat la plânsul lui. Sugarii mai 
mici de trei luni care sunt luaţi în braţe în primele 
30 de secunde după ce încep să plângă vor plânge 
mai puţin în lunile următoare, aceasta este adevărat 
chiar dacă sugarul nu se opreşte din plâns imediat 
după ce a fost luat în braţe. 

Este interzis fumatul în casa cu nou-născutul, 
fumatul pasiv influențează apariția colicilor 
(datorită nicotinei), infecțiilor otice, pneumoniei şi 
a morții subite a sugarului a nou-născutului. 

Sănătatea nou-născutului începe cu igiena 
corporală a mamei, apoi a celorlalți membri ai 
familiei şi a locuinței. Măsuri simple ca duşul 
zilnic, lenjeria curată după baie, spălare pe mâini 
cel puțin 20 secunde înaintea mânuirii copilului 
sunt foarte importante. 

Pentru că sistemul imunitar al nou-născutului şi 
sugarului mic este foarte fragil se recomandă 
interzicerea vizitării lui de către persoane bolnave 
în general, dar mai ales în primele 6 săptămâni de 
viaţă. 

Febra în primele 6—8 săptămâni este foarte 
gravă şi necesită îngrijire medicală. 

Copiii sub 5 ani chiar dacă sunt aparent sănătoşi 
trebuie să evite vizitarea nou-născutului, pentru că 
la această vârstă ei pot avea multe boli contagioase 
care la început nu au nici o manifestare, în realitate 
un copil aparent sănătos poate să poarte numeroase 
virusuri. Atunci când există un frate în familie 
acesta poate să aducă de la colectivitate o mulțime 
de afecţiuni pe care el le poartă foarte uşor, dar 
care pot fi foarte periculoase pentru un nou-născut. 

3. Diferențe anatomo-fiziologice 
între sugar şi copilul mare 


Sugarul din punct de vedere anatomic nu este o 
reducere la o scară a adultului. Caracteristic 
copiilor mici este imaturitatea din toate punctele 
de vedere. 

La naştere, capul reprezintă 1/4 din lungimea 
întregului corp, în comparaţie cu adultul, la care 
capul este doar 1/8 din lungimea întregului corp. 
Nou-născutul are mijlocul corpului la nivelul 
ombilicului, iar adultul o are la nivelul simfizei 
pubiene (bazinului). Copilul are trunchiul lung şi 
membrele scurte, comparativ cu preşcolarul, căruia 
îi cresc mult membrele (vârsta mânecilor şi 
pantalonilor scurţi). 

Lungimea nou-născutului normoponderal 
variază între 46 şi 54 cm, iar greutatea lui poate fi 
între 2 600 g, 4 000 g şi peste. 

Craniul 

Forma craniului variază în funcţie de zestrea 
genetică, poziţia intrauterină şi parcurgerea căilor 
de naştere (există anumite sindroame congenitale 
sau malformații însoţite de forme caracteristice ale 
craniului). Perimetrul cranian la un nou-născut 
normal variază între 32 şi 36 cm. La examinarea 
craniului, datorită osificării parțiale se pot palpa 
cele două fontanele. 

Fontanela anterioară (deschizătura), situată între 
osul frontal şi cele parietale, are o dimensiune care 
variază între 1/lcm şi 3,5/4,5cm. La nivelul ei se 
pot simţi pulsaţiile vaselor cerebrale, iar în timpul 
plânsului se poate observa o uşoară bombare a ei. 
Aceste lucruri nu ar trebui să înspăimânte mama 
(este bine să consulte medicul dacă bombarea 
fontanelei este continuă si nu-şi revine nici după 
încetarea plânsului). În stări de deshidratare, 
fontanela se  deprimă. Închiderea  fontanelei 
anterioare se face până la vârsta de 18 luni, însă 

există copii la care închiderea s-a realizat la vârsta 
de 5 luni. Capul nou-născutului nu creşte prin 
fontanele ci prin suturi (locul unde se unesc 
oasele). Dacă perimetrul  cranian creşte 
proporțional cu toracele este corect; altfel trebuie 
consultat medicul. 

Fontanela posterioară este delimitată de oasele 
parietale şi osul occipital, în cea mai mare parte a 
cazurilor ea este punctiformă, uneori este închisă 
de la naştere sau poate avea dimensiunile de 
aproximativ | cm. 

Uneori din cauza timpului prelungit la naştere 
sau din cauza anumitor manevre practicate de 
doctori pentru a scoate copilul, se pot observa la 
nivelul craniului bose serosanguinolente (mici 
hemoragii sub pielea capului, care depăşesc 
suturile şi care se remit în 24-48 de ore), sau a 
cefalhematomului (hemoragie sub învelişul osos 
ce respectă suturile şi regresează în o lună şi 
jumătate sau în două luni). 

Faţa copilului mic trebuie să fie simetrică, ea 
variază în funcție de zestrea genetică, poziția 
intrauterină, lezarea sau comprimarea unor nervi, 
prezenţa unor sindroame genetice sau malformații 
congenitale. 


Fontanela 


Craniul la sugar 


Craniul copilului mai mare de 1 an şi 6 luni 

Sursa: „GRAY'S Anatomy for Students” de 
Richard L. Drake, Wayne Vogl şi Adam W. M. 
Mitchell 

Toracele, plămânul şi cordul 

Perimetrul toracic la nou-născut, măsurat la 
nivelul mameloanelor variază între 31-35 cm. În 
general cutia toracică la copil este conică, 
simetrică, iar coastele sunt în poziţie orizontală, 
slab osificate şi fragile. 

Sugarii sănătoşi au frecvenţa respiratorie în jur 
de 30 respiraţii pe minut (adultul are în jur de 16- 
18 respiraţii pe minut). 

Există situații când în timpul naşterii se produce 
ruptura de claviculă (tratamentul actual constă în 
fixarea mâinii de partea afectată, această afecțiune 
se însoţeşte de cracmente la palpare şi uneori 
imposibilitatea copilului de mişca braţul de aceeaşi 
parte; alteori mişcările sunt uşor reduse, iar dacă 
nu s-a diagnosticat imediat în 7—10 zile apare local 
calusul care este o umflătură care arată că osul s-a 
vindecat spontan. Tratamentul actual constă în 
fixarea braţului pe toarce cu ajutorul bluzei cu care 
este îmbrăcat, mâna de partea fracturii nu se bagă 
pe mânecă. Datorită capacităţii de osificare foarte 
rapidă, acest tratament este suficient pentru 
vindecarea fracturii. 

Cordul (inima copilului) bate de 130-140 de ori 
pe minut, faţă de 60-80 la adult sau 80-100 la 
copilul mai mare. Acest lucru sperie mamele sau 
bonele care nu cunosc acest lucru. Febra creşte 
ritmul cardiac proporțional cu nivelul febrei. 

Tubul digestiv 

Uneori nou-născutul se naşte cu malformații ale 
gurii, palatului sau esofagului şi intestinelor. Toate 
acestea sunt vizibile de la naştere, unele dintre ele 
cum ar fi buza de iepure şi gura de lup, necesită 
condiții speciale de alimentaţie (tetine speciale, 
suzete speciale, poziţii speciale recomandate de 
specialist). Unii copii au o aţă la limbă (fren 
lingual scurt) care uneori dacă împiedică suptul 
trebuie secționată. Alţi copii au bărbia mai în spate 
(microretrognaţie). Aceşti copiii pot avea 
dificultăți de supt, ei trebuie puşi să sugă peste 
mamă, pentru a le cădea bărbia şi limba în față şi 

pentru a putea suge. De asemenea ei trebuie culcați 
cât mai mult pe burtică şi în câteva luni gravitația 
va vindeca defectul (bărbia revine la normal). 

Tubul digestiv al copilului este slab dezvoltat, 
singurul aliment adaptat capacităţii lui de digerare 
este laptele de mamă, orice alt aliment administrat 
copilului va fi greu suportat de acesta. 

La nou-născutul sănătos, abdomenul are formă 
rotunjită, simetrică, are ţesut adipos bine 
reprezentat şi participă activ la respiraţie. 

Mărirea dimensiunilor abdomenului este dată 
cel mai frecvent de balonare şi supraalimentare, 
aceste situaţii sunt uşor de rezolvat. 

Există şi situaţii patologice care se manifestă 
prin mărirea abdomenului de cele mai multe ori 
însoţite de durere, vărsături, diaree, constipaţie, 
febră, icter, etc., când este necesară consultarea 
unui medic specialist. 

Mărirea asimetrică sau apariția unei 
proeminențe într-o regiune a abdomenului este 
caracteristică unei hernii sau tumori, este necesar 
consultul de specialitate pentru stabilirea 
diagnosticului şi prescrierea unui tratament. 

Există uneori o musculatură abdominală foarte 
slab dezvoltată, prin care proemină hernii la 
diferite nivele. 

Ficatul nou-născutului este imatur, de aceea 
trebuie să fim foarte atenți la alimentație şi la orice 
medicament pe care îl administrăm. 

Musculatura 

Nou-născutul îşi menține poziția intrauterină cu 
mâinile şi picioruşele strânse (hipertonie în flexie) 
1-2 luni. Odată cu maturizarea neurologică 
musculatura se relaxează. 

Nou-născutul are o musculatură slab dezvoltată, 
dar este în stare să mişte alternativ membrele şi 
chiar să-şi mențină capul pentru câteva secunde 
ridicat, după care acesta cade în faţă. În această 
perioadă mişcările pe care le face copilul sunt în 
cea mai mare parte automatisme primare, datorate 

gradului diminuat de maturizare a creierului. Pe 
măsura creşterii copilului şi a dezvoltării 
psihomotorii a lui, mişcările automate dispar, fiind 
adaptate mişcării voluntare. 

Copilul trebuie ajutat să-şi dezvolte musculatura 
prin exerciții şi masaj, astfel el va deprinde mai 
uşor mişcările care le va face singur în viitor. 

Membrele 

Din păcate există vicii de dezvoltare atât a 
membrelor inferioare cât şi a celor superioare, 
unele dintre ele sunt destul de grave: lipsa 
membrelor, degetelor, poldactilie sau sindactilie, 
luxaţia congenitală de şold — o parte din ele rămân 
un handicap pe întreaga viaţă, altele pot fi tratate. 

Există cazuri de traumatisme obstetricale la 
naştere în care se produce ruptura claviculei (am 
menţionat anterior despre ea), sau fractura 
humerusului sau femurului. 

Există boli congenitale ce duc la fracturi 
intrauterine grave. 

În primele luni nou-născutul în cea mai mare 
parte a timpului ţine atât membrele superioare, cât 
şi cele inferioare flectate pe trunchi, lucru perfect 
normal pentru această vârstă, ulterior, odată cu 
creşterea şi dezvoltarea copilului, acesta va învăţa 
să relaxeze voluntar muşchii adaptând poziţia 
dorită. 

Există poziţii patologice ale mâinilor şi a 
picioarelor, o parte dintre ele se datorează poziției 
vicioase intrauterine, altele se datorează 
afecțiunilor sistemului nervos,  malformaţiilor 
congenitale, sau fracturilor şi luxațiilor. 

Dintre pozițiile vicioase ale plantei (tălpu) 
menţionăm: talus varus (deviere medială a plantei 
de la axa piciorului, copilul calcă pe partea din 
afară a tălpi), talus valgus (deviere laterală a 
plantei piciorului de la axa piciorului, copilul calcă 
pe partea internă a tălpii), tratamentul acestor 
afecțiuni se face prin masaj, remiterea lor este 
completă în timp. Trebuie diferenţiate deformaţiile 

picioarelor de malformaţiile picioarelor. 
Deformaţiile reprezintă poziţii vicioase ale tălpilor 
datorită înghesuirii copilului în uter, iar structurile 
picioarelor sunt normale. În aceste situaţii nu 
necesită tratament ortopedic. În malformații, 
structurile sunt afectate, tendoanele sunt scurte, 
articulațiile sunt modificate, mobilitatea 
picioarelor este redusă. Tratamentul este 
obligatoriu ortopedic (operații, aparate gipsate, 
urmate de balneofizioterapie). 

Displazia de şold (luxația de şold), trebuie 
diagnosticată în primele zile de la naştere pentru a 
iniția tratamentul şi a evita complicațiile ulterioare. 
După diagnosticarea clinică a displaziei de şold se 
recomandă confirmarea ei prin examen ecografic. 
Radiografia nu aduce nici un beneficiu în plus. 
Tratamentul constă în imobilizarea copilului cu 
picioarele depărtate cât mai mult cu ajutorul a 2 
scutece de unică folosință şi ulterior prin nişte 
pernițte de abducție (Freika), pentru a ajuta 
dezvoltarea capului osos la nivelul articulației. 
Aceste pernițe se mențin luni de zile până ce 
examenul ecografic ne arată o bună dezvoltare a 
articulației şi capului femural. În aceste situații 
este absolut contraindicat înfăşatul strâns, cu 
picioarele întinse, deoarece luxează şoldurile. 

Menţionăm că oasele copilului mic sunt destul 
de fragile, din această cauză se recomandă ca 
persoanele care îngrijesc copilul să fie atente şi să 
prevină diversele accidente care se pot întâmpla. 
Atragem atenția la pătuţul copilului, el trebuie să 
aibă barele destul de distanţate între ele pentru a 
preveni eventuala prindere a picioarelor copilului 
ŞI fracturarea sau luxarea lor. 

Sistemul osos al copilului este parţial osificat, 
iar pe radiografia unui nou-născut epifizele 
(capetele osoase) sunt greu vizibile, deoarece sunt 
formate din cartilagii, în schimb se pot observa 
diafizele (corpul osului) osificate ale oaselor lungi. 
Nucleii de osificare pot fi observați la nivelul 

calcaneului,  astragalului (oasele  călcâiului), 
epifizei distale a femurului şi la nivelul epifizei 
proximale ale tibiei (oasele care formează 
genunchiul). 

Capacitatea de vindecare a copilului după 
fracturi este destul de bună, calusul (țesutul care se 
formează pentru unirea oaselor) se formează foarte 
repede (clavicula se vindecă în 7—10 zile; femurul 
şi humerusul în 18—21 de zile). Iniţial apare o 
cantitate de os în exces (calus exuberant) care 
ulterior se remaniază (revine la normal), tot ce este 
în plus se resoarbe, iar osul apare perfect normal. 
La această vârstă şi lungimea oaselor fracturate se 
autoreglează. În unele cazuri unirea oaselor se face 
atât de bine încât după un timp nu mai poate fi 
văzut pe radiografii locul fracturii. Chiar dacă 
vindecarea este rapidă este bine să fie evitată 
apariția lor, pentru un copil (ca şi pentru adult) atât 
durerea cât şi imobilizarea este destul de greu de 
suportat. 

Aparatul uro-genital 

Este de asemenea imatur, copiii urinează de 20- 
22 de ori pe zi, în funcție de cât mănâncă; urina 
este incoloră, iar uneori apar depozite cărămizii 
care sperie mama şi bona (consideră că este vorba 
de sânge în urina copilului), trebuie să le liniştim şi 
să verificăm cât a supt copilul sau dacă este prea 
cald în casă. Aceste depozite sunt rezultatul unor 
urini concentrate cu mulți uraţi. Hidratarea 
copilului (alăptare mai frecventă) şi reducerea 
temperaturii în casă readuce totul la normal. Copiii 
mici nu au control sfincterian (adică fac caca şi 
pipi involuntar). Acest control devine conştient 
după 2,5 ani dacă părinţii nu fac greşeala să ţină 
scutecul de unică folosință până la 3—5-7 ani fără 
educarea copilului să anunţe nevoile lui. Există 
copii care nu vor sa facă pipi sau caca decât în 
scutec, lucru datorat comodităţu părinților. 

Sistemul nervos şi organele de simţ 

Sunt de asemenea imature şi se dezvoltă rapid 
cu vârsta copilului, având un grad bun de 
maturitate după 2,5 — 3 am când se încheie 
mielinizarea sistemului nervos central. 

4. Toaleta parţială şi generală a 
copiilor 


Toaleta parțială a nou-născutului şi sugarului se 
face de câte ori este nevoie, uneori înainte de 
fiecare masă este necesară curăţarea nasului, gurii 
şi ochilor copilului, pentru a-l ajuta să respire şi să 
poată suge corect. Toaleta organelor genitale 
trebuie făcută de câte ori este necesară schimbarea 
scutecelor. Baia generală se face o singură dată pe 
zi, la copilul sănătos, de obicei seara în jurul orei 
20 — 21, înainte de penultima masă. Niciodată baia 
nu se face după masă, pentru a evita riscul de 
vărsătură sau starea de rău la baie. 

Curăţirea ochilor 

Materiale necesare: 

— Comprese sau tampoane de vată sterile 

— Ser fiziologic 

În general ochii nou-născuţilor sunt curati, 
secretă lacrimi de la început. 

Unii copii se nasc cu o mică umflătură în colțul 
intern al ochiului (spre nas), iar ochii pot fi plini de 
lacrimi sau de secreții purulente, în aceste cazuri 
se recomandă consultarea unui medic pediatru 
pentru că poate fi vorba de obstrucţie congenitală 
de canal lacrimal, care necesită tratament cu 
antibiotice local sau sistemic, dacă nu se rezolvă 
infecția oculară cu tratament local trebuie consultat 
oftalmologul pentru intervenție de specialitate, 
respectiv dezobstruarea (desfundarea) canalelor 
lacrimo-nazale. 

Mama sau persoana care îngrijeşte copilul 
trebuie să ştie cum se curăţă ochii şi să instileze 
picături, pentru că aceste manevre trebuie făcute 
înainte de fiecare masă a copilului, atunci când 
acesta are secreție purulentă. 

Paşi în curățirea ochilor: 

1. Persoana care îngrijeşte copilul (mama, bona, 
etc.), trebuie să se spele foarte bine pe mâini, iar 


20 


unghiile trebuie să fie scurte şi bine curățate. 

2. Se pun picături cu ser fiziologic în ochiul 
copilului, încercând să spălăm ochiul, ochiul 
copilului se deschide cu ajutorul degetului mare şi 
arătătorul înfăşurate în câte o compresă sterilă şi 
picurând ser fiziologic chiar pe globul ocular când 
ochiul este deschis. 

3. Ochii se şterg cu tampoane de vată sau 
comprese sterile îmbibate cu ser. Direcţia de 
ştergere este de la unghiul extern al ochiului spre 
unghiul intern al ochiului (spre nas) niciodată 
invers. Aceasta este direcția normală de curgere a 
lacrimilor. 

4. Fiecare ochi se şterge cu comprese sau 
tampoane separate, pentru evitarea infectării de la 
un ochi la altul. De obicei se începe curățirea cu 
ochiul sănătos şi apoi se trece la ochiul bolnav, 
pentru a evita transferul infecției de la ochiul 
bolnav la cel sănătos. 

5. Pentru a evita contaminarea cu puroi de la 
ochiul bolnav la cel sănătos se recomandă culcarea 
copilului pe partea cu ochiul bolnav. În acest fel 
secreția purulentă se scurge în afară, nu spre ochiul 
sănătos. De asemenea compresele sterile trebuie 
schimbate pentru fiecare ochi, iar spălarea 
mâinilor trebuie făcută obligatoriu. 

Curăţirea urechilor 

Materiale necesare: 

— beţişoare cu vată 

Curăţirea se face în general după baie pentru a 
curăța apa şi excesul de secreții (cerumen), sau 
resturi de lapte care se pot scurge din gură spre 
urechi atunci când copilul regurgitează sau varsă şi 
este culcat pe o parte. 

Paşi în curățirea urechilor: 

1. Copilul se aşează pe o parte şi se fixează bine 
capul. 

2. Este de dorit ca mâinile celui care face 
această manevră să aibă un plan de susţinere 

pentru a putea controla mai bine mişcările care le 
face. 

3. Se ridică uşor pavilionul urechii pentru a 
întinde conductul auditiv. 

4. Beţişorul cu vată nu se introduce prea adânc, 
se curăță doar excesul de cerumen, deoarece 
cerumenul are rol în protejarea timpanului. 

5. Se curăţă fiecare colţ şi în spatele urechii 
unde pot să apară secreţii mirositoare sau chiar 
cruste. Crustele se curăţă cu ajutorul unor 
comprese sterile îmbibate cu o cremă grasă. Aceste 
cruste apar de obicei la copiii alergici. 

Toaleta gurii (cavitatea bucală) 

De obicei se inspectează gura deschisă a 
sugarului când acesta plânge, sau se poate apăsa 
uşor pe bărbie pentru a-l obliga să deschidă. 

Dacă mucoasa bucală este curată nu se face 
NIMIC. 

Dacă se observă depozite albicioase pe limbă, 
gingii sau pe zona obrajilor pe dinăuntru se fac 
următoarele proceduri: 

1. Persoana care îngrijeşte copilul se va spăla 
bine pe mâini. 

2. Pe arătătorul de la mâna dreaptă se înfăşoară 
o compresă sterilă. 

3. Se îmbibă compresa de pe deget cu glicerină 
simplă sau cu stamicină (nistatin). 

4. Se curăţă depozitele albicioase de pe limbă şi 
pereții interni ai obrajilor cu acea compresă cu 
glicerină. 

5. La sfârşit se picură câteva picături de 
glicerină cu stamicină în gura copilului, ele se vor 
duce în toată gura. 

Toaleta nasului 

Nasul copilului se controlează înainte de fiecare 
masă dacă prezintă mucozităţi care ar putea să-l 
împiedice la supt prin împiedicarea respirației în 
timpul  înghițirii (deglutiției). De obicei se 
instilează câteva picături de ser fiziologic cu pipeta 
sau cu o seringă mică de 2 ml, se introduc câte 0,5 

ml de ser fiziologic după care se închide gura 
copilului, apăsând uşor pe bărbie ca acesta sa 
poată trage secrețiile în gât (rinofaringe), după care 
acesta fie le înghite fie le scuipă. Serul fiziologic 
nu este iritant, are compoziţia lacrimilor şi spală 
nasul. Dacă rămân mucozități la nivelul orificiilor 
externe ale narinelor, acestea se extrag cu ajutorul 
unor beţişoare cu vată prin mişcări circulare 
înfăşurând  mucozitățile în jurul  beţişorului. 
Intervenția se repetă la nivelul ambelor nări, 
verificând cu atenție dacă a fost curățită bine 
fiecare nară. Atunci când copilul este bolnav şi are 
multe secreţii la nivelul nasului acestea se pot 
aspira cu o pompiţă sau cu batista „bebeluşului” 
care este un aspirator special pentru sugari. 

Toaleta ombilicului (bontului ombilical) 

În primele zile cordonul ombilical este gelatinos 
ŞI umed, apoi începe să se usuce şi cade singur în 
3-5-7 zile. Mai nou bontul ombilical nu se 
panscază ci se lasă să se usuce la aer. La naştere 
cordonul ombilical se lhgaturează strâns cu aţă 
sterilă sau se striveşte cu o clemă de plastic 
specială care rămâne acolo până când acesta va 
cădea. 

Pentru prevenirea infectării bontului ombilical 
se recomandă ştergerea lui cu alcool alb sau 
betadină în fiecare zi până când acesta cade, iar 
scutecul de unică folosinţă se strânge în faţă (se 
îndoaie astfel încât marginea lui să nu atingă 
bontul), copilul poate fi îmbrăcat în cămaşă sau 
bluză pentru că ele permit trecerea aerului. Astfel 
el se usucă iar la limita cu pielea apare un şanţ de 
delimitare care face ca buricul să se detaşeze. 

Cordonul care se usucă poate mirosi uşor, dar 
dacă se simte un miros putred aceasta poate fi un 
semn de început de infecţie, ea este însoțită cel mai 
des de roşeaţă, căldură, edem şi sensibilitate la 
baza  cordonului, trebuie consultat doctorul 
imediat, pentru tratament de specialitate, care 
poate consta în dezinfecție locală, nitratare cu 

nitrat de argint 5%, iar în cazuri extreme 
antibioterapie. 

Uneori după căderea bontului ombilical se pot 
vedea nişte ridicături (vasele ombilicale: 2 artere şi 
o venă), care pot sângera. 

În ambele cazuri se recomandă ştergerea 
bontului ombilical cu alcool alb cu ajutorul unei 
comprese sterile şi apoi nitratarea cu nitrat de 
argint 5% strict pe zona fără tegument, apoi se 
acoperă cu o compresă sterilă. După nitratarea 
corectă a bontului ombilical se poate face baie 
generală. 

Este important să menționăm că nitratarea 
bontului ombilical trebuie efectuată de un cadru 
medical competent care ştie cât exact să nitrateze. 

Toaleta organelor genitale 

La fetite: de la naştere se poate observa o 
secreție albicioasă, aderentă, grasă între labii, care 
în primele zile nu trebuie curățată. 

În timp zona genitală se poate murdări cu 
materii fecale sau urină fapt care duce la posibile 
infecţii locale, sau chiar lipirea labiilor mici 
(coalescenţa de labii mici) cu risc de infecții 
urinare şi vulvo-vaginale. 

Toaleta locală trebuie să se facă din faţă spre 
spate, niciodată invers pentru a evita introducerea 
de murdărie în vagin sau spre orificiul urinar 
riscând infecția. 

Curăţirea se face cu beţişoare cu vată pe care se 
pune ceva gras (cremă grasă sau ulei pentru copu), 
se şterge până se detaşează secrețiile, apoi se spală 
cu apă simplă sau ser fiziologic. 

La băieței: la unii băieți se poate observa 
mărirea de volum a scrotului, ea face parte din 
criza genitală a nou-născutului, se datorează unui 
exces de hormoni de la mamă şi este reprezentată 
de un lichid în jurul testiculelor (hidrocel), se va 
remite în timp singur, nu este o boală. 

Cel mai frecvent la băieţei la nivelul prepuţului 
se găseşte un inel fibros care împiedică 

decalotarea, se recomandă ca la baia copilului să 
se facă o decalotare uşoară progresivă şi să se 
curețe secrețiile fără a brusca şi leza local. 

Atât la băieţi cât şi la fete după naştere se poate 
observa tumefierea (umflarea şi întărirea sânilor) 
glandelor mamare, nu este o boală şi nu necesită 
tratament decât dacă se  înroşesc. Aceste 
manifestări fac parte din cadrul crizei genitale 
(hormonale a nou-născutului). La nivelul glandelor 
mamare putem găsi lapte la copil, iar sânii se 
umflă. Nu este indicat să stoarcem sânii şi să 
exprimăm laptele, existând riscul de strivire şi 
suprainfecţie, de obicei cu stafilococ, care poate 
merge până la abces de glandă mamară, care se 
poate vindeca după incizie, drenaj şi 
antibioterapie. Tot în cadrul crizei genitale, la fetiţe 
putem observa o secreție gelatinoasă la nivelul 
vaginului sau chiar pseudomenstră (scurgere 
sanghinolentă). 

Baia generală a copilului 

Materiale necesare: 

— Cădiţă foarte curată, dezinfectată 

— Un prosop mic, mănuşă de baie sau un burete 

— Săpun lichid sau solid pentru copii, şampon 
pentru copii 

— Termometru de baie 

— Prosoape mari 

— Ulei pentru copii sau cremă pentru copii 

— Beţişoare de vată pentru curățirea urechilor şi 
nasului 

— Tampoane de vată sau comprese sterile şi 
alcool alb pentru buric, dacă este necesar 

— Scutece şi hăinuţe curate 

Copilul trebuie îmbăiat zilnic la aceeaşi oră, 
eventual între orele 19-21, înainte de penultima 
masă de seară. Baia zilnică reprezintă un ritual 
pentru părinți şi copil, prilej de intimitate şi de 
formare a unor obiceiuri sănătoase de curățenie, 
ordine, ritm al programului zilnic. 

Toate cele necesare pentru baia copilului se 
pregătesc din timp. 

Temperatura din camera în care sa va face baia 
trebuie să fie în jur de 24—-25*C. 

Temperatura apei trebuie să fie de 38—39C, 
adică nici rece şi nici prea caldă. 

Apa de limpezit trebuie să fie totdeauna cu 1- 
2°C mai rece decât apa de baie, pentru a înviora 
copilul şi a fi apt să sugă după baie. 

Înainte de începerea băii se scoate scutecul şi se 
curăţă bine fundul şi se înveleşte cu un prosop. 

Toate manevrele trebuie efectuate cu multă 
blândeţe şi siguranță cu mâini calde şi sigure, 
copilul nu trebuie să plângă la prima baie căci 
poate păstra o amintire neplăcută în legătură cu 
aceasta şi va plânge mereu la baie. 

Săpunul se poate aplica direct pe pielea 
copilului sau prin intermediul unor mănuşi de 
prosop, bureţei sau a unui prosopel mic. 

Cum trebuie îmbăiat copilul: 

1. Se verifică temperatura apei cu termometrul 
de baie, în lipsa unui termometru se încearcă apa 
cu cotul sau cu faţa internă a încheieturii mâinii. 

2. Cădiţa se aşează într-o poziţie stabilă şi 
comodă pentru cel care va face baie copilului. 

3. Celor mai mulți sugari nu le place să rămână 
descoperiți astfel că se va dezbrăca mai întâi partea 
de sus a corpului, restul se înveleşte într-un 
prosop. 

4. Nivelul apei în cadă trebuie să fie ridicat încât 
copilul să fie mereu acoperit de apă. Copilul se va 
introduce în cădiță cu faţa în sus şi se va sprijini pe 
fese, membrele inferioare şi mâinile adultului care 
îi face baie. 

5. Se începe cu spălarea feţei, mai ales în spatele 
urechilor şi la cutele gâtului. 

6. Capul se spală cu câteva picături de şampon 
pentru copii, se masează uşor scalpul (pielea 
acoperită cu păr). 

7. Pentru spălarea corpului, la început copilul se 
prinde cu mâna stângă de braţul stâng al copilului 
astfel încât ceafa şi capul să se sprijine pe antebraţ. 
Cu mâna dreaptă se spală faţa anterioară a corpului 
copilului începând cu faţa, gâtul, membrele 
superioare, trunchiul, organele genitale, membrele 
inferioare. 

8. Apoi copilul se întoarce cu faţa în jos fiind 
susţinut de mâna stângă, bărbia şi trunchiul trebuie 
susținute de antebraţul celui care spală copilul. Se 
săpuneşte spatele copilului, membrele superioare, 
fesele, pliul dintre fese şi membrele inferioare, 
apoi se limpezeşte. 

9. La final se limpezeşte copilul în totalitate 
pentru eliminarea urmelor de săpun, apa pentru 
limpezire trebuie să fie puţin mai rece cu 1-2* 
decât cea în care a fost spălat. 

10. După ce a fost scos din cadă copilul se usucă 
într-un prosop cald prin tamponare, se şterge în 
toate plicile, inclusiv între degete, apoi se înlătură 
prosopul ud şi se înveleşte copilul cu un prosop 
cald şi uscat. 

După baie se face toaleta ochilor, nasului, 
urechilor, bontului ombilical, organe genitale, 
copilul se dezveleşte parțial, doar în regiunea unde 
avem nevoie pentru a nu-l răci şi a-i crea 
disconfort. 

Capul copilului poate fi uscat prin ştergere dacă 
acesta are păr foarte puţin sau poate fi uscat cu 
uscătorul de păr dacă copilul are mai mult păr, 
temperatura trebuie să fie moderată, mişcând tot 
timpul sursa de căldură în jurul capului copilului 
pentru a nu risca să-l supraîncălzim sau arde. 
Această manevră este foarte agreată de nou-născut 
şi de sugarul mic. 

Apoi după terminarea toaletei copilului se poate 
face un masaj scurt cu ulei pentru copii sau ulei de 
măsline. 

Se începe cu ungerea feţei, după ureche, gât, 
torace, membre superioare, abdomen, membre 

inferioare şi tălpi, apoi se întoarce copilul şi se 
unge pe ceafă, spate, membre superioare, fese, 
membre inferioare. Masajul se face de sus în jos 
începând cu capul, gâtul, membre superioare, faţa 
anterioară a corpului, masaj în sensul acelor de 
ceasornic la nivelul abdomenului (ajută la 
eliminarea gazelor, scaunelor şi reduce colicile). 
Masajul se continuă tot de sus în jos pe faţa 
posterioară a corpului, masând uşor muşchii 
umerilor, zonele paravertebrale, fese, membre 
inferioare. Masajul trebuie să dureze doar câteva 
minute pentru a nu obosi copilul, fără să uităm 
faptul că după baie el trebuie să fie apt să sugă. 

Masajul trebuie să se facă uşor cu mâini calde, 
sigure astfel încât copilului să-i facă plăcere pentru 
a putea continua zilnic aceste manevre. 

La sfârşit copilul se îmbracă în hăinuţe curate şi 
calde, şi va fi pus la sân. Nu este nevoie de 
căciulițe şi nici de supraîmbrăcare, deoarece 
copilul nu trebuie să transpire după baie, pentru a 
evita riscul răcelilor. 

O 

5. Regimul de viaţă al copilului; 
temperatura mediului ambiant, 
îmbrăcămintea corectă, 
expunerea copiilor la aer, soare, 
programul zilnic 


Priviţi copilul nu ca pe un obiect foarte preţios, 
ci ca pe o fiinţă umană, care se dezvoltă în fiecare 
moment! Atât părinții cât şi personale care ajută la 
îngrijirea copilului trebuie să ştie că regimul de 
viaţă recomandat pentru copii nu este doar o 
rutină, ci un factor important în dezvoltarea lui. 

Un nou-născut este de la început înzestrat cu 
reflexe, simţuri, instincte, doar că el încă nu are 
cunoştinţe şi nici experienţă, el este programat 
pentru a supravieţui, dar nu ştie cum. Din această 
cauză el trebuie protejat, îngrijit şi educat. 

Camera copilului 

Primii paşi în îngrijirea unui copil se pot face 
înainte de naşterea lui, ei constau în amenajarea 
camerei pentru copil, în cazul persoanelor care nu- 
şi permit o cameră separată se poate amenaja un 
colţ al copilului. Se alege un loc luminos, dar nu la 
geam şi nici în apropierea caloriferului sau sobei, 
un loc uşor de acrisit şi de curăţat, el poate fi 
decorat simplu cu culori vesele, se evită vopselele 
cu plumb sau pe bază de ulei. O cameră separată 
are avantajul micşorării riscului de infecție în caz 
de aglomeraţie, este uşor de aerisit, este un loc 
liniştit şi confortabil. 

Se recomandă o mobilare sumară a camerei, se 
scot toate lucrurile inutile care sunt doar colectoare 
de praf, trebuie scoase şi obiectele din puf, blană, 
sau orice alt lucru cu potențial alergen. 

Camera trebuie curățată zilnic cu aspiratorul (de 
preferat un aspirator cu apă), nu cu mătura pentru a 
nu înşira praful, iar mobila se şterge cu cârpe 

umede. Nu se folosesc odorizante pentru cameră şi 
nici substanţe chimice pentru curățirea încăperii, 
sau dacă s-au folosit se limpezesc toate suprafeţele 
foarte bine. 

Este strict interzis fumatul într-o casă cu un 
copil! 

Temperatura în cameră trebuie să fie în jur de 
20—22*C, nu mai cald cum se practică, hipertermia 
este destul de periculoasă pentru copil, doar la baie 
se recomandă temperatura de 25°C. Aerul din 
cameră nu trebuie să fie uscat, iarna se întind 
prosoape mari sau se pun vase cu apă pe sistemele 
de încălzire (calorifere, sobe etc.), se pot folosi 
aparate speciale pentru umidifierea aerului. De 
asemenea este periculoasă încălzirea cu cărbune, 
sobe de fier sau lămpi de petrol, pentru că pot 
emana monoxid de carbon, care pot intoxica grav 
copilul putând duce până la deces. Intoxicația cu 
monoxid de carbon este similară celei cu nitriţi 
produsă de apa de fântână, ambele substanţe: 
monoxidul de carbon şi nitriții blochează 
hemoglobina copilului producând asfixie cu deces. 

Patul copilului 

La început patul copilului poate consta într-un 
coş, este uşor de cărat şi potrivit ca dimensiune 
pentru nou-născut. El trebuie fixat bine ca să nu se 
răstoarne şi căptuşit cu pânză, se evită muşamaua, 
deoarece nu permite ventilația, coşul se poate 
acoperi cu un tifon pentru a proteja copilul de 
insecte (dacă este cazul). 

După creşterea sugarului se poate schimba coşul 
cu pătuțul. Pătuţul copilului trebuie să aibă 
înălțimea barelor de cel puţin 50 cm, iar distanţa 
dintre ele să fie aproximativ de 6 cm, nu mai mică. 
Salteaua din pătuţ trebuie să fie tare, fără ridicături 
sau ghemotoace, între saltea şi marginea patului 
trebuie să fie o distanță mică, să încapă doar două 
degete. Cearşaful se întinde foarte bine şi se 
fixează sub saltea. Dacă se foloseşte muşama, 
aceasta trebuie să fie mică, să acopere doar 

suprafaţa de la funduleţul copilului şi va trebui 
pusă sub cearşaful bine întins. 

La copilul mic nu se pune pernă sub cap. Nu se 
lasă diferite lucruri (scutece, şerveţele, jucării, 
biberoane, prosoape etc.) în jurul copilului, pentru 
că sunt un risc de asfixie în timpul somnului. 

Recomandăm ca în primele luni de viaţă pătuţul 
să fie ridicat la 35-40” (se pun două cărți sub 
picioarele patului), pentru a ajuta copilul să 
eructeze (să scoată aerul înghițit în timpul mesei) 
şi pentru a preveni colicile. În acest caz la 
picioarele sugarului se pune o penă sau un cearşaf 
pentru a nu-l lăsa să alunece în pat. 


Îmbrăcămintea corectă 

Schimbarea scutecelor 

Indiferent de tipul de activitate pe care o are 
mama sau persoana care îngrijeşte copilul, primul 
lucru pe care ar trebui să-l facă înainte de a atinge 
copilul este spălatul foarte bine pe mâini. 

În ziua de azi scutecele de pânză au fost 
înlocuite în mare parte cu cele de unică folosinţă 
(pampers) datorită numeroaselor avantaje pe care 
le prezintă acestea. Sunt în acelaşi timp absorbante 
pe partea internă pentru fecale şi urină şi 
impermeabile spre exterior, păstrând hăinuţele 
copilului uscate. 

Zilnic la un copil sănătos se folosesc cel puţin 
6-8 scutece, astfel că se recomandă ca părinții să 
aibă mereu o rezervă de scutece cu ei. 

Schimbarea scutecului se face într-o încăpere cu 
o temperatură potrivită pentru copil. Înainte de a 
dezbrăca copilul trebuie pregătite toate cele 
necesare la îndemână (scutece, un prosop sau 
şerveţele umede, cremă şi hăinuţe curate de 
schimb). Se aşează copilul pe o suprafață moale 
(pat sau masă de schimbat). Copilul se spală cu 
apă călduţă în zona scutecului, sau se şterge cu 
vată îmbibată cu apă sau şerveţele umede, 
indiferent de metoda utilizată, spălare sau ştergere, 
la fetițe mişcările se fac din faţă spre spate pentru a 
evita contaminarea cu materii fecale a uretrei sau a 
vaginului. Apoi se unge dacă este nevoie cu o 
cremă pentru copii sau ulei pentru copii, nu se 
foloseşte pudra de talc, pentru că este iritantă şi 
favorizează infecțiile cutanate. 

Este nevoie să specificăm că înfăşarea fedeleş 
nu este recomandată în ziua de azi pentru că 
limitează mişcările şi favorizează luxaţia de şold la 
nou-născuţii cu  şolduri  displazice (cavități 
articulare slab dezvoltate astfel încât capul osos 
poate ieşi uşor din articulația șoldului atunci când 
picioarele sunt întinse şi legate fedeleş conform 
tradiției româneşti milenare prin care se consideră 
că dacă nu legăm picioarele copilul va rămâne cu 
picioarele strâmbe). Pentru a preveni dezvoltarea 
unor picioare strâmbe astăzi este foarte bine 
cunoscut faptul că trebuie administrată vitamina D, 
picături pe cale orală oricărui sugar începând din 
primele 10-14 zile până la 2 ani şi expunerea 
copilului progresiv la aer şi soare. 

Îmbrăcămintea 

Tradiția românească este ca un copil să fie 
îmbrăcat cât mai bine! 

Cercetările au arătat că un copil trebuie îmbrăcat 
când este frig cu tot atâtea straturi cât pot să 
asigure confortul unui adult şi unul în plus, iar 
dacă este cald se îmbracă cu un strat în minus. 

În ziua de azi în majoritatea caselor se poate 
regla temperatura (trebuie să fie în jur de 20- 

22°C), iar copilul trebuie îmbrăcat doar într-un 
scutec şi o bluză uşoară. 

Trebuie evitată transpirația copilului prin 
supraîncălzire, deoarece poate provoca iritația 
tegumentelor cu exemă alergică la substanţele 
eliminate prin  transpirație. Prin evaporarea 
transpiraţiei corpul copilului care are o suprafaţă 
raportată la kg/corp mult mai mare decât a 
adultului se poate răci şi favorizează „răcelile”, 
infecțiile respiratorii. 

Îmbrăcămintea copilului trebuie să respecte 
anumite criterii de comoditate şi igienă. 

Sunt recomandate hăinuţele din bumbac 100% 
sau lână pură. Este bine ca ea să fie comodă pentru 
copil şi pentru părinţi (să poată schimba uşor 
scutecele). Trebuie evitați  nasturii, dantela, 
cordoane, curele, manşetele de blană sau alte 
accesorii în care se pot încurca degeţelele copilului 
lmitându-i mişcările sau provocându-i alergii. 

Vara se recomandă a se purta pălărie, de dorit ca 
aceasta să fie cu elastic şi nu cu şnuruleţ în care se 
poate încurca copilul, iar corpul trebuie acoperit cu 
ceva uşor ca să nu fie expus direct la razele 
soarelei, cel mai bine este evitarea scoaterii 
copilului din casă la orele de prânz. 

Copilul foarte mic poate să poarte ciorăpei din 
bumbac sau lână, sau chiar ghetuţe din pânză, dar 
odată cu efectuarea primilor paşi este indicată 
încălțămintea cu talpă moale de măsură 
corespunzătoare şi mai ales potrivită la călcâi. 
Copilul pentru a avea siguranța în mers trebuie să 
simtă pământul sub picioare şi să ruleze talpa pe 
sol. Este foarte bine ca în casă să meargă descult 
sau cu ciorăpei care nu alunecă pe duşumea, 
pentru a învăța să calce corect şi în siguranță. Dacă 
copilul are pantofi cu talpa tare va merge ca un 
roboţel fără a avea siguranţă şi stabilitate în mers. 

Expunerea copiilor la aer şi soare 

Nou-născutul sănătos poate fi scos la plimbare 
de la 10-14 zile de la naştere, indiferent de 

anotimp, oricum mamele trebuie anunţate că deja 
au ieşit cu copilul afară atunci când au plecat din 
maternitate. El trebuie îmbrăcat conform 
temperaturii de afară, cam tot atâtea straturi ca 
pentru un adult la temperatura respectivă. Copilul 
se mişcă foarte mult, mult mai mult decât un adult, 
putând transpira uşor de aceea este bine ca mama 
să aibă haine de schimb chiar şi la plimbare. S-a 
constatat în urma unor studii că un copil între 3 şi 
5 ani se mişcă aşa de mult de-a lungul unei zile 
încât orice sportiv de performanță ar cădea lat 
după atâta efort. Foarte des sunt întâlnite multe 
greşeli pe care le fac mamele sau peroanele care 
îngrijesc: îmbrăcatul excesiv pe vreme caldă, 
înfăşare strânsă, acoperirea capului cu numeroase 
căciulițe, dopuri de vată în urechi, fular peste nas 
şi gură. Când scoatem copilul afară este foarte 
important să-i curățim nasul înainte de plecare, 
astfel încât copilul să poată respira cu gura închisă, 
nu este necesar să se pună fular peste gura 
copilului, acesta muşcă fularul iar aerul cald care 
iese din gură încărcat cu vapori umezeşte fularul, 
care poate chiar îngheţa iarna când este foarte frig 
făcând mult rău copilului. Dacă nasul este curat 
copilul respiră economicos strângându-şi nările, 
reglându-şi singur cantitatea de aer pe care o 
inspiră. Pentru unii copii mai vorbăreți, mamele 
pot lua la plimbare o suzetă pe care să le-o pună în 
gură şi în felul acesta ei vor respira cu gura 
închisă. Este bine să se ştie că de la aerul rece sau 
vânt nu se face pneumonie sau infecţii la urechi. 
Dacă învăţăm copilul cu temperatura mai redusă în 
cameră şi îmbrăcat corespunzător acesta va fi mai 
rezistent, nu va transpira şi riscul de infecţii este 
mult mai mic. Cu cât copilul este mai gros 
îmbrăcat, va transpira mai mult, va fi plin de 
exeme generalizate (sudamina) care îl mănâncă, îl 
face să fie din ce în ce mai agitat şi mereu răcit. 

Se recomandă evitarea  aglomeraţiilor, a 
persoanelor cu boli infecțioase, în special copi 

MICI din afara familiei, chiar dacă sunt sănătoşi. 

Pentru copiii mici este important contactul cu 
lumea exterioară, schimbarea decorului şi 
expunerea la diferiți stimuli. 

Este indicat să se facă cel puțin două plimbări 
pe zi, pentru că aerul curat îi vitalizează, ajută la 
dezvoltarea mecanismelor naturale de apărare, dă 
poftă de mâncare. 

Pentru a putea scoate afară copiii mici care încă 
nu pot merge, se recomandă folosirea unui căruț 
sau a unui marsupiu (port-bebe). 

Vara copilul poate fi dus la mare. Expunerea la 
soare se face între orele 8 şi 10 dimineaţa, se poate 
începe cu 15 min/zi în prima zi, urmând să se 
crească timpul de expunere treptat până la 1-2 
ore/zi, se pot folosi creme de plajă (factorul de 
protecție nu trebuie să fie foarte mare), după 
depăşirea acestui timp copilul trebuie trecut la 
umbră şi îmbrăcat cu ceva subțire ca să nu fie 
expus direct razelor de soare. Este obligatorie 
purtarea pălăriei. 

Scopul expunerii la soare al copiilor este 
fortifierea acestora şi mai ales  fortifierea 
sistemului osos. Este foarte bine cunoscut faptul că 
prin expunerea mâinilor şi feţei la soare a cel puţin 
2 ore se fabrică în pielea copilului minimum 500 
unități de vitamina D, care reprezintă nevoile 
zilnice ale sugarului. În timp de vară dacă copilul 
este scos la soare nu se mai administrează pe gură 
vitamina D. 

Programul zilnic 

Cea mai mare parte a timpului în primele două 
luni sugarul şi-l ocupă cu suptul şi somnul, abia 
după două luni unii sugari pot dormi neîntrerupt 6 
ore pe noapte, dar aceasta nu este o regulă, alți 
copii reuşesc să doarmă mai mult noaptea abia 
după şase luni. 

La început suptul este foarte frecvent, inclusiv 
noaptea, dar cu timpul, suptul copilului devine mai 
eficient şi se poate reduce chiar la 5—7 mese pe zi. 

Mesele pot deveni mai frecvente doar în 
perioadele de creştere rapidă a copilului, adică la 
5-6 săptămâni de viaţă; 3 luni şi jumătate şi 5 luni 
şi jumătate, dar acest supt frecvent stimulează 
producţia de lapte, iar după câteva zile copilul îşi 
reia programul inițial, deoarece producția de lapte 
satisface cererea copilului. 

Pentru ca somnul copilului să fie mai odihnitor, 
ultima masă de seară se dă cu o oră înainte de 
culcare. 

Copilul poate să adoarmă la sân, după care va fi 
mutat în pătuţul lui pe un scutec sau prosop cald, 
pe care de regulă mama trebuie să-l păstreze sub 
copil când acesta suge. În aceste condiţii copilul 
continuă să doarmă în pat. Dacă copilul va fi luat 
de la sânul mamei unde este cald şi va fi mutat 
într-un pat rece acesta va avea o senzaţie de 
disconfort termic şi se va trezi plângând în minutul 
următor. 

Este bine ca după două luni sugarul să fie pus în 
patul său când este semiadormit, nu trebuie lăsat să 
adoarmă în braţe, pentru că dacă va face asta şi se 
va trezi noaptea nu va adormi la loc decât în braţe. 
Aceasta înseamnă că în timpul zilei copilul trebuie 
ținut mai mult în braţe. 

S-a constatat recent că părinţii nu trebuie să 
refuze categoric copilului să doarmă la ei în pat, 
este de dorit ca aceasta să nu devină o obişnuinţă 
pentru el, de multe ori, mai ales în perioade dificile 
(schimbarea locuinţei, un alt copil, vise urâte), 
patul părinților este un refugiu ideal pentru copil. 

În funcţie de regimul copilului mama sau 
persoana care-l îngrijeşte nu trebuie să uite de 
celelalte obligaţii zilnice: 

e Igiena personală şi a locuinţei, care trebuie 
efectuate cu stricteţe. 

e Spălarea, fierberea, călcarea şi depozitarea 
rufelor copilului. 

e Spălarea şi dezinfectarea biberoanelor şi 
tetinelor (dacă copilul este alimentat cu lapte praf). 

e Alimentarea corectă a mamei care alăptează. 

e Plimbarea zilnică a copilului. 

e Baia zilnică a copilului. 

e Acordarea de atenție, afecțiune şi jocurile 
zilnice cu copilul. 

Este important să se stabilească un program 
zilnic, care să fie respectat cu stricteţe, astfel încât 
copilul să se obişnuiască cu rutina zilnică şi să 1 se 
conformeze. Se poate face chiar un orar care va 
trebui respectat de toţi cei care locuiesc cu acel 
copil, inclusiv de bunici. 


38 


6. Alimentaţia copilului: 
naturală, artificială Şi 
diversificarea 


A. Alimentarea naturală 

Alăptarea___sau alimentația _ naturală este 
alimentația copilului la sân sau cu lapte de mamă 
muls. 

Este important ca personalul de îngrijire: 

a) Să cunoască importanța alăptării nou- 
născutului, să fie în stare să explice beneficiile 
alimentării naturale. 

b) Să susțină mamele care alăptează atât psihic 
cât şi practic, să acorde ajutor la punerea copilului 
la sân. 

c) Trebuie să cunoască ce înseamnă un supt 
corect, care sunt pozițiile corecte la sân, să fie în 
stare să recomande poziția corectă în funcție de 
starea de sănătate a mamei şi a copilului. 

d) Să fie apt să identifice complicațiile unei 
tehnici greşite de alăptare (leziuni ale 
mamelonului, staza laptelui, mastita) şi să ajute 
mama la tratarea lor, sau să însoțească mama la un 
consult medical. 

e) Să cunoască date corecte despre alimentația şi 
hidratarea corespunzătoare mamei care alăptează, 
inclusiv metode de stimulare a lactației. 

f) Să ajute mama să se relaxeze, când alăptează 
şi după supturi. Să explice mamei şi familiei cât de 
importantă este relaxarea şi odihna mamei, pentru 
a avea lapte suficient. 

g) Să cunoască diferite tehnici de mulgere a 
laptelui şi păstrare a lui, să ajute mama s-o facă 
dacă este nevoie. 

h) Să hrănească sugarul cu lapte de mamă muls 
(când mama nu este disponibilă) cu ajutorul 
linguriței sau căniței, este important să se evite 
biberonul pentru ca nou-născutul şi sugarul să nu 

refuze ulterior sânul. După 3 săptămâni de folosit 
biberonul din care laptele curge singur, 99% dintre 
sugari refuză să mai sugă, iar dacă se dă laptele 
praf copilului, acesta va renunţa la laptele de 
mamă, deoarece laptele praf este mult mai dulce 
decât laptele de mamă. 

B. Alimentaţia artificială 

Atunci când alăptarea nu este posibilă din 
motive de sănătate a mamei sau a copilului, 
refuzul mamei de a alăpta sau reîntoarcerea la 
servici, se recurge alimentaţia cu lapte praf. 

Persoana care îngrijeşte copilul trebuie să ştie 
cum să alimenteze copilul în astfel de cazuri. 

a) Este important să se cunoască şi să se 
respecte metodele de spălare, sterilizare şi 
dezinfectare a biberoanelor, tetinelor, suzetelor. 

b) Obligatoriu trebuie informaţi părinţii, dacă nu 
ştiu, că tipul de lapte praf pe care îl vor utiliza 
trebuie prescris de un medic pediatru. 

Alegerea formulei de lapte praf pentru copil se 
face în funcţie de: 

— vârsta de gestație 

— vârsta copilului 

— greutate 

— dacă este alergic sau nu 

— dacă are sau nu probleme de digestie 

Este ştiut faptul că există persoane care dau 
copilului mic lapte de vacă sau de capră, sub 
pretextul problemelor financiare pe care le au, 
acest lucru este total contraindicat, deoarece 
diferențele între laptele de mamă şi a altor 
mamifere este foarte mare şi se poate ajunge la 
îmbolnăviri grave; tulburări cronice de digestie, 
alergii, infecţii, chiar decese prin practicarea 
acestei metode. 

Vă aducem la cunoştinţă că Statul Român 
eliberează gratuit lapte praf copiilor care nu pot 
beneficia de lapte de mamă, ne referim la copiii 
sănătoşi care pot primi lapte integral. 

Copiii prematuri, bolnavi sau alergici sunt copii 
cu nevoi speciale care necesită lapte praf adaptat 
nevoilor lor. 

Chiar dacă laptele praf nu este în totalitate 
asemănător laptelui de mamă este mult superior 
laptelui de vacă sau de capră, deoarece este adaptat 
în cea mai mare parte necesităților sugarului. 
Laptele praf provine din lapte de capră sau lapte de 
vacă modificat. Mitul care susținea faptul că 
laptele de capră este cel mai bun pentru sugar a 
căzut deoarece s-a dovedit că sugarii hrăniți 
exclusiv cu lapte de capră fac anemie deoarece 
acest lapte are mai puţin fier şi mai greu utilizabil 
de către sugar. 

Prepararea laptelui praf, dacă nu sunt indicaţii 
speciale de la specialist se prepară astfel: 

— În primul rând este importantă spălarea pe 
mâini înainte de manipularea cu materialele 
necesare. 

— În biberonul steril se toarnă apă fiartă şi se 
lasă să se răcească până la 38-40*C (să se poată 
ține mâna pe biberon). 

— Se citesc foarte atent recomandările de pe 
cutie (mai ales la prima utilizare a unei cutii cu 
lapte praf) 

— Se adaugă pulberea de lapte praf în biberon, 
este indicat ca prepararea să se facă conform 
indicaţiilor de pe cutie, iar măsurile să se ia din 
cutia originală de lapte praf. În general se face 
astfel: 

a) | măsură la 30 ml apă 

b) 2 măsuri la 60 ml apă 

c) 3 măsuri la 90 ml apă 

d) există preparate de lapte praf la care se 
recomandă 1 măsură la 60 ml apă. 

— După adăugarea pulberi de lapte praf se 
pune capacul biberonului şi se agită foarte bine 1-2 
minute. 

— Se ataşează tetina care la rândul ei are 
mărimea în funcție de vârstă. 

— Partea tetinei care intră în gura copilului nu 
trebuie să fie atinsă cu mâna sau alte obiecte, şi 
nici băgată în gura adultului (se mai practică în 
unele familii). 

— Se întoarce biberonul cu fundul în sus şi se 
urmăreşte cât de repede curge laptele, trebuie să 
curgă cu picătura, nu în jet deoarece poate îneca 
copilul. 

— Se verifică încă o dată temperatura laptelui 
(se picură câteva picături pe antebraţ la plica 
cotului); laptele trebuie să fie doar călduţ. 

— Biberonul se apleacă astfel încât laptele să 
umple tetina, dacă ea este plină cu aer sugarul îl va 
înghiţi, iar acest lucru va duce la balonare şi colici. 
Gâtul sticlei trebuie să fie tot timpul plin cu lapte 
pentru a evita înghiţirea de aer. 

— Copilul nu trebuie să fie culcat atunci când i 
se dă să sugă. 

— Copilul se ţine în braţe, pe o pernă sau într- 
un scaun de maşină la 45°. 

— Aceste măsuri sunt luate pentru ca sugarul să 
mănânce mai uşor şi pentru a reduce riscul de 

vărsătură, mai ales la băieţi care îşi închid mai 
greu stomacul şi varsă mai des. 

— Este important să menţionăm latura afectivă 
a acestui proces, copiii care sunt ţinuţi şi alimentaţi 
în braţe devin mai afectuoşi şi plâng mai puţin. 

— După masă copilul mai trebuie ţinut în braţe 
ridicat cel puţin încă 30 minute, eventual să fie 
bătut uşor pe spate pentru a ajuta copilul să 
eructeze (râgâie), adică să scoată aerul înghițit în 
timpul suptului astfel are mai puţine colici şi nu 
mai varsă. 

— După masă sugarul poate fi pus în pat, este 
indicat ca patul copilului să fie mai ridicat, cam la 
45°, ca să nu alunece în jos se pune o pernă sau un 
cearşaf la picioarele copilului (pentru a ridica patul 
se pot folosi două cărți sub picioarele pătuțului), 
este obligatoriu ca salteaua patului să fie tare. 

— Nu trebuie să existe scutece sau prosoape în 
jurul capului copilului, care să poată fi trase de 
acesta peste față şi care l-ar putea sufoca. 

— Biberoanele se spală foarte bine după fiecare 
folosire. 

— Sterilizarea se poate face prin fierbere 20-25 
minute, sau cu aparate de sterilizare cu abur, sau 
sterilizarea la rece cu ajutorul unor tablete 
dezinfectante. 

— Laptele praf gata preparat poate fi păstrat 
până în 6 ore la temperatura camerei, şi 24 de ore 
la frigider, sub nici o formă nu trebuie să 
depăşească acest termen pentru că el poate deveni 
focar de infecţie, microbu cresc rapid, mai ales la 
căldură atât în lapte cât şi în orice lichid dulce cum 
este ceaiul, sucul, etc. Cel mai corect este însă să 
prepari laptele praf la fiecare masă şi să nu păstrezi 
laptele rămas în biberon. 

Cei doi copii sunt gemeni! Cel din stânga (cel 
cu biberonul în gură) a fost hrănit artificial iar cel 
din dreapta a fost hrănit natural (a supt la sânul 
mamei). În cele din urmă copilul hrănit artificial a 
murit. 

Deci se poate vedea clar eficienţa dintre cele 2 
tipuri de alimentaţie şi orice alte comentarii sunt 
de prisos. 


Vă lăsăm să decideţi singuri ce hrană alegeţi 
pentru copilul vostru. 

C. Diversificarea alimentaţiei 

Diversificarea = alimentaţia copilului cu alte 
alimente decât lapte. 

Diversificarea alimentaţiei se face de la şase 
luni, pentru sugarii alimentaţi cu lapte praf care au 
predispoziție spre îngrăşare diversificarea se face 
puţin mai devreme, în jur de 5 — 5 si 1/2 luni. 

Principii privind diversificarea: 

1. Pentru a începe diversificarea copilul trebuie 
să fie complet sănătos, dacă nu se va amâna 
diversificarea. 

2. Se va introduce un singur aliment nou de-o 
dată. 

3. Orice aliment nou se introduce în cantităţi 
mici crescânde, creşterea cantităților se face zilnic 
sau la 2 zile în funcţie de toleranţă. 

4. După fiecare aliment nou când s-a ajuns la 
doza maximă se aşteaptă 3—4 zile pentru a observa 
reacția copilului la acest aliment nou. 

5. Dacă toleranța a fost bună se încearcă 
introducerea unui nou aliment. 

6. Nu se diversifică niciodată mai multe mese 
de-o dată. 

Se recomandă consultarea medicului pediatru 
înainte de a începe diversificarea pentru a evalua 
starea de sănătate a copilului şi pentru a 
recomanda alimentele necesare cu care se poate 
începe diversificarea, în funcție de starea de 
nutriție a fiecărui copil. 

Primele alimente solide trebuie să fie uşor de 
digerat şi puţin alergene. 

La baza diversificării stă administrarea hranei cu 
linguriţa. 

Noul aliment se introduce înaintea unei mese, la 
3 1/2 — 4 ore după masa precedentă, ca să-i fie 
foame copilului. În primele zile este suficient să se 
dea doar câteva lingurițe din felul nou şi restul 
mesei se completează cu lapte. 

Dacă sugarului nu-i place noul fel sau dacă nu-i 
place linguriţa, diversificarea se amână cu 1-2 
săptămâni, sau se poate încerca un nou aliment. 
Sub nici o formă nu trebuie forțat copilul, trebuie 
să adaptăm mâncarea la gusturile copilului. 

Nu este indicat ca noul aliment să se dizolve 
foarte mult cu apă, suc sau lapte pentru a putea fi 
administrat cu biberonul, diversificarea se face cu 
linguriţa. Copiii care au supt la sân şi nu au primit 
niciodată biberon, tetină sau suzetă, nu trebuie 
reîntors la biberon. Aceştia vor primi noul aliment 
cu linguriţa, cu căniţa şi nu cu biberonul. 

În atenţia mamelor şi a personalului de îngrijire 
trebuie să aducem la cunoştinţă problema igienei, 
toate fructele, legumele care urmează să fie date 
copilului trebuie bine spălate înainte de prepararea 
lor. 

Introducerea noilor alimente se face progresiv, 
până când se reuşeşte înlocuirea a 2—3 mese pe zi, 
este important să se ştie că nu se renunţă la 
alăptare. După fiecare masă nouă copilul poate 
suge până se va sătura cu noul aliment şi va 
renunţa singur la sân. 

Două porții cu lapte de mamă după 2 ani 1/2 
aduc copiilor 2/3 din necesarul alimentar de 
vitamina A şi C şi de factorii imunologici de care 
are nevoie copilul precum şi 1/3 din necesarul de 
energie şi proteine. 

În concluzie putem spune că ideea învechită 
care circulă prin România că laptele de mamă nu 
mai are valoare după 1-2 ani este nefondată, 
cercetările arată contrariul. 

Diversificarea se poate face diferit în funcție de 
starea de nutriție a copilului. La copilul gras se vor 
da legume, fructe, carne, brânză, ou şi cât mai 
puţine făinoase. La copilul slab se vor da mai 
multe făinoase, cereale cu fructe, cu legume, 
carne, brânză, ou etc. 

Reţete ___ orientative ___ pentru diversificarea 
alimentaţiei: 

Ţinem să atragem atenția mamelor şi 
personalului de îngrijire că fiecare copil este unic, 
fiecare are gusturile lui, personalitatea lui dietetică 
şi nu acceptă orice aliment şi orice gust. Trebuie să 
se ţină cont de această personalitate. 

Prima şi ultima masă din zi vor rămâne cu lapte 
de mamă 2 ani şi jumătate şi peste sau cu laptele 
pe care l-a primit sugarul. 

Masa a II —a din zi 

Este prima care se înlocuieşte (la ora 10). Se 
începe cu suc de morcov şi suc de mere, împreună 
sau separat, înainte de supt sau de mesele cu lapte 
praf deoarece după ce copilul este sătul este posibil 
să ne refuze: 

— I zi- 1 linguriţă (5 ml) 

— [I zi — 2 lingurite (10 ml) 

— III zi — 4 linguriţe (aproximativ 20 ml), apoi 
40 ml, 60 ml,...100 ml când se adaugă şi pulpa de 
fruct (măr, banană) 

— 1/4 măr în prima zi 

— 1/2 măr a doua zi 

— 3/4 măr în a treia zi 

— | măr în a patra zi 

Se stă pe loc 1-2 zile pentru a vedea cum 
reacționează copilul, apoi se introduce banana 
mixată câte o linguriţă, două, până la jumătate de 
banană (banana trebuie să fie bine coaptă şi fără 
pete negre). 

Piureul de fructe (suc şi fructe) trebuie să fie 
semifluid, să curgă. 

În amestecul de măr şi banană se pot introduce 
oricare alte sucuri sau fructe în cantităţi 
progresive. Se vor introduce separat pentru a vedea 
toleranța şi dacă copilul le acceptă. La copilul 
constipat se poate introduce para sau pruna sub 
formă de suc şi apoi piure. 

Trebuie adăugate proteine sub formă de brânză 
de vaci câte 1-2 până la 4-6 linguriţe, cereale 
instant sau pulbere de biscuiţi până la aceeaşi 
cantitate. Biscuiţii trebuie rumeniţi în cuptor şi 
umflaţi cu ceai fierbinte după care se amestecă în 
piureul de fructe. 

Se adaugă orice fruct autohton (piersici, caise, 
vişine, căpşuni (dacă un copil face alergie se vor 
exclude un timp după care se vor introduce încet şi 
progresiv), pere, prune, struguri — în funcție de 
sezon) fără coajă şi sâmburi, se începe cu cantităţi 
mici crescând doza progresiv. 

Amestecurile se alternează, nu se dau mai mult 
de două zile acelaşi amestecuri pentru că sugarii se 
plictisesc şi refuză. Unii sugari sunt foarte 
conservatori, refuză tot ce este nou, alții refuză un 
anumit aliment cu un anumit gust sau culoare pe 
care aceştia nu-l cunosc. Alţii primesc absolut 
orice. 

Masa a III-a (prânzul) 

1. Supa de legume 

2. Piureul de legume 

Supa de legume 

Se ia o cană de ceai de 300 ml şi se umple cu 
legume date prin răzătoare sau tăiate mărunt astfel: 

— Morcov — 1/3 din cană 

— Cartof — 1/3 din cană 

— 1/3 din cană — dovlecei / elină / păstârnac / 
ceapă / ardei gras / frunze verzi de ţelină pentru 
fierul pe care-l conţin (important pentru copiii 
anemici) salată, pătrunjel, o roşie mică (la copilul 
mai mare, conopidă / broccoli / fasole verde — 
peste 7-8 luni) 

Toate acestea se fierb întru-un litru de apă cam 
35-45 minute, sau 1/2 oră la oala sub presiune cu 
o cantitate de apă de 300 ml. 

Se ia la început numai zeama (100 ml) în care se 
adaugă 1/2 linguriţă de ulei de măsline sau de 
floarea soarelui, puţină sare şi 1-2 măsuri sau 
linguriţe cu vârf de făină de orez instant. Pentru 
copiii cu tendințe la scaune mai numeroase sau 
cereale mixte cu ovăz la copu cu tendinţa la 
constipație. 

Supa se va administra înainte de masa a III-a: 

— [ zi- 30 ml 

— Il zi — 60 ml 

— III zi — 90-100 ml 

Apoi se poate creşte până la 200 ml. 

Copilul poate să o ia cu plăcere sau să o refuze. 
Dacă o refuză se poate adăuga lapte sau zahăr, 
sirop sau miere, o linguriţă la 100 ml, sau zeamă 
de lămâie. Fiecare copil are preferinţele lui. 

După ce s-a obişnuit cu supa se va introduce 
piureul de legume ca felul doi. 

Piureul de legume 

Se mixează toate legumele fierte cu excepţia 
frunzelor verzi, cepei şi roşie. 

Se adaugă lapte praf sau lapte de vacă 2-3 
linguriţe, unt 1/2 — o linguriţă, puţină sare. 

Se mixează până devine semifluid. Se 
administrează progresiv crescând zilnic doza: 20 — 
40 — 60 — 100 — 150 gr 

a) În piureul de legume se adaugă gălbenuşul de 
ou de găină, fiert tare: 

— 1/4 în prima zi 

— 1/2 în a doua zi 

— 3/4 în a treia zi şi 1 gălbenuş după ziua 4. 
Dacă copilul acceptă greu noul aliment se poate 
rămâne la aceeaşi cantitate 2—3 zile. 

Se vor da trei gălbenuşuri pe săptămână. 
Albuşul se va introduce în alimentaţie după vârsta 
de un an şi după 2 ani la copiii alergici. 

b) Tot în piureul de legume se adaugă carnea de 
pasăre — piept de pui. Se fierbe carnea separat în 
supa adulților, se mixează bine şi se amestecă în 
piure: 

— 1 linguriţă în I zi 

— 2 linguriţe în a doua zi 

— 3-4 până la 6 linguriţe pe zi. După ce s-a 
obişnuit copilul cu carnea se poate administra şi 
supa de carne. 

c) Brânza de vaci, în zilele când nu primesc 
brânza la piureul de fructe. 

d) Ficat de pasăre fiert sau fript la grătar şi 
mixat în piure de legume + unt. 

— [I zi — 1/4 din ficat 

— [I zi — 1/2 din ficat 

— [II zi 3/4 din ficat până la 1 ficat 

e) Peşte alb fiert sau la grătar 1 -2—-4-6 
linguriţe după 7 luni. 

După fiecare aliment nou introdus, se aşteaptă 
2-3 zile pentru a vedea cum se adaptează şi 
tolerează copilul şi apoi se introduce noul aliment. 

Masa a IV-a din zi — masa de la ora 18 

Se înlocuieşte după 7 luni cu: 

— iaurt cu sau fără fructe +/— făinos, cereale, 
biscuiţi. 

— mămăliguţă pripită (subţire) cu unt, brânză 
sau/şi smântână 

— papanaşi cu brânză de vaci fierți 

Până la 2 ani şi 1/2 şi peste, copilul trebuie să 
primească 2 mese de lapte pe zi, cereale şi sau 
fructe, sau brânză de vaci cu roşii. 

Cum se prepară brânza de vaci: 

1 litru de lapte de vacă bine fiert + 6-8 tablete 
de calciu lactic (de la farmacie). În momentul când 

laptele a început să precipite se amestecă bine, se 
opreşte focul, se lasă 30 minute să se precipite apoi 
se strecoară printr-un tifon dublu sterilizat. 

Se va administra la masa de fruct sau la piureul 
de legume, progresiv câte 1 — 2 — 3 — maxim 6 
linguriţe pe zi. 

Brânza de vaci se mai poate face în loc de calciu 
lactic cu zeamă de lămâie (6-8 linguriţe la un litru 
de lapte) adăugând picătură cu picătură bătând 
bine după fiecare picătură. Se va lăsa 30 min să 
precipite, apoi se va strecura. 

O altă posibilitate de a face brânza de vaci este 
adăugarea la 1 litru de lapte de vacă bine fiert şi 
încă fierbinte a unui borcănel de iaurt. Se amestecă 
se lasă să precipite şi după 30 min se strecoară. 
Brânza se poate folosi în toate cazurile 48 de ore 
dacă a fost păstrată la frigider. 

7. Recomandări OMS şi UNICEF 
privind alimentaţia nou- 
născutului, sugarului şi copilului 
mic 


Laptele matern este hrana perfectă pentru 
bebeluşi şi conţine tot ceea ce un sugar are nevoie 
pentru a se dezvolta. Pentru acest motiv, 
Organizaţia Mondială a Sănătății (OMS), prin 
moaşe, consultanţi de lactaţie precum si medicii 
specialişti pediatri, recomandă ca nou-născuţii să 
fie hrăniți în mod exclusiv cu lapte matern în 
timpul primelor 6 luni, diversificarea alimentaţiei 
să se facă după 6 luni. Mama va continua să 
alăpteze doi ani şi jumătate şi peste, minimum 
două mese pe zi iar atunci când este acasă îi poate 
da de câte ori doreşte copilul. La această concluzie 
s-a ajuns după ce s-a constatat că laptele de mamă 
chiar şi după doi ani şi jumătate are o mulțime de 
calităţi, asigurând cel puţin o treime din principii 
alimentari necesari copilului, vitamine, anticorpi 
etc. 


ALIMENTAŢIA LA SÂN ÎN AL 2 LEA AN DE VIAȚĂ 


valoare 
calorică Proteine Vit. A Vit C 


100 


% 
nevoi zilnice 
acoperite 
de 500 mi 


lapte de 
mamă 


Care este codul OMS? 

În anul 1981, cu ocazia celei de a 34-a Adunare 
Generala a OMS, a fost adoptat în cadrul 
Constituţiei OMS, Codul Internațional de 


52 


Comercializare a Substitutelor de lapte matern, sub 
forma unei recomandări. Mai mult de 160 de ţări si 
teritorii, au agreat să facă paşii necesari pentru 
implementarea acestui Cod. 

Din 1991 România este semnatară a codului 
internațional de marketing pentru preparatele din 
lapte praf. 

Ţelul Codului este de a „contribui la furnizarea 
unei nutriții sigure şi adecvate pentru sugari, prin 
protejarea şi promovarea alăptării şi prin 
asigurarea unei folosiri judicioase a substitutelor 
de lapte matern, dacă acestea sunt necesare, în 
baza unei informări adecvate a personalului sanitar 
şi printr-o comercializare corespunzătoare”. 

Codul Internaţional interzice orice tip de 
promovare a alimentaţiei cu biberonul şi stabileşte 
cerinţele pentru etichetarea şi informaţiile asupra 
hranei sugarilor. Orice activitate care subminează 
alăptarea se opune, in mod vădit, ţelului si 
spiritului Codului. Codul si Rezoluţia OMS 
ulterioară acestuia se intenționează a fi 
implementate ca şi cerinţe minime în toate ţările. 

Codul OMS stipulează următoarele: 

NU reclamelor pentru substitutele de lapte 
matern către public 

NU mostrelor gratuite de substitute de lapte 
matern către mame 

NU promovării acestor produse în unitățile 
medicale 

NU textelor si imaginilor care idealizează 
alimentația artificială, inclusiv imaginilor cu 
bebeluşi de pe aceste produse 

Toate informațiile despre alimentația artificială, 
inclusiv eticheta acestora, trebuie să explice 
beneficiile alăptării precum şi costurile asociate cu 
alimentația artificială. 

Produsele necorespunzătoare, precum laptele 
condensat, nu trebuiesc promovate pentru 
consumul sugarilor. Toate produsele trebuie să fie 
de înaltă calitate şi să ţină cont de condițiile 

climatice şi de păstrare din ţara unde sunt 
consumate. 

Codul este aplicat comercializării şi practicilor 
legate de aceasta, cu privire la toate substitutele de 
lapte matern precum: 

Lapte praf (formula) pentru nou-născuţi 

Alimentaţie complementară administrată cu 
biberonul 

Lapte praf (formula) pentru sugari mai mari 

Hrana diversă pentru bebeluşi 

Ceaiuri şi sucuri 

Biberoane 

Tetine/suzete şi alte produse similare 

Implicaţiile Codului OMS 

Prin aplicarea prevederilor codului OMS cu 
privire la alăptare, se urmăreşte împiedicarea 
următoarelor activități, desfăşurate de către 
companiile producătoare de substitute alimentare 
pentru nou-născuți şi sugari: 

e Promovarea produselor lor in spitale, 
magazine sau direct către public. 

e Oferirea de mostre gratuite mamelor sau de 
loturi de alimente subvenţionate spitalelor sau 
serviciilor de maternitate. 

e Oferirea de cadouri personalului medical sau 
mamelor. 

e Promovarea produselor lor personalului 
medical. Orice informație furnizată de companiile 
producătoare trebuie să conțină doar informații şi 
date ştiinţifice. 

e Promovarea alimentelor şi băuturilor pentru 
bebeluşi. 

e Furnizarea de informaţii înșelătoare. 

e Existenţa oricărui contact între personalul 
implicat în vânzări al companiei producătoare de 
alimente pentru sugari şi mame. 

e Informaţii sumare pe etichetele alimentelor 
pentru sugari. 

e Textul etichetei trebuie să fie pe înţelesul 
mamelor iar conţinutul etichetei trebuie să 

avertizeze, în mod vădit, asupra pericolelor 
folosirii alimentelor pentru sugari. 

e Promovarea imaginilor cu bebeluşi pe 
etichetele alimentelor. 

e Promovarea unui limbaj în textul reclamei 
pentru alimente care idealizează folosirea acelui 
produs 

Iniţiativa „Baby Friendly Hospital” 
(„Spitalul Prieten cu Copilul”) 

Inițiativa „Baby Friendly Hospital” (BFHI) este 
un program internațional, sponsorizat de OMS si 
UNICEF ( United Nations Children’s Fund), 
pentru a încuraja şi recunoaşte spitale şi 
maternități care oferă un nivel optim de îngrijire în 
ceea ce priveşte lactaţia. 

BFHI asistă spitalele cu informaţii, tehnici 
adecvate inițierii şi continuării alăptării. Pentru 
această activitate, BFHI oferă acestor spitale o 
recunoaştere (certificare) specială. 

BFHI promovează, protejează şi susține 
alăptarea în spitale cu ajutorul celor „10 PAȘI 
PENTRU SUCCESUL ÎN ALĂPTARE”, 
urmărind recomandările UNICEF şi OMS. 

10 PAŞI PENTRU SUCCESUL ÎN 
ALĂPTARE 

Orice spital care oferă servicii de maternitate şi 
îngrijire a nou-născuţilor trebuie să: 

1. Posede o politică scrisă privind alăptarea, 
care să fie comunicată, în mod obişnuit şi de 
rutină, întregului personal medical. 

2. Şcolarizeze întreg personalul medical în 
scopul aplicării acestei politici. 

3. Informeze toate femeile gravide despre 
beneficiile şi managementul alăptării 

4. Ajute mamele să iniţieze alăptarea la o 
jumătate de oră după naştere. 

5. Arate mamelor cum să alăpteze şi cum să îşi 
menţină lactaţia, chiar dacă sunt separate de nou- 
născut. 

6. Să nu dea nou-născutului nici un fel de 
aliment sau băutură în afara laptelui matern, dacă 
acest lucru nu este contraindicat medical. 

7. Practice rooming-in: posibilitatea mamei de a 
rămâne în permanenţă în acelaşi salon de spital cu 
nou-născutul. 

8. Încurajeze alăptarea in funcţie de cererea nou- 
născutului. 

9. Nu dea sugarilor alăptaţi nici un fel de suzetă 
sau tetină. 

10. Sprijine formarea de grupuri sau organizaţii 
ce susțin şi promovează alăptarea şi să îndrume 
mamele către acestea, în momentul externării din 
maternitate. 

Alăptarea conferă sugarului cel mai bun start în 
viaţă, protejând, în acelaşi timp, sănătatea mamei. 
Cu sfaturi şi susțineri potrivite, aproape toate 
mamele îşi pot alăpta nou-născuţi. 

8. Jocul copilului în funcţie de 
vârstă 


Jocul este unul din cele mai importante lucruri 
din viaţa copilului, se poate spune că el este viaţa 
copilului. Pentru că ei înţeleg toate lucrurile ca pe 
un joc. Are un rol important în dezvoltarea şi 
educarea copilului. 

Naştere — 2 luni 

Primul joc începe imediat după naştere, în 
perioadele de linişte a copilului, iar jucăria lui 
principală este faţa mamei, deci este bine ca în 
acele momente, chiar dacă sunt de scurtă durată, 
mama să se afle în zona lui de vedere (la 15-30 cm 
de faţa copilului), trebuie să-i vorbească blând, să-l 
mângâie, să zâmbească. Toţi copiii recunosc vocea 
mamei din viaţa intrauterină astfel că se vor opri 
puţin din plâns la auzirea ei. 

Chiar dacă la început nou-născuţii în cea mai 
mare parte a timpului dorm, este vital ca un copil 
să fie în contact direct cu părinții prin mângâieri, 
îmbrățişări, săruturi (nu pe gură) şi multă 
afecțiune, pentru că astfel el învaţă încrederea, 
dragostea şi siguranţa. 

Chiar din prima lună copilului îi poate fi atrasă 
atenţia de culori vii, obiecte în mişcare, el ascultă 
vocea dacă 1 se adresează. Unii copii fixează cu 
privirea chiar de la naştere şi pot imita lent unele 
gesturi ale adulților din jur, cum ar fi modificarea 
conturului gurii şi scosul limbii afară. 

De la trei săptămâni copilul poate să zâmbească, 
el va face acest lucru de plăcere în special la auzul 
vocii mamei. 

Sugarul nu trebuie izolat singur în pătuț sub 
pretextul că nu înțelege nimic, el este interesat de 
tot ce se întâmplă în jurul lui, îi place să studieze 
lucruri noi, astfel că este bine ca el să fie purtat în 
braţe, într-un batic, sau în port-bebe prin casă sau 
afară. 

În timpul zilei copilul se pune în diferite poziţii 
(pe burtă sau pe spate) pentru a-i întări 
musculatura. Se recomandă ca după baie să i se 
maseze tot corpul cu ulei pentru copii sau ulei de 
măsline. 

Se pot suspenda diferite jucării care emit sunete 
deasupra pătuţului pentru a-i atrage atenţia. 

Culorile din camera lui trebuie să fie vii, variate 
şi plăcute. Culorile sunt obiectul lui de studiu ca şi 
jucăriile colorate. De la 6 săptămâni copiii născuţi 
la termen zâmbesc cu adresă dacă li se vorbeşte cu 
blândeţe şi încep să gângurească, ei comunică 
foarte bine non verbal, punând picioruşele şi 
mânuţele în contact cu adultul care îi vorbeşte, îl 
schimbă, îl ţine în braţe sau stă lângă el în pătuţ. 

Luna a 2-a 

Copilul este în stare să deosebească bine faţa 
mamei, o va cerceta mai mult, deja mişcă ochii şi 
capul împreună, vede lucrurile mai la distanţă. 

Deja ştie să aprecieze sunetele liniştite şi muzica 
liniştită, se recomandă să 1 se cânte cântece de 
leagăn cu versuri, şi să fie lăsat să asculte muzică, 
se pot încerca toate genurile de muzică şi se 
urmăreşte reacția lui. 

Este important să 1 se vorbească cât mai mult în 
timpul oricărei activităţi pe care o aveţi cu sugarul 
(schimbarea scutecelor,  îmbrăcare, plimbare, 
alăptare, etc.). 

Copiii născuţi la termen încep să gângurească şi 
să răspundă stimulărilor verbale ale mamei sau ale 
persoanelor apropiate de la 6 săptămâni. 

Luna a 3-a 

În această lună sugarul îşi susține foarte bine 
capul şi este capabil să interacţioneze cu lumea de 
afară şi altfel decât prin plâns. Percepe mâinile ca 
pe extremităţile proprii şi este în stare să prindă o 
jucărie cu toată mâna, dar încă nu este în stare să îi 
dea drumul voluntar. Prinde pe alţii de păr, îşi suge 
degetele sau pumnii, prinde o jucărie colorată, o 
priveşte şi o trece singur dintr-o mână în alta. 

Îşi poate mişca braţele şi picioarele liber, el 
poate fi pus pe o păturică pe care o vor ţine părinții 
de cele patru colţuri şi îl vor legăna blând, fără 
mişcări bruşte, iar copilul drept recompensă va 
dărui un zâmbet, un gângurit iar unii vor râde în 
hohote. 

Jucăriile preferate sunt cele viu colorate şi care 
scot sunete, ele pot fi atârnate deasupra patului, iar 
copilul să încerce să le ajungă. Atenţie la 
dimensiunile jucăriilor (să fie destul de mari, ca să 
nu le înghită şi fără colţuri sau margini aspre, ca să 
nu se rănească). 

Luna a 4-a 

Cea mai parte a sugarilor la această vârstă 
zâmbesc, gânguresc, lovesc cu picioruşele, râd, 
chiuie, îşi mişcă capul de la dreapta la stânga. 

Se joacă cea mai mare parte a timpului cu 
mâinile sale, le studiază, poate trece o jucărie 
dintr-o mână în alta şi apoi o duce automat la gură. 

Îi recunoaşte pe cei care au grijă de el şi-i invită 
să se joace. 

Cele mai apreciate jucării sunt cele în formă de 
inel şi care scot sunete. I se pot arăta cărți colorate, 
chiar dacă le duce la gură. 

Se poate juca de-a avionul, ţinut de burtă cu 
mâinile şi picioarele întinse, la început mişcările 
trebuie să fie line ca să se simtă în siguranţă şi să 
se obişnuiască, apoi mişcările se pot accelera. 

Este bine să i se acorde libertate sugarului să se 
mişte în voie pe o pătură aşezată pe podea sau pe 
pat, este obligatorie supravegherea lui. În timpul 
jocului este bine să i se vorbească sau să 1 se cânte, 
mişcările lui nu trebuie îngrădite, ci încurajate, se 
încearcă eliminarea treptată a suportului pentru 
întărirea mușchilor (poate fi ținut la început de 
şolduri astfel ca el să înveţe să-şi susțină mai bine 
capul). 

Atunci când copilul gângureşte este bine să-i 
răspundeţi, se pot folosi grimase caraghioase şi 
intonaţii diferite. 

La plimbarea prin casă lucrurile întâlnite pot fi 
nominalizate, se poate practica inclusiv 
identificarea sunetelor. 

În timpul băii recomandăm câteva mişcări de 
decontractare: închiderea şi deschiderea mâinilor 
spre piept, pedalarea picioarelor, mişcările blânde 
efectuate ritmic. 

În poziţia culcat se ţin degetele pentru ca 
sugarul să se ridice sau să se aşeze. Unii copii pot 
fi puşi ridicat sau semiridicat susținuți între perne 
pentru câteva minute. Acest timp poate fi prelungit 
zilnic in funcție de starea copilului. 

Luna a S-a 

De la explorarea mâinilor va trece la explorarea 
picioarelor, la această vârstă sugarii explorează 
totul, examinează şi gustă din tot ce apucă. Se 
întorc de pe o parte pe alta singuri. 

Le place să fie gâdilați pe burtă, iar toți cei care 
fac acest lucru devin prietenii lui. 

Ei deja ştiu să prindă jucăriile cu mâna întreagă. 
Jocul cu cuburile este destul de educativ pentru 
copii, el deja poate ţine câte un cub în fiecare 
mână, şi poate trece un obiect dintr-o mână în alta. 

Mai târziu va lăsa un obiect din mână pentru a 
lua altul, va arunca cu jucăriile sau va lovi cu ele 
de masă. 

Pentru că îşi poate susţine destul de bine capul 
se poate practica jocul de-a „ascensorul”, copilul 
susținut de braţe, aşezat pe piciorul părintelui se 
ridică şi se coboară din ce în ce mai des. 

Se pot practica jocuri cu mâinile: aplauze, sau 
„Vine cioara”, după câteva demonstraţii părintele 
poate să cânte iar copilul să se joace singur. 

Jucăriile recomandate la această vârstă sunt: 
cuburile din diferite materiale, păpuşi sau Jucării 
moi, obiecte casnice (căni, cutii goale), mingi de 
diferite mărimi şi consistenţe. 

Se recomandă cărți cu desene viu colorate, 
poezii simple. 

Îi pot fi arătate obiecte, animale, persoane, apoi 
poate fi întrebat unde se află ele. 

Poate fi luat să asiste la treburile zilnice aşezat 
într-un port-bebe, lui îi face plăcere să asculte 
sunete noi. Este benefică explicarea lucrurilor care 
se întâmplă în Jur. 

Copilul are o deosebită plăcere să asculte 
pocnituri din gură, degete, imitarea zgomotului 
motorului, orice variaţie a vocii şi intonaţiei, în 
funcţie de imaginația adultului. 

Luna 6-9 

Copilul pe măsură ce creşte devine din ce în ce 
mai activ, astfel că se plictiseşte mai repede, el are 
nevoie de noi stimuli ca să nu înceapă să plângă. 

La această vârstă copiii stau în funduleţ şi se 
întorc uşor de pe o parte pe alta, este foarte 
importantă supravegherea atentă a lor. La această 
vârstă majoritatea copiilor îşi introduc picioruşele 
în gură şi le sug. 

Copilul nu trebuie lăsat nici un moment fără 
activitate, el are nevoie mereu de distracție, să aibă 
ce să privească sau cu ce să se joace. 

Jucăriile sugarului trebuie să fie foarte variate şi 
nu se dau toate odată, copilul se poate juca o 
perioadă cu doar câteva dintre ele, după care se vor 
înlocui cu altele şi vor fi reintroduse după o 
perioadă de timp. 

Este bine ca sugarul să observe apariția şi 
dispariția noilor jucării, el trebuie îndemnat să se 
ducă către ele şi să se joace. 

Sunt de preferat jucăriile care să poată fi privite, 
lovite, strânse, scuturate, desfăcute, umplute. Toate 
jucăriile vor ajunge în gura copilului, deci ele 
trebuie curățate înainte şi după joacă. Nu sunt 
recomandate jucăriile cu puf, sau de dimensiuni 
mici pe care le poate înghiți. 

Odată cu introducerea hranei solide copilul 
trebuie lăsat să se joace cu linguriţa, sau i se poate 
pune chiar un platou cu ceva mâncare în faţa lui 
pentru a-l lăsa să se joace cu ea. 

Copilul la această vârstă dacă este susţinut în 
picioare are tendința să sară, acest lucru este 
fascinant pentru el. De la 7—8 luni copilul se agaţă 
de grilajul patului şi după mai multe încercări se 
poate ridica singur în funduleţ şi în picioare şi 
poate merge singur de-a latul pe lângă grilaj. 

Se poate rostogoli, este bine să fie ajutat de un 
adult, acest lucru îl va ajuta peste scurt timp să se 
târască. 

Este importantă încurajarea producţiei verbale 
prin repetarea şi aprobarea celor zise de copil, 
arătând în acelaşi timp bucuria prin intonaţie. 

La această vârstă copilul este foarte greu de 
privat de mamă, va fi mai uşor dacă educarea 
despărțirii se începe cu un joc, de exemplu „cucu- 
bau”, părintele trebuie să continue să vorbească 
după ce a plecat într-o cameră apropiată, astfel 
copilul va învăţa că părintele este aproape şi că va 
reveni. Un copil care are anumite obiecte de care 
s-a ataşat strâns (jucărie, suzetă, biberon, etc.) este 
mai uşor de alinat în astfel de cazuri. 

Luna 9-12 

Un copil sănătos face primii paşi la această 
vârstă, susținut de două mânuţe, apoi de una 
înainte de a porni singur. Chiar dacă nu stăpâneşte 
mersul în două picioare el devine mai îndemânatic 
la mersul de-a buşilea încercând să descopere cât 
mai multe lucruri în jurul lui. Fetitele merg mai 
repede şi vorbesc mai repede, mai ales cele hrănite 
natural pot merge de la 9—10 luni singure. 

El este destul de energic şi se mişcă dintr-un loc 
în altul, aruncă obiectele, dărâmă şi împinge tot ce 
poate. 

Este foarte interesat de toate obiectele casnice, 
pe care le preferă jucăriilor. 

La această vârstă el nu doar se joacă ci şi învaţă 
multe noțiuni. Le place să bage obiecte mai mici în 
obiecte mai mari, să închidă cutii şi să le deschidă, 
învaţă diferite lucruri, diferenţa dintre cald şi rece, 
gol şi plin. Mereu trebuie să existe ceva interesant 

pentru a le ocupa timpul şi a-i învăţa. Îi interesează 
toate obiectele din casă, care trebuie să li se arate 
să li se explice câteva vorbe despre ele, după care 
obiectul se va pune la loc, iar copilul nu-l va mai 
solicita. Tot ce nu 1 se dă să studieze şi nu 1 se arată 
îndeaproape va rămâne o curiozitate permanentă 
pentru copil, curiozitate pe care şi-o va satisface cu 
prima ocazie când poate să aibă acces la acel 
obiect şi îl va lua cu orice preţ. 

Tot acum învaţă legătura dintre cuvinte şi 
acțiuni, pentru acest lucru se recomandă ca 
vorbirea părinților să fie însoțită de gesturi. 

Este capabil să-şi folosească mâinile, se poate 
juca de-a „vine cioara” sau baterea din palme 
„aplauze”. 

Poate fi învăţat numărarea (pe degete) sau 
obiecte din jur. 

Este bine să fie învăţat să identifice anumite 
părți ale corpului său, oricum pentru copil privirea 
şi analizarea sa în oglindă este un lucru plăcut. 

Pentru că mulți dintre copii învaţă să vorbească 
în această perioadă, adulţii trebuie să folosească un 
limbaj corect atunci când 1 se adresează, este 
important acest lucru pentru că părintele rămâne în 
continuare un model pentru copil. 

Pentru ei este o plăcere să asculte poveşti, să se 
uite împreună cu persoana care are grijă de el la 
cărți colorate, se recomandă vorbirea clară şi 
explicarea imaginilor întâlnite în cărți, mai târziu 
copilul se va întoarce la ele şi le va privi cu 
satisfacţie. 

Mulţi dintre copii au o atracţie deosebită faţă de 
muzică, unii dintre ei chiar dansează la auzul ei, 
deşi nu i-a învăţat nimeni. O muzică liniştită 
înainte de culcare îl va face pe copil să adoarmă 
mai uşor. 

Ce mai mare parte a sugarilor sunt foarte 
încântați de tot ce-şi modifică forma (cocă, nisip, 
plastilină). Persoanele care au grijă de copil trebuie 
să fie foarte atente la activitatea lui şi mai ales 

când acesta se joacă în nisip, pentru că nisipul 
poate intra în nas, urechi, gură, vagin, rect, plici, 
provocând iritații. Uneori nisipul poate fi 
contaminat cu fecale animale sau să conţină 
azbest. 

Cea mai mare parte a copiilor la această vârstă 
au o dorinţă furibundă de a explora totul în jur, îşi 
bagă nasul în fiecare colţişor, degetele în 
despărțiturile dintre mobile, trag de toate lucrurile 
care nu sunt fixate în cuie, le place să arunce 
obiecte în veceu şi să se uite cum plutesc, să 
verifice conţinutul coşului de gunoi, într-un cuvânt 
nimic nu rămâne necontrolat. 

Înainte de a lăsa sugarul să se joace trebuie 
înlăturate toate obiectele periculoase de pe terenul 
de joc. Toate substanţele chimice (cosmetice, 
medicamente, detergenţi, etc.), se ţin cât mai 
departe de accesul copilului, se recomandă un 
dulap cu lacăt. Prizele se lipesc cu leucoplast sau 
se pun apărătoare de prize ca să nu bage degetele 
în ele. Toate obiectele ascuţite, tăioase, sau mici se 
pun într-un loc inaccesibil sugarului. 

Este bine ca la această vârstă să se insiste la 
educarea copilului. El deja înţelege semnificația 
cuvântului „NU”, părinții pot să-i explice în 
cuvinte simple care este pericolul „arde”, „doare” 
ŞI să-i distragă atenţia cu o altă activitate. 

Sugarul deja poate să-şi exprime o parte din 
dorinţe (de a fi luat în braţe, mişcarea capului 
pentru a spune „nu”, sau mişcarea mâinilor pentru 
a-şi lua la revedere). 

Se recomandă să 1 se vorbească cât mai mult, să 
fie întrebat ce vrea, să 1 se dea libertatea de a alege 
ce vrea din anumite lucruri, să i se acorde atenţie şi 
să fie ascultat (chiar dacă nu se înţelege ce spune 
el, nu e cazul să fie dezaprobat). 

Este perioada când poate fi începută disciplina, 
stabilirea limitelor pe care ar trebui să le cunoască. 
Un copil trebuie învăţat ce este rău şi ce este bine, 
să se protejeze şi să se controleze. 

Este contraindicată pedeapsa fizică, totul se 
poate face uşor prin dezaprobarea, privirea strictă a 
părinților şi explicarea greşelii. Pentru o eficacitate 
mai mare se recomandă ca persoana care îngrijeşte 
să laude copilul cât mai des când acesta face ceva 
bine. 

Disciplinarea eficientă nu este nici cea extrem 
de rigidă, dar nici total permisivă. Stricteţea 
excesivă formează copii foarte ascultători de 
părinţi, dar când scapă de sub supravegherea lor 
sunt total necontrolabili. lar în cazul unei 
îngăduinţe totale din partea părinţilor copiii cresc 
incapabili să facă faţă lumii reale, sunt deseori 
egoişti, violenţi, gata de ceartă şi inadaptabili. Este 
important să existe un echilibru între severitate şi 
îngăduinţă. Toţi membru familiei să adopte aceeaşi 
atitudine, să încerce să nu fie discordanți în 
comportament şi atitudini, pentru că pot 
dezechilibra copilul care nu va mai şti ce să creadă 
ŞI îi va şantaja pe toţi pe rând. 

Dezvoltarea psiho-motorie a fiecărui copil ține 
foarte mult de vârsta de gestație la care s-a născut 
copilul de aceea un prematur foarte mic care s-a 
născut la 28—30 de săptămâni nu poate fi comparat 
până la 1 an cu un copil născut la termen, respectiv 
39-40 săptămâni. Totdeauna vârsta copilului până 
la un an se corectează în funcție de vârsta de 
gestație. Un copil născut la 30 de săptămâni va 
avea un an la vârsta de un an şi 12 săptămâni cu 
care s-a născut mai devreme (un an şi 3 luni). 
Toată dezvoltarea lui fizică şi psihomotorie va fi 
întârziată cu 3 luni. Unii copii recuperează total 
întârzierile până la 3 ani, iar unii prematuri 
vorbesc incorect până aproape de vârsta şcolară 
având nevoie de un logoped şi eventual de un 
neuropsihiatru de copii. 

9. Dezvoltarea fizică si 
psihomotorie a sugarului şi 
copilului mic 


Fiecare copil îşi are ritmul propriu de 
dezvoltare, nu există un progres continuu şi nu toți 
copiii trec prin toate procesele de dezvoltare 
psihomotorie. În dezvoltarea copilului sunt 
implicați multipli factori ca cei genetici, factori 
constituționali, factori afectivi sau morbizi (stres, 
boală, oboseală). 

Fiecare perioadă din dezvoltarea copilului aduce 
ceva nou: zâmbeşte, gângureşte, stă pe burtă, 
ridică capul, se rostogolește, se târăşte, stă în şezut, 
se ridică, merge, spune silabe, etc. 

Dacă ritmul de atingere a acestor abilități nu 
sunt exact ca la carte, nu este un semn de mare 
îngrijorare, important este să nu întârzie foarte 
mult apariția lor, situație în care este necesară 
consultația cu un medic specialist. Excepție fac 
prematurii. 

Este important ca medicul să aprecieze această 
dezvoltare în funcție de situația individuală a 
fiecărui copil, vârstă de gestație şi starea lui la 
naştere. 

Creşterea în greutate a sugarului: 

În primul trimestru copilul poate creşte în medie 
750 g/lună. În trimestrul doi poate creşte în medie 
500 g/lună. În trimestrul trei poate creşte în medie 
250 g/lună. 

Fiecare copil are ritmul său propriu de creştere, 
unii sugari alimentaţi la sân pot creşte 1 500-2 000 
g/lună. Totdeauna trebuie să ne raportăm şi la talia 
şi greutatea părinţilor, când aceştia sunt mari 
genetic, copiii au un ritm de creştere mai mare, iar 
când familia are dimensiuni mai mici ne aşteptăm 
ca acest copil să aibă un ritm de creştere mai redus 
fără a fi patologic. Dezvoltarea fizică trebuie să fie 

armonioasă adică să fie proporțională talia cu 
greutatea adică pot exista copii mai scunzi cu 
greutate mai mică şi care să nu fie slabi. 

Creşterea în lungime a sugarului se va face în 
fiecare lună cu câte 4—3-3-2-1-1-1-1-1-1-1-1 
cm. În primul an copilul va creşte în lungime cu 
aproximativ 22—25 cm. 

Fontanela anterioară are la naştere cel mai 
frecvent dimensiunea de 2/5 cm şi se micşorează 
continuu odată cu creşterea, pentru a se închide în 
jur de 18 luni. Este bine de ştiut că trebuie să 
măsurăm lunar perimetrul cranian comparativ cu 
cel toracic, diferenţa dintre ele în plus sau în minus 
nu trebuie să depăşească 2-3 cm. Dimensiunile 
fontanelei sunt mai puţin importante deoarece 
capul copilului creşte prin suturi nu prin fontanelă. 
Atâta timp cât craniul este deschis creierul creşte. 
Dacă acesta se osifică prea devreme şi perimetrul 
cranian rămâne în urmă trebuie consultat de 
urgență medicul pediatru şi neurolog. 

Fontanela posterioară poate să fie închisă la 
naştere sau, dacă există, se va închide în primele 
3—4 săptămâni. 

Dentiţia de lapte este reprezentată de 20 de 
dinți, ordinea şi vârsta apariției lor este 
caracteristică fiecărui copil în parte, nu există o 
regulă. În cea mai mare parte primii dinţi apar între 
5 şi 9 luni, iar orientativ ordinea apariţiei lor este: 

e incisivii mediani inferiori (2) la 6-8 luni 

e incisivii mediani superiori (2) la 8—10 luni 

e incisivii laterali (4) la 10-12 luni 

e dentiția continuă să se completeze până la 2 
ani şi jumătate 

Reperele de apreciere a dezvoltării 
psihomotorii la sugar: 

Prima lună 

Încă de la naştere fiecare copil este diferit de 
ceilalți nu doar psihic ci şi ca temperament. Unii 
copii plâng foarte tare, se agită, alții nu scot decât 
mici sunete, unii privesc mult, alții mai puţin. 

Aceste reacţii se modifică în timp pe măsura 
dezvoltării copiilor. 

Cea mai mare parte a timpului ei o petrec în 
somn şi în repaus, dar sunt destul de receptivi la 
vederea părinţilor, prezenţa şi la contactul cu ei. 

Poziţia în care stă copilul în pătuţ este cea de 
flexie, adică are mâinile şi picioarele uşor îndoite, 
este uşor rigid, dar îşi mişcă mâinile şi picioarele. 
Nou-născuţii se mişcă mai tot timpul, dacă nu fac 
acest lucru ceva nu este în regulă. Mâinile sunt 
strânse şi nu apucă cu ele, dar devin active la 
atingerea lor. Poate să-şi ridice capul pentru câteva 
secunde şi îl poate întoarce de pe o parte pe alta. 
Nou-născuţii în prima lună îşi păstrează poziția în 
flexie pe care au avut-o în viaţa intrauterină, de 
aceea pentru a nu avea reacţii exagerate este bine 
să fie culcaţi pe burtică ca să aibă puncte de sprijin 
pe mânuţe şi picioruşele care stau strânse sub el. În 
acest fel el se simte în siguranţă, nu are mişcări 
dezordonate (paroxistice) şi este mai liniştit. 
Păstrarea acestei poziţii după o lună ridică 
probleme legate de imaturitate cerebrală şi trebuie 
consultat doctorul, dacă acest copil nu a fost 
prematur. Nou născuţi au o mulţime de reflexe 
specifice vârstei, dintre care reflexul Morro (reflex 
de îmbrăţişare), reflexul de agăţare, şi mersul 
automat (copilul susținut de la subrat merge 
singur). Toate aceste reflexe trebuie să dispară 
până în 6 luni, altfel ridică probleme de imaturitate 
sau suferință cerebrală. 

Nou-născuţii văd şi aud, chiar dacă nu creează o 
astfel de impresie, ei au reacții exagerate (tresare, 
clhpeşte) la diferiți stimuli (zgomot, voci, lumină 
puternică). Se liniştesc la ascultarea unei muzici 
liniştite, la vocea mamei sau când sunt luaţi în 
braţe. 

Luna a 2-a 

Sugarul la această vârstă este în stare să-şi ţină 
pentru puţin timp capul, să urmărească cu privirea 
anumite obiecte în mişcare. 

Îşi recunoaşte mama. Poate fixa cu privirea 
feţele persoanelor din jurul său şi le poate zâmbi. 

Este preocupat de ce se întâmplă în jur, îi place 
muzica, sunetul clopoţeilor sau a jucăriilor viu 
colorate. 

Mâinile şi picioarele nu mai sunt atât de îndoite, 
pumnii încă îi are strânşi, dar atunci când 1 se dă 
un deget el îl va strânge. 

Pe la sfârşitul lunii a doua începe să 
gângurească (între 6 şi 8 săptămâni). 

Păşeşte dacă este susținut de axile (aceasta nu 
este un început al mersului, ci este unul din 
reflexele arhaice ale nou-născutului). 

Luna a 3-a 

Îşi poate ţine bine capul. Explorează totul în jur 
cu privirea, cercetează cu ochii în direcția din care 
vine sunetul, reacționează la zgomotele stridente 
sau familiale (telefon, voci, etc.). 

Pentru a se face înţeles asociază țipetele cu 
mişcările mâinilor şi picioarelor. Este în stare să 
facă mişcări de pedalare. 

Îşi descoperă mâinile, pe care le poate ţine 
desfăcute, este în stare să prindă un obiect şi să-l 
țină voluntar în mână pentru câteva secunde, 
încearcă să ducă jucăriile la gură. 

Recunoaşte feţele şi vocile familiale şi apreciază 
mult prezenţa lor lângă el. Este foarte interesat de 
vorbire, gângureşte şi zâmbeşte când cineva 1 se 
adresează. 

Aşezat pe burtă pentru puţin timp el stă pe braţe 
ŞI poate să întoarcă capul. 

Luna a 4-a 

Un copil de patru luni aşezat pe spate poate să-şi 
ridice capul şi puţin din trunchi, îşi susține foarte 
bine capul când este luat în braţe, stă în funduleţ 
pentru puţin timp dacă este susţinut. 

Este în stare să întindă mâna şi să prindă 
jucăriile în ambele mâini, le poate agita, ştie să le 
ducă la gură, sau să le scape pe Jos. 

Are câteva reacţii de apărare şi retragere şi poate 
să-şi ia o foaie de pe faţă. 

Vorbeşte în limba lui, gângureşte, se bucură, îi 
place să se audă vorbind. La această vârstă 
cunoaşte aproape toate sunetele din vorbirea 
umană. Îi mai place să chiţăie, să ţipe, să râdă în 
hohote, să tuşească pentru a atrage atenţia. 

Descoperă plânsul voluntar pe care îl foloseşte 
când se plictiseşte şi vrea să fie distrat. Până la 
această vârstă părinţii trebuie să recunoască la 
propriul copil diferitele tipuri de plâns: de foame, 
de durere, de plictiseală, de oboseală etc. 

Dispare privirea încrucişată pe care o avea 
inițial, el învaţă acum că obiectele au trei 
dimensiuni şi îşi dezvoltă înţelegerea de 
profunzime. Preferă obiecte viu colorate. 

Devine mai sociabil, răspunde unui zâmbet cu 
zâmbet, îi place să fie cu persoane din familie, 
ascultă muzică, întoarce capul la sunet. 

Luna a S-a 

Sugarul la cinci luni îşi poate ține foarte bine 
capul, corpul rămâne în ax vertical, împinge din 
picioare când este ţinut de sub axile. Îi place să fie 
gâdilat. 

Se întoarce singur de pe burtă pe spate, stă pe 
burtică şi îşi ridică pieptul şi o parte din abdomen. 
Îşi întinde gâtul ca să vadă. Stă mai mult în şezut 
dacă este susţinut. 

De la explorarea mâinilor trece la examinarea 
picioarelor pe care şi le aduce la gură şi le suge (5— 
6 luni). 

Se conturează mult mai bine personalitatea 
sugarului, el se manifestă din plin prin stări de 
bucurie, supărare şi plictiseală. Îi place să fie lângă 
oameni şi să i se vorbească. 

Prinde obiectele care i se oferă, urmăreşte cu 
privirea obiectele din jur până ce dispar şi aşteaptă 
revenirea lor. 

Se poate bucura când vede mâncarea dar mai 
mult pentru plăcerea de a le duce la gură nu pentru 

a le consuma, râde tare, zgomotos. 

Deosebeşte mama de tată, persoanele străine de 
cele cunoscute. 

Gângureşte,  vocalizează legând sunetele, 
combină vocalele cu consoanele („„ma-ma”, „ba- 
ba” etc.). 

Luna a 6-a 

Această perioadă este destul de dificilă pentru 
că acum încep să-i apară dinţii, sugarul poate fi 
mai plângăcios şi nervos. 

Copilul poate sta în funduleţ mult mai mult, el 
poate fi sprijinit de perne sau poate singur să se 
sprijine în mâini. 

Se întoarce de pe burtă pe spate şi invers. 

Prinde obiectele voluntar cu trei degete şi le 
duce la gură. De multe ori la prinderea unei jucării 
participă tot corpul, mai întâi o fixează cu privirea 
apoi deschide şi închide pumnii de parcă ar vrea să 
o prindă, după aceasta face mişcări de supt de 
parcă ar gusta-o, îşi mişcă braţele şi încearcă să se 
apropie de ea, după ce a prins jucăria tresare cu tot 
corpul şi ţipă, se agită şi strânge în mână jucăria, 
dacă îi scapă începe să plângă şi încearcă să o 
prindă din nou. 

Manifestă teamă faţă de străini, faţă de persoane 
îmbrăcate cu blănuri închise la culoare sau căciuli 
de blană. 

Îşi poate da seama de starea părinţilor după 
intonaţia care o au, dacă sunt nervoşi începe şi el 
să plângă, dar dacă au o voce vioaie va râde şi 
copilul. Copilul preia toate stările de nervi ale 
adulților, devine suspicios, agitat şi chiar 
plângăcios. El studiază figurile părinţilor după care 
dacă aceştia sunt nervoşi, copilul devine trist şi 
începe să plângă fără motiv. De aceea este foarte 
important ca înainte de a intra în camera copilului 
să lăsăm toate grijile şi necazurile dincolo de uşă şi 
să încercăm să intrăm la copil cu o figură veselă, 
pozitivă, bine dispusă. 


71 


Poate pronunţa primele sale cuvinte, pe care le 
va repeta în continuu pe diferite tonalități, se 
recomandă ca vorbirea adulților să fie însoțită de 
gesturi, să-i arate despre ce sau cine se vorbeşte şi 
să-l lase să-i imite sau să arate cu degetul la 
persoana sau obiectul menţionat. 

Îi place să se uite în oglindă. 

Este atent când se vorbeşte în jurul lui. 

Poate sta în scăunelul lui special la masă. 

Lunile 7 şi 8 

În această perioadă majoritatea sugarilor pot să 
stea în şezut nesusţinuți. 

Susţinuţi de axile sau sprijinit de mobilă poate 
sta puţin în picioare. 

La opt luni încearcă să se târască viguros, se 
rostogoleşte, sare activ şi îşi poate suporta 
greutatea. 

Pot prinde un biscuit şi să-l ducă la gură. 

Pot trece un obiect dintr-o mână în alta şi să 
ciocănească cu el de masă. Aruncă jucăriile pe jos, 
le urmăresc traiectul şi zgomotul pe care îl fac. 

Știu să întindă mâinile ca să li se dea o jucărie 
sau să fie luaţi în braţe. 

Sunt în stare să prindă obiectele mici cu degetul 
mare şi arătător. 

Știu să mănânce singuri, chiar dacă se 
murdăresc, lor le face plăcere simplul proces, pot 
să bea din cană, mai ales din cea cu cioc. 

Începe să înţeleagă limbajul, iar pentru a le 
uşura vorbirea este bine ca vorbele adulților să fie 
însoţite de gesturi. 

Devin mult mai sensibili la schimbări şi noutăţi, 
dezvoltă ataşamente față de diferite obiecte 
(jucării, suzete, biberoane). 

Le place să-şi admire chipul în oglindă şi să-l 
studieze, pentru el prezintă interes şi alte persoane 
care se reflectă. 

Lunile 9 şi 10 

Sugarul la această vârstă se ridică în picioare şi 
face paşi laterali în pat, dar nu reuşeşte să stea 

singur nesprijinit. 

Poate umbla în patru labe prin casă, va explora 
tot ce-i stă în cale, aşa că este bine să fie înlăturate 
toate pericolele din preajma lui. 

Stă în şezut şi se poate culca singur. 

Înţelege cuvinte de genul „Unde este mama? 
unde este tata?”. 

Reacționează când i se interzice ceva („nu ai 
voie”), sau când este aprobat („bravo”, „pa-pa!”). 

Încearcă să localizeze zgomotele fine cum sunt 
foşnitul unei hârtii, şuieratul, etc. 

Reacționează când este apelat pe numele lui. 

Execută mişcări cerute („dă mâna”, „dă 
jucăria”). 

Găseşte obiectele ascunse, încearcă să 
recupereze obiectul căzut, izbeşte două obiecte 
unul de celălalt. 

Pronunţă primele cuvinte de exemplu: „mama”, 
„tata”, „dada”, fără să le înţeleagă sensul. 

Lunile 11 şi 12 

La unsprezece luni stă singur în picioare câteva 
minute, apoi se aşează fără să se lovească. 

Merge susținut de ambele mâini, poate merge 
susținut de mobilă sau de ţarc. Copilul îşi 
utilizează capacitățile pentru a-şi lărgi 
cunoştinţele. 

Are o bună memorie vizuală şi de multe ori 
remarcă lucrurile care le scapă părinților. 

Îl pasionează jocul de-a v-aţi ascunselea, începe 
să conştientizeze noţiunile de „acolo”, „mai 
aproape” şi cu o mare bucurie vede părinţii 
apărând. 

Copilul începe să dorească să imite părinţii. 

Deja ştie câteva cuvinte cu semnificație şi să 
zică „pa? cu mânuţa, încearcă să folosească 
cuvinte pe care le-a auzit, şi chiar dacă nu sună aşa 
cum ar fi trebuit ele au aceeaşi semnificație de 
exemplu „păpuşa” în limbajul lui ar putea fi doar 
„pa”. Înţelege multe cuvinte din vorbirea uzuală 

(de exemplu: mama, lapte, maşină, păpuşă), chiar 
şi fraze (tata a plecat, hai să mâncăm, etc.). 

Refuză categoric persoane care nu-i fac pe plac 
şi acceptă cu bucurie pe cei care îi simpatizează. 

Răspunde la comenzi, dă un obiect sau îl reține 
intenționat. 

Se supără dacă i se ia jucăria şi o cere prin 
gesturi înapoi. 

Jucăriile preferate sunt obiectele casnice, iar 
părinţii trebuie să fie foarte atenţi la ce se află în 
zona de acces al copilului. 

Unii copii încep să vorbească mai târziu, aceasta 
nu ar trebui să fie o îngrijorare pentru părinți, ei 
trebuie să înţeleagă că fiecare copil are programul 
şi ritmul său propriu de dezvoltare. 

Copilul mic (antepreşcolar, de la 1 la 3 ani) 

În această perioadă ritmul de creştere este mai 
mic, atât pentru creşterea în greutate cât şi pentru 
lungime. 

Copilul va creşte în greutate aproximativ 2,5-3 
kg pe an şi în lungime cu 10-12 cm pe an. 

La doi ani un copil trebuie să aibă aproximativ 
12 kg şi 82 cm lungime. 

Tot în această perioadă se definitivează erupția 
dentară, aproape de vârsta de doi ani copilul va 
avea 14-16 dinţi, iar la doi ani şi jumătate dentiţia 
de lapte trebuie să fie completă (20 de dinţi). 

Copilul trebuie să-şi controleze voluntar 
sfincterele adică va şti când face pipi sau caca şi va 
trebui să ceară singur olița. Purtarea scutecelor de 
unică folosință peste vârsta de 2 ani şi 2 ani şi 
jumătate inhibă reflexele naturale ale copilului şi 
conştientizarea necesităților fiziologice, ei 
considerând că este foarte normal să faci pipi şi 
caca în scutec. 

În primul an de viață copilul este capabil să 
folosească cuvinte de adresabilitate simple: mama, 
tata, papa. Ei sesizează multe situaţii din jurul lor, 
ştiu să arate părțile corpului, obiecte din cameră, 

diferențiază după nume persoane din jur şi execută 
mici ordine. 

În primii trei ani de viaţă copiii fac progrese în 
învăţarea vorbirii şi elaborarea propoziţiilor, la 
început din 2-3 cuvinte, urmând să-şi 
îmbogăţească zilnic vocabularul. 

La 10-14 luni copiii sunt în stare ca din poziţia 
verticală, sprijinindu-se cu o mână să se aplece 
pentru a ridica cu cealaltă mână o jucărie, fără să- 
şi piardă echilibrul. La 15 luni ridică un obiect fără 
să se sprijine. 

La 18-24 de luni poate prinde mingea cu mâna 
ŞI poate să o rostogolească cu piciorul. 

10. Prim ajutor în diverse situaţii 
de boală şi traume (febră, diaree, 
convulsii, etc.) 


Atât sugarul cât şi copilul mai mare pot prezenta 
diferite îmbolnăviri în mare parte datorită 
imaturităţii sistemului imunitar la copilul mic (în 
special la cei alimentaţi cu lapte praf care nu-şi iau 
anticorpii specifici din laptele de mamă), dar şi din 
cauza epidemiilor sau a accidentelor. O mare parte 
dintre sugari pot avea destul de des răceli, infecţii 
la nivelul urechilor, tuse, nas înfundat, diaree sau 
constipaţie, eritem fesier, etc. În cea mai mare 
parte ele pot fi tratate acasă la indicaţiile medicului 
specialist. 

Părinții trebuie să ştie că răcelile repetate la un 
copil mic sunt destul de periculoase, cel mai 
frecvent ele nu au simptomele corespunzătoare 
gravităţii bolii, uneori au mai multe semne 
generale de boală; inapetenţa, somnolenţa, agitație 
+/- febră. Semnele de localizare sunt mai puţine şi 
mai puţin specifice. Pe de altă parte ei nu pot 
spune unde-i doare. În plus că la această vârstă 
răcelile, chiar dacă au fost uşoare, dar repetate, 
influențează negativ creşterea, auzul, vorbirea, 
inteligenţa. 

În continuare vom prezenta o serie de simptome 
şi câteva metode de tratament de urgenţă a 
copiilor. 

Febra 

Este important să menţionăm că temperatura 
copilului variază în funcţie de: momentul zilei, 
activitățile copilului, temperatura din mediu, 
vârstă, locul unde este măsurată temperatura. 

Măsurarea temperaturii se poate face cu: 

— termometrul de sticlă cu mercur (este rotunjit 
la capete, cu un vârf rotunjit, măsurarea 
temperaturi cu el decurge destul de greu, se poate 

sparge provocând leziuni dacă nu este mânuit cu 
atenţie), 

— termometrul electronic (este destul de exact, 
are la baza construcţiei sale un senzor termic, se 
poate măsura cu el temperatura axilar, intrarectal, 
oral, este destul de rapid aproximativ 30-60 
secunde), 

— termometrul infraroşu (este exact şi rapid, 
măsoară radiația termică de la nivelul urechii sau 
axilei) 

— termometru-plăcuţă (este sub formă de bandă 
care se pune pe frunte, sau ca suzetă, este rapid, 
dar nu foarte exact, valoarea temperaturii este 
orientativă) 

Metode de măsurare a temperaturii: 

În general mamele sau persoanele care îngrijesc 
copilul pot simţi temperatura mai ridicată prin 
atingerea cu mâna sau buzele a abdomenului 
superior, sau a frunţii, mai exact pe ceafă. De 
multe ori febra este însoţită şi de alte semne clinice 
destul de evidente ca înroşirea obrajilor, respiraţii 
mai dese şi calde, transpiraţie, bătăi mai rapide ale 
inimii, insomnii, lipsa apetitului, iritabilitate, 
vărsături. 

La copilul mic este de preferat măsurarea 
temperaturii intrarectal (pentru a evita anumite 
accidente ca spargerea termometrului sau 
perforarea rectului se recomandă demonstrarea şi 
instruirea persoanei care urmează să facă această 
manevră), măsurarea orală sau axilară a 
temperaturii la un copil până la 5 ani este mai 
puțin exactă decât cea rectală. 

Cel mai frecvent în România este folosit 
termometrul cu mercur, măsurarea temperaturii 
intrarectale cu el se face astfel: 

— termometrul se scutură până când mercurul 
scade sub 36°C şi se unge cu o cremă pentru a 
deschide anusul mai uşor. 

— copilul trebuie să fie liniştit 

— copilul poate fi aşezat peste genunchii 
mamei, cu faţa în jos, sau pe spate cu picioarele 
ridicare (ele trebuie susținute de gleznă), sau 
lateral cu genunchii îndoiţi pe abdomen. 

— se introduce cu grijă şi uşor termometrul în 
anus, la aproximativ 2 cm, nu mai mult, pentru a 
evita lezarea rectului. 

— fesele copilului trebuie apropiate pentru a 
fixa şi a stabiliza termometrul. 

— se menţine termometrul timp de 2 minute 
după care se citeşte temperatura. 

— Atenţie! Indiferent de poziţia copilului, el nu 
se lasă nici un moment singur când are 
termometrul în rect. 

Măsurarea temperaturii axilare, se practică la 
copii mai mari de 2 ani (este mai puţin exactă, cel 
mai frecvent arată o temperatură mai joasă decât 
cea rectală), ea se face astfel: 

— axila (subsuoara) copilului trebuie să fie 
uscată. 

— vârful termometrului se aşează în axilă, 

— se hpeşte cotul copilului pe piept şi se ţine 
aşa timp de 5-7 minute, în caz de citire mai rapidă 
a termometrului este posibil ca temperatura să fie 
mai mică decât cea reală. 

Măsurarea temperaturii orale se poate face la 
copiii mai mari de 5 ani, cu 10 minute înainte de a 
se măsura temperatura el nu trebuie să bea lichide 
calde sau reci. 

— Se desfundă bine nasul (dacă este cazul). 

— Termometrul se aşează la o latură a limbu, nu 
pe centru, el trebuie fixat cu buzele şi cu degetele, 
sub nici o formă cu dinţii pentru că se poate 
sparge. 

— Gura copilului trebuie să fie închisă, el 
trebuie să respire pe nas. 

— Se ţine timp de 3 minute, după care se citesc 
valorile de pe termometru. 

Variaţii ale temperaturii 

Este important să se cunoască că temperatura 
copiilor variază în mod normal, fiecare copil are 
temperatura lui proprie, alţi factori care o 
influenţează sunt: 

— momentul zilei (dimineaţa temperatura este 
mai mică decât seara) 

— vârsta copilului (nou-născuţii şi sugarii au o 
temperatură mai ridicată decât copiii mai mari) 

— activitatea copilului (temperatura este mai 
mare după ce copilul a practicat anumite activităţi 
fizice) 

— locul unde a fost măsurată temperatura (cea 
axilară va fi mereu mai mică decât cea orală sau 
rectală) 

În mod normal temperatura rectală la un sugar 
este de 36,8 — 38°C, este bine ca persoana care 
îngrijeşte copilul să ştie temperatura normală a lui, 
pentru a face o diferență în caz de boală, 
măsurarea ei se face în moment de plină sănătate a 
copilului dimineaţa şi seara. 

În jurul vârstei de trei ani limita superioară a 
temperaturii este 38°C intrarectal, iar peste trei ani 
limita normală este 37,8*C. 

Prin urmare este important ca aceste valori ale 
temperaturii normale să fie cunoscute, pentru că 
temperatura la copil este diferită de cea a adulților, 
şi că temperatura de 37°C nu înseamnă febră (aşa 
cum este considerată de mulți oameni) şi nu 
necesită tratament. Putem vorbi despre febră 
uşoară cânt temperatura este de 38,9*C, febră 
moderată la 38,9-40*C şi febră ridicată la peste 
40°C (hipertermie). 

Aducem la cunoştinţă că febra nu este o boală ci 
o reacţie a organismului împotriva unei infecţii, ea 
nu ajută copilul să scape de boală, iar scăderea 
febrei NU se face prin administrare de antibiotice 
(ele sunt pentru tratarea infecției). 

Apariţia febrei poate fi o consecință a unei 
infecții cu virusuri, bacterii sau ciuperci. 
Antibioticele sunt recomandate de medic numai în 

infecțiile bacteriene şi există antibiotice specifice 
pentru anumite infecţii. Nu orice antibiotic merge 
la orice infecţie. În infecțiile virale, antibioticele 
nu au nici un efect, boala merge mai departe iar 
febra scade când organismul învinge infecția. În 
suprainfecțiile cu ciuperci (micoze) antibioticele 
agravează situația, de aceea automedicaţia „după 
ureche” este foarte periculoasă şi contraindicată la 
copil. 

Valoare febrei de multe ori nu este în 
concordanță cu gravitatea infecției, există boli 
virale minore care dau o febră mare (40 — 40.5*C). 
lar uneori organismul copiilor poate reacționa 
diferit la aceeaşi infecție, unii fac febră mare alții 
sunt doar puţin călduți. 

Este importantă vârsta copilului la apariția 
febrei, la un sugar mai mic de două luni situația 
este mai îngrijorătoare decât la un copil de patru 
ani. 

Până la valoarea de 41*C febra nu poate leza 
copilul, mai importante sunt simptomele care o 
însoțesc. Este foarte bine să nu lăsăm copilul să 
facă temperatură peste 38*C, deoarece există riscul 
de apariție a convulsiilor la copilul sub 3 ani. 
Fiecare copil are pragul său de risc, nu toţi copiii 
fac convulsii, dar nu putem şti niciodată care 
dintre ei va face convulsii. 

Dacă febra a apărut brusc, fără nici un semn 
înainte de aceasta de deteriorare a stării copilului, 
cel mai probabil că infecția este de origine virală. 
Este mai grav când temperatura creşte treptat iar 
copilul are o stare generală alterată. 

Este mult mai important cum se simte copilul 
decât valorile febrei, iar răspunsul febrei la 
antitermice nu este un indicator al gravităţii bolii. 

Totuşi o febră mai mare de 41°C este destul de 
gravă putând avea consecinţe nedorite, în astfel de 
cazuri se recomandă apelarea imediată a unui 
medic specialist, dar după scăderea temperaturii. 

Temperatura din camera copilului trebuie să fie 
în jur de 20—22*C, iar copilul îmbrăcat sumar, doar 
în caz de frisoane se pune o păturică peste copil. 

De asemenea corpul copilului poate fi şters cu 
un prosop umed mai ales pe zonele care au vase 
mari de sânge (abdomen, faţă, axilar, inghinal, 
mâini, picioare), astfel prin suprafaţa umedă 
sângele de la suprafaţă se va răci mai repede pe 
măsură ce se evaporă apa, manevra poate fi 
repetată la 20-30 minute. 

Împachetările cu apă călduță + apă la 
temperatura camerei sunt şi ele o metodă eficientă 
de scădere a febrei, copilul se înfaşă într-un scutec 
care a fost înmuiat într-o apă de 29-—30*C şi apoi 
stors bine, peste care se înfaşă cu un prosop uscat 
ŞI se ţine strâns în braţe 20 de min, ţinându-i în 
acelaşi timp o compresă rece pe frunte. 

Se mai recomandă baia cu apa răcită progresiv. 
Copilul se bagă în cădiţă sau sub duş pentru câteva 
minute, temperatura inițială a apei trebuie să fie în 
jur de 38—39*C şi se scade progresiv până la 36°C. 

Este contraindicată frecarea sau împachetarea 
copilului în cârpe cu alcool sau ţuică, existând 
riscul de absorbţie a alcoolului prin pielea subţire a 
copilului, ducând la îmbătarea acestuia şi chiar 
comă alcoolică care poate fi fatală. 

Pentru scăderea febrei se folosesc preparate cu 
paracetamol şi ibuprofen (aşa cum sunt Panadol 
Baby, Nurofenul, Novocalmin, etc.) sub formă de 
sirop, supozitoare sau la copilul mai mare se pot da 
chiar pastile dacă le primeşte, dozele se dau 
conform vârstei şi greutății copilului, ele sunt 
indicate pe prospectul de la fiecare preparat 
(cutiile cu sirop au şi dozatoare corespunzătoare). 
Până la 3 ani, la febră foarte mare peste 38.5“, 
copiii pot să facă convulsii dacă nu este scăzută 
febra imediat, astfel că se recomandă cel puţin în 
timpul nopții când părinții pot să adoarmă să fie 
administrată înainte de culcare o doză 
corespunzătoare de Diazepam (Desitin) sub formă 

de  clismă pentru prevenirea  convulsiilor. 
Cantitatea de diazepam este recomandată de medic 
şi este direct proporțională cu greutatea copilului. 

Copilului febril NU i se dă aspirină, deoarece 
poate fi asociată cu „Sindromul Reye” (inflamație 
gravă a creierului şi ficatului), de asemenea are 
diferite efecte secundare ca tulburări de stomac, 
reacţii alergice şi sângerări prelungite. 

În cea mai mare parte a cazurilor după 
administrarea de paracetamol febra scade 
aproximativ în jumătate de oră, dacă acest lucru nu 
s-a întâmplat, sau a revenit, doza poate fi repetată 
la 4—6 ore, este important să nu se depăşească 5 
doze pe 24 de ore. 

Părinții trebuie să rețină că un copil bolnav nu 
are poftă de mâncare şi nu este cazul să insiste, 
trebuie să lase copilul să mănânce atât cât vrea. 
Cel mai important lucru acum este ca el să se 
hidrateze bine, să bea lichide, în cantități mici dar 
des (lapte de sân, lapte praf, ceaiuri, sucuri de 
fructe, etc.), mâncarea solidă poate consta în ceva 
uşor de digerat (iaurt, orez, biscuiţi, supe, etc.). 

Important — la sugarii febrili NU se întrerupe 
alăptarea la sân! 

Copiii bolnavi pot să refuze orice aliment, dar 
niciodată nu vor refuza sânul mamei, care este cel 
mai bun lichid de hidratare. 

Șocul termic 

Tradiția românească de a îmbrăca cât mai bine 
copilul de multe ori are consecinţe nu foarte bune. 

Temperatura sugarului poate creşte atunci când 
are foarte multe haine pe el şi este agitat, se 
recomandă dezbrăcarea copilului şi plasarea lui 
într-un loc mai răcoros, febra va scădea în 15—30 
minute. Alte cauze care provoacă şocul termic la 
copil sunt expunerea prelungită la soare, sau 
staționarea într-o încăpere prea încălzită (peste 
30°C), sau baia fierbinte. 

Dacă copilul a fost expus la astfel de factori şi 
are simptome de boală se recomandă mutarea 

imediată a lui într-un loc răcoros şi ventilat, 
comprese cu apă rece la câte o extremitate pe rând 
şi pe frunte, care reduc edemul cerebral evitând 
convulsiile şi vărsăturile. 

NU se dau în astfel de cazuri medicamente şi 
nici nu se fac frecţii cu alcool. 

Atunci când starea copilului este gravă 
(vărsături, leşin, febră foarte mare, etc.) este 
nevoie de ajutor medical de urgenţă. 

Situaţii în care este obligatoriu consultul 
medicului: 

— copil de orice vârstă cu febră mai mare de 
40°C 

— durata febrei este mai mare de 24 de ore fără 
o cauză clară de boală 

— copilul a avut convulsii în antecedente 

— febra persistă după administrarea repetată de 
medicamente antipiretice 

— dacă după o gripă sau o răceală febra 
persistă, este posibil ca infecția să se fi extins la 
nivelul urechii sau a faringelui 

— copilul geme sau suspină, plânge la atingere 
sau mişcare 

— nu respiră bine chiar dacă i-a fost curățat 
bine nasul 

— copilul nu-şi poate îndoi capul spre piept 

— nu suportă lumina 

— nu poate înghiţi, nu tolerează lichide pe gură 

— stare generală alterată, cu pielea palidă sau 
cenuşie 

— plânge în continuu şi nu poate fi liniştit 

— are stare de somnolență excesivă sau are 
insomnie 

— la vârstă mai mare stări de delir (este 
înspăimântat, vorbeşte ciudat, vede obiecte 
inexistente) 

— nu reacționează, este moale, sau dacă febra 
este însoțită de convulsii. 

Convulsiile febrile 

Apar prin creşterea rapidă a temperaturii 
corpului, ele nu reflectă valorile febrei. Sunt mai 
frecvente la anumite familii, dar factorul cel mai 
important de apariție a lor este maturitatea 
creierului, pe măsură ce creierul creşte dispar şi 
convulsiile. Durata lor este în jur de 5 minute, de 
cele mai multe ori apar doar o singură dată. 
Trebuie diferențiate de mişcările spastice din 
somn. Există o predispoziţie familială pentru 
convulsii. Dacă unul din părinţi a avut convulsii în 
copilărie, riscul pentru copil este foarte mare. 

Se manifestă prin rigiditatea corpului 
(înţepenire), ochii se dau pe spate, mâinile şi 
picioarele tremură, copilul se învineţeşte, respirația 
pare că se opreşte, face spume la gură, poate avea 
loc relaxare sfincteriană (copilul urinează şi 
eliberează materii fecale), copilul nu răspunde la 
stimulii din exterior şi nu-şi dă seama de ce se 
întâmplă. 

În astfel de situaţii copilul se aşează pe o 
suprafaţă moale, pentru ca să nu se înece cu saliva 
se întoarce copilul pe o parte, sau cu faţa în jos, cu 
gâtul întins, se scoate cu un deget tot ce se află în 
gura copilului (mâncare, suzetă), îmbrăcămintea 
strânsă trebuie desfăcută şi se notează durata 
convulsiilor. Trebuie să avem grijă ca sugarul să 
nu-şi înghită limba sau să-şi muşte limba, de aceea 
se ţine degetul mare şi arătătorul între maxilare 
introducând obrajii spre înăuntru. 

Este indicată scăderea cât mai rapidă a 
temperaturii cu paracetamol şi comprese ude, este 
contraindicată aşezarea copilului în cada cu apă 
pentru că la o nouă convulsie se poate sufoca. În 
general mamele copiilor mai mici de 3 ani, care au 
risc pentru convulsii trebuie să fie instruite cum să 
scadă temperatura sub 38.5*C, mai ales seara şi pe 
lângă aceasta să administreze intrarectal doza de 
Desitin recomandată de medic pentru vârsta şi 
greutatea copilului respectiv, pentru a preveni 
convulsiile. Dacă copilul a făcut convulsii după 

oprirea acestora şi scăderea temperaturii se 
apelează la medic pentru a se descoperi cauza 
febrei şi eventual a convulsiilor şi a se trata 
corespunzător. 

Colicile 

Se caracterizează prin plâns viguros, fără nici o 
cauză aparent, la un copil sănătos şi sătul. Originea 
colicilor nu se cunoaşte exact, s-a presupus că sunt 
datorate tehnicii proaste de alăptare care duc la 
acumularea de gaze, supraalimentarea, alergii la 
laptele de vacă sau la alimentele consumate de 
mamă (varză, fasole, cafea, cola, tutun, băuturi 
carbo-gazoase. Cel mai des colicile apar la un 
copil cu temperament sensibil, crizele sunt bruşte 
de multe ori la aceeaşi oră, durează câteva minute 
sau chiar ore, nu pot fi liniştite cu nimic, nici cu 
luarea copilului în braţe, se termină brusc, la fel 
cum au început. 

Perioada apariției lor este din primele trei 
săptămâni de viaţă şi pot să continue cel puţin trei 
luni, atingând intensitatea maximă la şase 
săptămâni. 

Nu există tratament specific pentru colici, se pot 
face câteva lucruri pentru ameliorarea lor: 

— corectarea tehnicii de alăptare în poziție 
ridicată, sau copilul peste mamă şi să sugă 
alternativ fiecare sân la o masă 

— evitarea anumitor alimente din dieta mamei 

— răspunsul prompt la plânsul copilului 

— ţinerea copilului în poziţie ridicată după 
masă ca să regurgiteze bine 

— administrarea de ceai de chimen sau picături 
pentru colici (Saab Simplex, Espumisan) înainte 
de masă 

— ridicarea patului în care doarme copilul la 
40-45*C, pentru ca să poată regurgita şi să scoată 
aerul în timpul somnului 

— se poate aşeza copilul cu burta pe o pungă cu 
apă caldă sau o pungă cu sare caldă 

— distragerea atenţiei copilului cu alte lucruri 

— masarea abdomenului copilului în sensul 
acelor de ceasornic pentru a-l ajuta să scoată aerul 
acumulat, uneori după un astfel de masaj se 
flectează genunchii copilului pe burtă exercitând o 
presiune asupra ei şi se introduce în anus un 
termometru uns în prealabil cu glicerină, astfel va 
fi stimulată eliminarea scaunului copilului 
împreună cu gazele din intestin, făcând mişcări 
circulare apăsând uşor spre coccis. 

În general colicile nu sunt ceva grav, ele nu 
împiedică creşterea şi dezvoltarea copilului, ele 
dispar singure indiferent de tratamentul pe care îl 
aplicăm, partea proastă este că duc la disperarea 
părinților, este bine ca ei să fie destul de puternici 
şi înţelegători şi să-şi păstreze calmul. Dacă mama 
sau tatăl copilului are probleme digestive: colită, 
rectocolită, constipaţie sau diaree, copiii vor avea 
colici mai frecvente şi mai prelungite. 

Vărsăturile 

Se caracterizează prin eliminarea forțată a 
conținutului gastric pe gură, iar uneori chiar şi pe 
nas. Nu trebuie confundată cu regurgitarea care 
este eliminarea înceată a unei cantități mici din 
conţinutul stomacului, este întâlnită mai des la 
sugari şi poate fi în acelaşi timp cu eructaţia 
(râgâiala), regurgitarea nu este o boală. 

Este bine să specificăm că în timpul vărsăturilor 
la sugarii alimentaţi cu lapte acesta are aspect 
grunjos, iar dacă copilul este alimentat cu alimente 
solide acestea arată parțial digerate, în cazul 
regurgitațiilor aspectul alimentelor este 
nemodificat. 

Cauzele vărsăturilor de cele mai multe ori sunt 
foarte simple: stomac prea plin, viroze, intoleranţă 
sau sensibilitate la anumite alimente. 

Mai rar vărsăturile pot fi determinate de cauze 
destul de grave cum sunt: septicemiile (infecţii în 
sânge), meningită (infecţii la nivelul creierului şi a 
măduvei spinării), perforaţii intestinale (vărsătura 
poate fi verde-maronie sau cu sânge, scaune 

mucoase sau cu sânge), intoxicații cu diferite 
substanțe sau boli metabolice (diabet 
decompensat). 

Cea mai frecventă cauză de vărsături mai ales în 
primele luni poate fi intoleranţa la laptele praf 
şi/sau gastroenterita (infecţie cu viruşi, mai rar cu 
bacterii sau paraziți, a stomacului şi intestinului). 
Uneori vărsăturile se pot întâlni şi în cazul 
infecțiilor respiratorii (pneumonie), infecții 
urinare, ale urechii, meningită sau chiar apendicită. 

La copii până într-o lună vărsăturile puternice, 
în jet, la 15-30 minute după masă, apărute după un 
interval liber de 3 săptămâni si care se repetă 
destul de frecvent, sunt un semn de stenoză 
pilorică şi este necesară consultarea unui medic 
specialist pentru a confirma sau infirma 
diagnosticul. 

Consultarea cu un medic este obligatorie când: 

— vărsăturile au o durată mai mare de 12 ore 

— dacă copilul este mai mic de o lună şi varsă 
foarte frecvent eventual după fiecare masă 

— vărsăturile sunt însoţite de febră şi diaree 
(copilul mic alimentat exclusiv la sân face scaune 
moi, galbene, verzi, cu spumă, fără să fie diaree 
boala) 

— dacă există semne de deshidratare, adică 
plânge fără lacrimi, urinează mai puţin, gura este 
uscată, ochii sunt înfundaţi iar la copii mai mici 
fontanela este mai deprimată 

— abdomenul copilului este dilatat şi dureros 
mai mult de 4 ore 

— dacă apar convulsule 

— copilul este iritabil, nu răspunde bine la 
stimuli sau este somnolent 

— copilul a înghiţit un corp străin 

De cele mai multe ori vărsăturile se opresc de la 
sine timp de 6-24 de ore. Cel mai periculos lucru 
la un copil cu vărsături este deshidratarea, acest 
lucru implică necesitatea hidratării copilului pentru 
recuperarea lichidelor pierdute prin vărsătură. 

Pentru prevenirea vărsăturilor este importantă 
păstrarea corespunzătoare a alimentelor, pregătirea 
lor corectă şi spălarea riguroasă pe mâini atât a 
persoanei care îngrijeşte cât şi a copilului. 

Copilul care a vărsat se pune pe burtă sau pe o 
parte pentru a evita aspirarea conţinutului 
vărsăturii, dar cu capul mai ridicat de regulă se 
ridică planul patului la 40-45*, cu capul mai sus. 

Hidratarea se face treptat, este bine ca în 
primele 1-2 ore să nu se dea nimic, apoi se 
introduc treptat lichidele. Copilul cu vărsături nu 
trebuie hrănit, stomacul lui are nevoie de o pauză, 
se recomandă doar lichidele pentru a evita 
deshidratarea, dar nici acestea nu se dau în 
cantități mari, se dau câte puţin dar destul de des. 
Sucurile de fructe sunt total contraindicate pentru 
că pot deranja şi mai tare stomacul, cu excepţia 
sucului de măr sau banană care sunt antidiareice. 
După 24 ore se poate reveni la alimentaţia 
normală. Se pot folosi soluții de apă cu zahăr, 
miere, glucoză, fructoză în concentraţie de 5% (o 
linguriţă la 100 ml de apă, menţionând că o 
concentrație mai mare de 5% poate funcționa ca 
laxativ, crescând numărul de scaune) şi soluţii 
electrolitice cu sodiu, potasiu, magneziu şi 
bicarbonaţi. 

Copiii alimentaţi la sân se lasă mai puţin timp să 
sugă pentru a evita umplerea excesivă a 
stomacului, se recomandă un supt la 1-2 ore, sau 
dacă a vărsat mai des copilul se pune la sân la 30 
minute, la opt ore de la terminarea vărsăturilor se 
revine la orarul obişnuit de alăptare. 

Ca în orice boală copilul trebuie să se 
odihnească, astfel că un copil nu se trezeşte din 
somn pentru a-i da să bea, deoarece în somn 
stomacul se goleşte şi vărsăturile vor scade. 

Copilul trebuie curăţat şi schimbat după ce a 
vărsat, se schimbă inclusiv cearşafurile. 

Diareea 

Se caracterizează prin scaune moi, apoase, 
frecvente, însoțite de febră sau vărsături. 

Numărul şi consistenţa scaunelor depinde foarte 
mult de vârsta şi alimentaţia copilului. Un nou- 
născut alimentat exclusiv la sân poate avea în jur 
de 10-12 scaune pe zi, după luna a doua şi a treia 
numărul de scaune se reduc la un scaun pe zi sau 
la două zile sau două scaune pe săptămână. La 
vârsta de doi ani se poate ajunge la două scaune pe 
ZI, unii pot avea mai multe scaune dar în cantitate 
mai mică, totul depinde de dieta pe care o are 
fiecare copil. 

Un scaun moale nu înseamnă diaree! 

Se consideră diaree apariția bruscă a unor 
scaune apoase, cu mucus sau fără, puroi sau sânge, 
într-un număr mare, însoţite sau nu de alte 
simptome ca febra sau vărsăturile. 

Atunci când un copil are stare generală bună, 
este activ şi are poftă de mâncare, nu are febră sau 
vărsături, dar are scaune frecvente apoase însoțite 
sau nu de mucus, dar fără sânge se vorbeşte despre 
diareea simplă. Dacă diareea se prelungeşte mai 
multe zile vor apărea semne de deshidratare, 
scădere în greutate şi alterarea stării copilului, în 
astfel de situaţii se poate vorbi despre diaree 
cronică. 

În esență diareea constă în lezarea mucoasei 
intestinale care duce la scăderea capacității de 
absorbție a alimentelor şi pierderea uşoară a 
lichidelor. Unul dintre semnele de intoleranță la 
laptele praf este constipația, urmând vărsăturile şi 
diareea care se poate croniciza, ducând la 
maldigestie şi malnutriție. 

Semnele clinice care însoțesc diareea sunt în 
mare parte cele de deshidratare, adică: 

— gura şi buzele uscate; 

— urinează puțin, iar urina este de culoare 
închisă (de multe ori la sugarii mici nu se ştie sigur 
dacă a urinat sau nu din cauza scaunului apos, se 
urmăresc celelalte simptome clinice); 

— se vor cântări obligatoriu scutecele murdare 
pentru a vedea cât a pierdut copilul timp de 24 de 
ore; 

— fontanela este deprimată; 

— scăderea elasticităţii pielii; 

— somnolenţă sau agitaţie; 

— mâinile şi picioarele sunt mai reci; 

— erupție cutanată; 

— eritem fesier; 

— plâns fără lacrimi; 

— puls crescut. 

Cauzele diareei 

Cele mai frecvente cauze sunt intoleranţa la 
anumite alimente, intoxicații alimentare 
(contaminare cu diferite bacterii de pe alimentele 
nespălate bine), alergii alimentare ca de exemplu 
la ou, lapte, anumite fructe, etc. 

O altă cauză a diareei sunt infecțiile virale, 
bacteriene sau cu paraziți. Cel mai frecvent virus 
care dă diaree este rotavirusul, infecția determinată 
de el este însoțită de obicei cu vărsături, febră şi 
iritabilitate. Dintre bacterii cele mai frecvente sunt 
diareile cauzate de Salmonela, E. Coli şi 
Campilobacterii. Dintre paraziți este renumită 
Giardia. 

De asemenea diareea poate fi o reacție la 
anumite medicamente, cel mai frecvent 
antibioticele date pe gură, dar se poate datora şi 
excesului de laxative sau de vitamina C, apariția 
de micoze (ciuperci) în tubul digestiv după 
distrugerea florei intestinale secundare 
tratamentului repetat cu antibiotice cu spectru larg. 

Alte cauze de apariție a diareei sunt infecțiile 
localizate la un alt nivel decât cel gastric 
(respiratorii, ale urechii, urinare), de multe ori 
poate însoți apariția dinților. 

Tratamentul diareei simple 

Important! La copiii alimentați exclusiv la sân 
şi cu diaree NU se întrerupe alăptarea! În primul 


90 


rând se vor opri vărsăturile şi apoi vor fi hidrataţi 
cu lapte de mamă. 

Scopul principal al tratamentului este prevenirea 
deshidratării, se creşte frecvenţa alăptării, chiar 
dacă ei varsă este important ca laptele să stea în 
stomac 10-20 minute, laptele de mamă este cel 
mai bine digerat şi absorbit de copil, nimic nu se 
poate compara cu el în astfel de cazuri. 

Când sugarul este alimentat cu lapte praf se 
recomandă consultarea cu un medic specialist 
pentru recomandarea unei formule 
corespunzătoare de lapte praf care pot fi 
antidiareice, hipolactozate, hipoalergenice sau cu 
probiotice (bacili lactici), în funcție de cauza 
diareei. 

Dacă sugarul primeşte hrană diversificată se 
opreşte dieta normală în afară de laptele de mamă, 
alimentele se înlocuiesc cu soluţii de rehidratare. 
La 24-48 de ore se poate relua alimentarea 
obişnuită, se recomandă în special banana, pâinea 
prăjită, măr ras, orez, paste făinoase, iar la câteva 
zile se poate introduce brânza de vaci şi carnea. 
Cel mai bine tolerate după diaree sunt iaurturile şi 
orezul. Este important să se evite laptele de vacă. 

Este obligatorie consultarea medicului şi 
investigarea copilului în caz de: 

— număr mare de scaune (mai multe de 8) pe 
zi, sau dacă sunt cu puroi sau sânge 

— copilul nu mănâncă şi nici nu bea 

— nu tolerează lichidele pe gură 

— sunt prezente diferite semne de boală în 
special febra şi vărsăturile 

— dacă vărsăturile sunt cu sânge sau în zaț de 
cafea, sau dacă au o culoare verzuie 

— apariţie a icterului (culoare galbenă a 
tegumentelor şi a albului ochilor) 

— are abdomenul destins şi sensibil la atingere 

Greşeli frecvent întâlnite în tratarea diareei: 

— reluarea alimentaţiei normale în prima zi de 
diaree, excepţie face laptele de mamă 

— administrarea unei diete hidrice mai mult de 
două zile, totuşi copilul trebuie să se alimenteze 
pentru a-şi reveni, iar o dietă doar cu lichide duce 
ea însăşi la diaree 

— administrarea de băuturi îndulcite, zahărul în 
cantități mari agravează diareea 

— hidratarea cu apă simplă fără săruri, pentru a 
înlocui ce a pierdut copilul în timpul bolii, poate 
duce la convulsii şi chiar comă 

— tratarea copilului cu medicamente 
antidiareice fără avizul medicului (antibiotice, 
sulfamide, etc.) 

— Oprirea alăptării şi înlocuirea laptelui de 
mamă cu supă de morcovi sau alt aliment, 
specificăm încă o dată laptele de mamă este 
singurul aliment lichid pe care îl poate tolera 
copilul, el mai are şi efect terapeutic în astfel de 
cazuri. 

Trauma 

Oricât de mult s-ar încerca evitarea diferitor 
accidente este imposibil ca totul să fie prevăzut, iar 
odată cu dezvoltarea copilului creşte şi riscul de 
accidente. 

Sunt inevitabile căzăturile la un copil care a 
început să meargă, dar se poate trece mai uşor 
peste aceste lucruri dacă în loc de îngrozirea 
părinților aceştia ar râde sau i-ar spune copilului 
cuvinte liniştitoare, plânsul trece mai repede prin 
aceste metode. 

În cazul leziunilor superficiale care nu 
sângerează foarte mult, se recomandă îngrijirea 
plăgii prin spălarea ei cu apă şi săpun la început, 
apoi aplicarea unui dezinfectant (betadină, rivanol, 
etc.), după curăţarea rănii se pune un pansament 
steril, iar dacă leziunile sunt mici se poate aplica 
un leucoplast. 

În cazul rănilor profunde sau extinse prin tăiere 
sau înţepare, chiar dacă nu sângerează foarte tare, 
se acoperă cu o compresă sterilă şi se solicită 
examinarea şi tratarea de medic, momentul nu 

trebuie amânat pentru că plaga se poate infecta 
(uneori rana trebuie cusută). Atunci când 
sângerarea nu poate fi oprită prin compresiune, sau 
este lezat un vas de sânge, este importantă legarea 
strânsă a membrului cu un garou un pic mai sus de 
leziune (dacă nu există la îndemână garou se pot 
folosi alte lucruri gen curele, cordoane, faşă în 
locul lui) în aceste situații este importantă 
comprimarea vasului sanguin şi prevenirea 
pierderii excesive de sânge. 

Traumatismele prin cădere (de la înălțime sau 
nu), sunt şi ele destul de frecvente. Trebuie să 
atragem atenţia la partea corpului care a avut 
impact cu solul. 

Căderea în cap, în primul rând trebuie să vedem 
dacă se poate mişca copilul, prin căderi de la 
înălțimi mari se pot produce leziuni la nivelul 
coloanei cervicale (a gâtului) care necesită 
imobilizare înainte de venirea transportului 
specializat de urgență. Ulterior se examinează dacă 
este conştient copilul, dacă dă ochii peste cap sau 
are convulsii, copilul mai mare poate delira sau să 
nu recunoască persoane, poate să verse în jet sau 
să cadă în somn profund; acestea sunt semne de 
leziune a creierului. 

În cazul impactului puternic la nivelul mâinilor 
sau picioarelor se pot produce fracturi, care ne 
obligă să imobilizăm membrul respectiv cu o atelă 
sau să-l fixăm pe o suprafață tare până la 
prezentarea la un spital de urgență. 

Obstrucție a căilor respiratorii cu obiecte 
străine 

Blocarea căilor aeriene prin inhalare de corpi 
străini poate fi mortală. Simptomele pe care le are 
copilul depind de localizarea corpului străin şi 
dacă acesta a astupat parțial sau total căile 
respiratorii. Atunci când astuparea la nivelul 
traheei este parțială copilul poate să încerce să 
scoată corpul străin şi doreşte disperat să tragă aer, 
el se poate zbate, arată că se sufocă, ochii devin 

mari cu privire înspăimântată, gura este deschisă 
din care curge saliva, se învineţeşte şi leşină. În 
cazul obstrucției la nivelul laringelui copilul nu 
mai poate respira sau ţipa, dacă nu este înlăturat 
obiectul timp de 12 minute, copilul va intra în 
panică apoi va leşina, poate face convulsii din 
cauza lipsei de oxigen. 

O metodă eficientă este tuşirea sau icnirea, 
corpul străin poate fi eliminat, astfel că se 
recomandă părinților să nu intre în panică şi să 
stimuleze copilul să tuşească, dacă însă părintele 
se va panica copilul va face la fel şi situația se 
poate agrava brusc. 

Atunci când obiectul inhalat nu se vede în gura 
copilului nu trebuie insistat să fie găsit cu degetul 
pentru că poate să fie băgat şi mai adânc. 

Nu se dau copilului lichide pentru că ele vor 
ocupa o mare parte a spaţiului necesar respirației. 

Pentru ajutarea copilului să elimine corpul străin 
sunt efectuate următoarele manevre timp în care se 
strigă după ajutor: 

— Lovituri pe spate: copilul se aşează cu faţa în 
Jos pe antebraţul mamei, capul trebuie să fie în jos, 
bărbia trebuie să fie în palmă, se aplică rapid patru 
lovituri pe spate între omoplaţi. 

— Ridicarea limbu şi a maxilarului pentru 
evidenţierea corpului străin şi uşurarea respirației 
prin eliberarea gâtului de limba care poate fi 
căzută: se deschide gura copilului, se prinde limba 
şi falca între degetul arătător şi degetul mare, dacă 
se vede corpul acesta se poate scoate cu ajutorul 
unui deget sub formă de cârlig, dacă nu se vede, 
trebuie evitată căutarea cu degetul, pentru că poate 
fi introdus mai adânc. 

— Manevra Heimlich (comprimare rapidă a 
abdomenului) — se recomandă la copii mai mari de 
un an: persoana care efectuează această manevră 
trebuie să stea în spatele copilului sufocat, îl 
înconjoară cu braţele la brâu, o mână trebuie 
făcută pumn, iar degetul mare al ei trebuie pus pe 


94 


mijlocul abdomenului copilului, deasupra 
buricului, sub vârful sternului, el nu trebuie să 
atingă coastele sau sternul, cu cealaltă mână se 
prinde pumnul format şi se presează pe abdomenul 
copilului cu o mişcare bruscă direcționată înăuntru 
ŞI în sus, mişcarea se repetă brusc de 5—10 ori dacă 
este nevoie. 

11. Monitorizarea stării de 
sănătate a persoanelor care 
îngrijesc sugarul şi copilul mic. 


Alegerea unei persoane potrivite pentru 
îngrijirea copilului mic este o sarcină destul de 
grea. Se recomandă ca la interviuri şi în perioadele 
de probă a bonelor să participe ambii părinți, iar 
decizia să o ia împreună. 

Selecția personalului de îngrijire nu trebuie să se 
facă doar după dosarul medical şi interviul pe care 
îl are cu părinţii, dar şi după o probă practică. Este 
important ca viitorii angajatori să urmărească 
comportamentul, tehnicile folosite, bagajul de 
cunoştinţe pe care-l deţine în îngrijirea copilului. 

Vom încerca să specificăm în linii mari ce acte 
trebuie să deţină o bonă şi ce trebuie să ştie: 

Dosarul medical 

Este obligatoriu ca persoana pentru îngrijirea 
copilului, mai ales a copilului mic să fie perfect 
sănătoasă. Pentru aceasta se aduc dovezi, adică 
certificate medicale şi analize cât mai recente, dacă 
nu le are este bine să le facă. 

Se recomandă ca dosarul medical să conţină 
acte care să confirme că este clinic sănătoasă, 
adică cel puţin o hemogramă interpretată de un 
medic specialist, teste RBW şi HIV/SIDA, o 
radiografie pulmonară, exudat faringian şi nazal, 
coprocultura şi examen copro-parazitologic, care 
să ne arate că persoana respectivă nu este 
purtătoare a unui microb periculos pentru copil. Să 
nu aibă tuberculoză sau o boală pulmonară, 
verificabile clinic şi radiologic. (Dacă în dimineaţa 
când trebuie să se prezinte la familia cu care 
colaborează constată că prezintă semnele unei 
infecții respiratorii (gripă, faringo-amigdalită); 
diaree sau oricare afecţiune acută cu sau fără febră, 
este de preferat să anunţe familia că este bolnavă, 

să rămână la domiciliu, şi să-şi consulte medicul 
pentru rezolvarea problemei. Prezenţa ei lângă 
copil poate fi periculoasă pentru acesta, deoarece 
copiii mici mai ales cei hrăniți artificial sunt 
extrem de receptivi la îmbolnăviri.) 

Este obligatorie evaluarea psihică la un medic 
psihiatru sau psiholog, persoanele cu boli psihice 
se exclud din start, de asemenea nu sunt 
recomandate persoanele instabile psihic sau 
irascibile, pentru că nu se ştie cum vor reacționa la 
stres. Este bine ca persoana care va îngriji copilul 
să aibă un comportament calm şi o atitudine 
pozitivă pentru a nu face despărțirea temporară de 
părinți mai dificilă. 

Educaţia privind reguli generale de igienă 

Pentru a reduce riscul de îmbolnăvire a copilului 
şi pentru a favoriza o dezvoltare psiho-motorie 
normală se recomandă respectarea unor criterii de 
igienă destul de stricte atât pentru îngrijirea 
personală şi a copilului cât şi pentru camera 
copilului. 

Este un avantaj cunoaşterea şi înţelegerea 
importanţei igienei personale care constă în spălare 
pe mâini de fiecare dată când se vine în contact cu 
copilul, unghiile de la mâini trebuie să fie tăiate 
scurt şi bine curățate, hainele trebuie să fie curate 
şi comode, duşul zilnic este obligatoriu, evitarea 
parfumurilor şi odorizantelor, care pot alergiza 
copilul. 

Curăţirea camerei copilului trebuie să se facă 
Zilnic, acrisirea camerei de 3-4 ori pe zi, păstrarea 
temperaturii şi umidității normale în cameră, 
respectiv temperatura de 20-—22*C şi umiditatea de 
40—60%. 

Reguli privind igiena copilului 

O persoană care îngrijeşte copilul trebuie să ştie 
cum se schimbă scutecele şi cum se face toaleta 
locală a copilului, ce săpun, uleiuri, creme trebuie 
folosite; cum se face o baie generală a copilului — 
temperatura camerei în care se spală copilul, 

temperatura apei şi metode de verificare a ei, cât 
de curată trebuie să fie cădiţa, paşii de efectuare a 
băii, cum se ţine copilul la îmbăiere, apoi cum se 
usucă un copil; toaleta locală a ochilor, urechilor, 
gurii, buricului, zonei genitale şi a plicilor; cum se 
face masajul după baie (vezi filmele). 

Instruirea privind alimentarea copilului 

Persoana care urmează să îngrijească un copil 
dacă acesta este alimentat cu lapte praf trebuie să 
cunoască foarte bine metodele de sterilizare şi 
curăţare a biberoanelor, tetinelor şi suzetelor; 
concentrația laptelui şi tipul de apă folosit la 
preparare, să ştie să administreze corect 
alimentația. Atunci când este deja inițiată 
diversificarea este bine să cunoască metode de 
preparare şi rețete potrivite pentru copil. Igiena 
alimentaţiei este foarte importantă, trebuie să se 
cunoască cât timp şi în ce condiţii se pot păstra 
alimentele. 

Cunoaşterea regimului de viaţă a copilului 

Este important să cunoască bine regimul de 
viaţă a unui copil mic în funcţie de vârstă şi să fie 
în stare să-l aplice în practică. Aici este inclus 
regimul somn-veghe, frecvența meselor, numărul 
şi durata plimbărilor zilnice cu copilul, ora la care 
a fost obişnuit să facă baie. 

Aducerea unei noi persoane în casă nu trebuie să 
însemne schimbarea programului copilului, decât 
dacă acesta este incorect. 

Cunoaşterea etapelor de dezvoltare 
psihomotorie a copilului 

În funcție de nivelul de dezvoltare 
psihoemoțională a copilului se pot practica 
anumite jocuri, exerciții pentru stimularea şi 
asigurarea unei bune dezvoltării în continuare. 
Este obligatorie supravegherea continuă a 
copilului atunci când este treaz. 

Un alt factor important este dezvoltarea 
psihoemoțională a copilului prin dobândirea 
încrederii lui şi a plăcerii de a asculta acea 

persoană, este bine ca bona să aibă un nivel 
intelectual destul de bun pentru a contribui 
favorabil la dezvoltarea intelectuală a copilului. 

Recunoaşterea simptomelor anumitor boli şi 
acordarea primului ajutor până la contactarea 
părinţilor şi eventual a medicului 

Nu este obligatoriu ca bona să stabilească ea 
diagnosticul bolii, este mai important să observe că 
ceva nu e bine şi să anunţe părinții dacă nu e ceva 
foarte grav, sau să le spună că este nevoie de 
consultarea unui doctor în astfel de cazuri. 

Este important ca bona să observe 
comportamentul diferit al copilului în caz de 
boală; să verifice toate cauzele din care ar putea 
plânge copilul şi să le rezolve dacă poate; în caz de 
febră să ştie să măsoare temperatura şi să citească 
termometrul, să poată interveni cu măsuri de 
urgență pentru scăderea febrei până la venirea 
doctorului şi a părinţilor; să facă deosebire între un 
scaun moale şi diaree, între o vărsătură şi 
regurgitare; să observe dacă i-a ieşit ceva pe piele 
(un spirit bun de observație este mereu apreciat). 
Trebuie să ştie cum se îngrijeşte o plagă şi cum se 
opreşte o sângerare masivă. Este importantă 
aprecierea corectă a gravităţii situației, luarea 
rapidă a deciziei ce trebuie de făcut apoi efectuarea 
măsurilor de urgenţă în funcţie de caz. 

Obligatoriu părinţii trebuie să lase un număr de 
telefon la care vor putea fi găsiți, numărul de 
telefon al doctorului care urmăreşte copilul, 
numărul de la salvare, şi al unei persoane apropiate 
în caz de nu pot fi contactaţi părinții. 

Părinţii de obicei apreciază mult persoanele 
eficiente, cu dexteritate în ce fac, cu un bagaj 
bogat de cunoştinţe şi pasionate de munca lor. 

12. Programul de vaccinare 
naţional şi internaţional 


Programele de vaccinare sunt inițiate pentru 
prevenirea infectării populaţiei cu germeni care 
determină apariția unor boli foarte grave 
transmisibile. 

Există vaccinuri care sunt obligatorii pe plan 
internaţional şi care se fac pentru prevenirea unor 
boli extrem de grave (unele însoţite de deces sau 
invaliditate), iar pe viitor se speră la eradicarea 
anumitor boli, aşa cum s-a întâmplat cu variola. 

Fiecare stat îşi stabileşte programul de vaccinare 
în funcţie de epidemiologie şi capacitatea de 
finanţare. În România sunt asigurate nouă tipuri de 
vaccinuri, ele sunt efectuate prin campanii 
naționale de vaccinare. Programul național de 
vaccinări este gratuit şi obligatoriu. 

Se fac vaccinuri pentru prevenirea următoarelor 
boli: 

1. Tuberculoza — numărul persoanelor infectate 
cu tuberculoză este în continuă creştere, chiar dacă 
există tratament şi majoritatea beneficiază de 
medicaţie şi tratament gratuit. 

2. Hepatita B — în 1990 studiile statistice au 
constatat că mai mult de 80% din populaţia 
României era purtătoare de Virus de Hepatită B, 
este o boală gravă cu complicaţii grave şi cu 
potențial cancerigen crescut. 

3. Difteria — boală mortală pentru copilul mic, 
poate fi eficient prevenită prin vaccinare. 

4. Tetanosul — este mortal în caz de infecție la 
un copil mic, este important să menţionăm că nu 
există imunitate naturală la această boală astfel că 
ea necesită vaccinare întreaga viaţă. 

5. Tusea convulsivă — este o boală extrem de 
contagioasă cu evoluţie foarte gravă atât la adulţi 
cât şi la copii, dar pentru sugarii mai mici de şase 
luni ea este extrem de dramatică şi chiar mortală. 

6. Polhomielita — este o boală extrem de gravă, 
de cele mai multe ori mortală, iar în cazurile când 
se reuşeşte supraviețuirea copilului el va fi pentru 
restul vieții paralizat. Există trei viruşi de 
Pohomielită (A, B, C), toţi se găsesc în vaccin. 

7. Rujeola — sau Pojarul — este o boală a 
copilăriei, de cele mai multe ori este uşoară şi nu 
necesită tratament, este însoțită de erupție cutanată 
şi febră. Complicaţiile bolii sunt extrem de grave 
şi cel mai des apar la copiii cu teren alergic, 
imunitate scăzută sau cu boli metabolice şi sunt 
reprezentate de otite, sinuzite, bronhopneumonii, 
abcese pulmonare, afecţiuni ale splinei şi ficatului, 
boli de sânge (scăderea trombocitelor, adică a 
globulelor ce răspund de coagulare, care poate să 
ducă la sângerări excesive, copiii pot sângera 
uşor), decesele cauzate de rujeolă sunt destul de 
rare, dar trebuie luate în considerare. 

8. Rubeola — sau Pojărelul — boală eruptivă 
însoţită de febră care apare mai frecvent în timpul 
copilăriei, dar nu este exclusă şi îmbolnăvirea 
adulților (erupția ei este mică, catifelată, însoțită 
de inflamarea (creşterea) ganglionilor din regiunea 
cervicală  posterioară-occipitală). De cele mai 
multe ori trece fără complicaţii, dar este extrem de 
gravă la femeia gravidă. Indiferent de perioada 
sarcinii în care a intervenit boala riscurile sunt 
foarte mari, pot să apară avorturi spontane, 
malformații, sau moartea intrauterină a copilului. 
Cele mai grave malformații apar dacă infecția a 
survenit în primul trimestru de sarcină 
(malformații la ochi, creier, inimă) şi ele sunt 
definitive, copiii născuți din astfel de sarcini sunt 
handicapați. 

9. Oreionul — sau parotidita epidemică, este o 
boală benignă a copilăriei, dar poate infecta şi 
adulții. Ea afectează glandele salivare, pancreasul, 
glandele sexuale (testiculii şi ovarele). 
Complicațiile oreionului sunt meningita, encefalita 
(inflamația creierului şi/sau a membranei care-l 

protejează), se poate vindeca sau lasă sechelele; 
orhita (afecţiune a testiculelor, care uneori duce la 
sterilitate sexuală, adică nu mai poate face copii); 
pancreatită; surzenie. 

Pentru toate aceste boli vaccinurile sunt gratuite 
şi obligatorii în România. 

Programul de vaccinare este următorul: 

e Vaccinul BCG (antituberculos): se face la 
naştere din ziua 1 — 4 de viaţă, condiţia este ca 
copilul să fie sănătos, şi să aibă greutatea la naştere 
mai mare de 2 500 g. Se face standard, pe braţul 
stâng în 1/3 medie externă — intradermic (în 
grosimea pielii). Va apărea pentru mamă ca o mică 
ridicătură, iar apoi ca un nodul la palpare. Mama 
trebuie să urmărească evoluţia pentru că între trei 
săptămâni şi trei luni va apărea o pustulă (bubă) cu 
puroi alb care se poate elimina singur şi va trebui 
şters cu o compresă sterilă, nu este necesară 
deschiderea colecţiei de puroi cu un ac şi nici 
atingerea cu dezinfectanți. 


După ştergerea cu compresa sterilă este necesară 
spălarea riguroasă pe mâini a persoanei care a 
făcut această procedură, deoarece puroiul conţine 
bacili TBC. Vaccinul nu se mai repetă, decât dacă 
testul atuberculină (IDR la PPD 2 unităţi) este 
negativ la 72 de ore de la executare, adică nu dă 
nici o reacţie locală sau dacă nu am avut nici un fel 
de reacție la locul vaccinului efectuat la naştere 
(nu locul unde s-a făcut testul). 

e Engerix B (vaccinul pentru hepatita B): se face 
la naştere, în coapsa copilului, următoarele două 
doze se fac în luna a Il-a şi respectiv în a VI-a 
lună. Acest vaccin nu dă reacţii la copil. 

e DTP  (diftero-tetano-pertusis): se face 
injectabil, poate avea reacții adverse pentru că este 
făcut din microbi vii atenuați. Mai nou există 
vaccin Pertusis acelular adică format din 
fragmente microbiene care fabrică anticorpi fără să 
dea reacții generale din partea organismului. 

e AP (antipoliomielitic): se poate face atât 
injectabil cât şi prin administrare orală. AP oral dă 
imunitate mai bună deoarece se dezvoltă virusul în 
tubul digestiv. 

Aceste vaccinuri: DTP şi AP se fac împreună în 
lunile: 2, 4, 6 şi la 1 an. 

În funcţie de tipul vaccinului folosit mai ales în 
cazul DTP-ului pot apărea reacţii adverse ca febra 
sau numai roşeaţă locală în următoarele două zile. 

e ROR (rujeolă, oreion, rubeolă) — sunt toate 
într-un singur vaccin. Se face la vârsta de 11—15 
luni. Există şi vaccinuri separate pentru copilul 
care a făcut deja una din boli. În cazuri de 
epidemii de rujeolă sau altă boală se pot da 
derogări pentru vaccinarea copiilor de la 7 luni cu 
vaccinul pentru boala respectivă. 

Există un program naţional de vaccinare pentru 
femei tinere care nu au făcut rubeolă, în vederea 
prevenirii îmbolnăvirii în timpul sarcinii, deci 
pentru a preveni apariția malformaţiilor la copii. 

Vaccinuri opţionale 

Acestea sunt în afara programei de vaccinare 
din România, dar sunt foarte necesare pentru 
prevenirea unor boli şi evitarea suferinței şi 
spitalizării copilului. 

e Varilrix (antivaricelă) — varicela sau vărsatul 
de vânt este o boală benignă eruptivă însoțită de 
febră. Este o boală destul de neplăcută cu bube 
pruriginoase (senzație de mâncărime), mari cu 
lichid, diseminate pe tot corpul şi faţă. Dacă sunt 

scărpinate ele se pot infecta, sau pot lăsa cicatrici 
neplăcute definitive. Alte complicaţii ale acestei 
boli sunt leziunile oculare — corneene — care 
necesită tratament ani de zile. 

Vaccinul antivaricelos se poate face după vârsta 
de un an. Este important să fie făcut înainte de 
intrarea copilului în colectivitate. În cazul 
contactului cu o persoană bolnavă cu varicelă se 
poate face vaccinul în următoarele trei zile, aceasta 
poate preveni boala sau va face o formă uşoară de 
varicelă. 

Mai nou se încearcă o combinare a vaccinului 
ROR cu Varilrix. Se lucrează la un studiu 
internațional pe 5 000 de copii, studiu la care 
participă şi România. 

Vaccinuri pentru prevenirea unor tipuri de 
meningită (boli care duc la inflamația învelişurilor 
creierului plus infecţie cu puroi care lasă sechele 
grave pentru toată viaţa): 

e Act-HIB (anti Haemophylus B): se poate face 
împreună cu DTP şi AP sau separat în lunile 2, 4, 6 
şi l an. 

e  Meningococic A+C: pentru prevenirea 
meningitei meningococice purulente, se fac două 
doze, prima la 1 an şi 1/2, cea de-a doua la 3 ani şi 
1/2. 

Vaccinuri antistreptococice: se recomandă 
pentru prevenirea infecțiilor respiratorii, nas, gât, 
sinusuri. 

e Prevenar pentru 3 tulpini de streptococ 

e Pneumo 23: pentru 23 de tulpini de streptococ 
(pneumococ). Recomandat mai ales la copii cu 
imunitate scăzută sau la copii de colectivitate care 
fac infecții respiratorii repetate. Acesta se face 
concomitent cu vaccinul antigripal pentru 
stimularea imunitații. 

e Vaccinul antigripal: pentru prevenirea gripei, 
se poate face la gravide din luna a 7-a, iar la copil, 
de la 6 luni. Există doze pediatrice pentru copilul 
până în 3 ani. Se recomandă să fie făcut la copilul 

mic mai ales dacă în casă se află: persoane răcite 
sau copii care frecventează colectivitatea (ei pot 
lua virusul de la alţi copii). În cazul aducerii în 
casă a unui nou-născut se recomandă ca toţi adulții 
şi ceilalţi copii de acolo să se vaccineze. 

e Avaxim sau Havrix Jr: împotriva hepatitei A, 
se fac două doze, la 6 luni — 1 an interval, prima la 
Il an şi a doua la 1 an 1/2—2 ani. 

Mulțumită tehnicii moderne s-a reuşit obținerea 
unor vaccinuri prin inginerie genetică. Aceste 
vaccinuri nu mai conţin virusul sau microbul 
atenuat, ci conţin doar fragmente din ei pe baza 
cărora organismul uman va sintetiza anticorpi 
pentru apărare. Astfel de vaccinuri au reacţii 
secundare minime sau deloc. 

În plus, au apărut vaccinuri combinate, mai 
multe vaccinuri (7—8) într-o singură injecție. 

De exemplu: 

e Pentaxim (DTP, AP, Act-HIB) 

e Infanrix IPV-HIB (DTP, AP, Act-HIB) 

e Infanrix hexa (DTP, AP, Act-HIB, Hep. B) 


105 


13. Plânsul copilului; cauze de 
plâns; reacția familiei şi 
susținerea psihologică a mamelor 


1. Cauzele plânsului 

2. Reacția familiei 

3. Susținerea psihologică a mamelor 

Viitoarele mame trebuie să ştie că fiecare copil 
este diferit, adică unii plâng foarte mult, alții mai 
puțin, iar unii chiar foarte puțin. 

De obicei, în primele zile mamele sunt epuizate 
după naştere sau cezariană, la care se mai adaugă 
şi suptul frecvent al copilului, mai ales în timpul 
nopții (după cum am specificat în alte cursuri 
acesta este un supt fiziologic, care stimulează 
instalarea lactației). 

Este foarte importantă poziționarea corectă a 
copilului la sân, astfel încât să nu se rănească 
sânul, în caz contrar copilul nu suge eficient, 
plânge des de foame, iar mama are sânii dureroşi şi 
simte un mare disconfort când pune copilul la sân. 
În astfel de cazuri cel mai frecvent familia devine 
nervoasă, iritată, obosită, în loc să susțină mama, 
concluziile lor principale sunt acuzatoare pentru 
mamă („n-ai lapte destul!”, „n-ai lapte bun!”, „nu 
eşti în stare să-l alăptezi!”, „dă-i lapte praf!”). 

În condiţiile în care un copil plânge mult sau are 
o stare alterată este foarte important să fie chemat 
un cadru medical, care în primul rând trebuie să 
examineze sânul, copilul şi să asiste la o alăptare 
pentru a face o evaluare corectă a situaţiei. Este 
foarte importantă diagnosticarea corectă a cauzei 
plânsului şi tratarea ei corespunzătoare, fără a 
porni cu idei preconcepute, acuzatoare care au 
efect dezastruos asupra copilului pe termen lung. 

Dintre motivele de plâns ale copilului la vârsta 
de 0-3 luni cităm: 

1. Senzaţia de disconfort: 

e Copilului îi este prea cald, cel mai frecvent 
părinții ridică temperatura camerei peste 25—26*C 
şi îmbracă foarte gros copilul de frica răceli 

e Nu deschid geamurile, nu aerisesc de frica 
„curentului” 

e Prea frig — are mâinile şi picioarele reci 

e Este murdar — n-a fost schimbat la timp 

e Copilul a fost pus într-o poziţie incomodă sau 
chiar dureroasă — trebuie schimbată poziţia 

2. Copilul este obosit: 

e A primit prea mulţi vizitatori 

e A fost trezit des să fie pus la sân de frică să nu 
moară de foame 

e Stare de tensiune în familie, bunicii, prietenii 
agită mama cu tot felul de sfaturi după experienţa 
bună sau rea a fiecăruia. 

3. Copilul poate fi bolnav: 

e Are febră 

e Are nasul înfundat (obstruat), nu poate respira 
şi din acest motiv ţipă ca să intre aerul în plămâni, 
deoarece nu ştie să respire pe gură. 

* Durere — în caz de fractură de claviculă, coaste 
sau membre, cefalhematom (hemoragie la nivelul 
oaselor capului sub periost care face să bombeze 
zona respectivă) etc. Durerea apare când copilul a 
fost culcat pe partea bolnavă sau i s-a flectat brusc 
capul. 

4. Colici abdominale: 

e Copil balonat 

e Mănâncă foarte mult 

e Este pus la ambii sâni la o masă, astfel că el 
suge doar laptele de început care are multă lactoză 
care fermentează. 

e Mama are probleme cronice de digestie, colite 
cronice sau constipație, diaree, balonare (de obicei 
ce se întâmplă în burta mamei se întâmplă şi la 
copil) 

5. Copiii care sug prea mult: 

e Mame care au lapte în exces, copilul suge prea 
lacom, laptele îi ţâşneşte în gât, se îneacă şi înghite 

mult aer, prin urmare se balonează şi plânge. Unii 
sug la o masă din ambii sâni luând porție dublă de 
lapte de început care fermentează şi care îl face să- 
1 fie mereu foame (laptele de început are calorii 
puţine), să plângă des, iritând mama şi familia. 

6. Copiii mici cu pusee de creştere rapidă: 

e Perioadele de creştere rapidă sunt la: 

— 2 săptămâni 

— 6 săptămâni 

— 3 luni — 3 luni 1/2 

— 5 luni 1/2 

e Ei solicită să sugă mai des, iar acest lucru de 
multe ori fac mama să creadă că nu are lapte 
suficient 

e Copilul trebuie lăsat să sugă la cerere fără ca 
părinţii să intervină în treaba copilului, iar lucrurile 
se vor normaliza în 3—5 zile 

e Singurul lucru care trebuie observat este dacă 
copilul prinde corect sânul şi se menţine ataşat 
corect pe toată perioada suptului 

7. Alimentaţia sau obiceiurile alimentare ale 
mamei pot agita copilul: 

e Ingestia de alcool, cafea, coca-cola, băuturi 
acidulate, ceaiul negru sau alți excitanţi (orice fel 
de drog). 

e Tutunul dăunează grav copilului, reamintim că 
o mamă care fumează în timpul sarcinii în jur de 
10 țigări pe zi va naşte un copil cu 1 kg mai mic 
(mai scurt şi mai slab) = retard de creştere 
intrauterină. 

e Acelaşi lucru se întâmplă dacă mama fumează 
în timpul alăptării. Copilul devine mai nervos şi 
creşte mai greu. 

e Mama trebuie să renunţe categoric la țigări, iar 
dacă altcineva fumează, să fumeze afară, nu în 
camera copilului. 

e Dacă mama nu renunţă la fumat, ea trebuie să 
fumeze cât mai puţin şi numai după ce a alăptat 
copilul, nu înainte, iar după ce a fumat să bea 

foarte multe lichide pentru a elimina toxinele până 
la următoarea alăptare. 

e Unele mame sunt alergice la anumite alimente 
ca: laptele de vacă, alune, peşte, ouă, anumite 
fructe, aceste alimente trebuie evitate în timpul 
alăptării pentru a preveni alergizarea copilului, 
agitarea extremă şi plânsul acestuia. 

8. Medicația mamei: 

e Mamele care alăptează trebuie să anunţe 
medicul lor curant de aceasta pentru a li se oferi o 
medicaţie corespunzătoare. 

e Mamele care suferă de boli neuropsihice cu 
tratament medicamentos trebuie neapărat să anunţe 
medicul pediatru de aceasta. 

e În cazul administrării de vitamine se 
recomandă ca aceasta să se facă dimineaţa, pentru 
că ele pot energiza mama şi copilul (dacă se dau 
seara copilul va adormi foarte greu şi va plânge). 

e Copiii mamelor care se droghează plâng în 
continuu. 

9. Stresul mamei şi agitația din casă: 

e Inhibă secreția de lapte şi agită copilul 

e Uneori cei din jur agită la maxim mama şi îi 
recomandă să dea lapte praf. Mama are nevoie de 
linişte, odihnă şi susținere din partea familiei. 

10. Foamea: 

e Ne gândim la foame, dacă au fost excluse 
celelalte cauze de plâns. 

e Foamea trebuie luată în consideraţie după ce 
copilul a fost cântărit şi s-a constatat că nu a 
crescut suficient. A nu se uita faptul că nou- 
născutul în primele 14 zile abia trebuie să-şi 
recupereze scăderea fiziologică în greutate de 10% 
(200-300 g). Dacă copilul a fost prematur, bolnav 
sau cu icter prelungit (copilul a fost mai 
somnoros), recuperarea greutăţii de la naştere se 
face în aproximativ 21 de zile (3 săptămâni). 

e Decât să i se administreze lapte praf, mai 
degrabă el trebuie învăţat să sugă corect. Atunci 
când copilul nu are destulă forță să sugă se învaţă 

mama să-i dea copilului să sugă la un sân cât poate 
acesta, iar celălalt sân se mulge şi se dă completare 
cu linguriţa sau cana până capătă puteri. 

Pentru a stabili un diagnostic corect trebuie să 
analizăm: 

1. Atmosfera din casă, dacă este linişte. Dacă 
mama este susținută de familie şi mai ales de soţ. 
Dacă nu este deranjată de la odihnă şi alimentarea 
copilului. Dacă aceste lucruri nu sunt respectate se 
încearcă explicarea la familie a importanţei lor 
pentru o creştere echilibrată a copilului şi pentru ca 
mama să aibă lapte. Problema cea mai grea este cu 
mamele singure, deprimate şi respinse de familie. 
Acestea trebuiesc susținute de cadrele medicale, 
asistente sociale, rude, prieteni etc. 

2. De obicei mama în perioada lăuziei este 
foarte  susceptibilă, este nevoie de susţinere 
permanentă (la nevoie se poate apela la psiholog). 
Este bine ca cel care examinează să excludă 
anamnestic ingestia de droguri, lichide excitante, 
toxice, tutun, etc. 

3. Ulterior se face analiza sânilor: forme, 
mărime, mamelonul, dacă are sau nu leziuni 
secundare suptului incorect. 

4. Este importantă asistarea la un alăptat pentru 
a face o evaluare corectă a tehnicii de alăptare. 

e Dacă nu prinde bine se corectează poziţia 

e Se verifică dacă se menţine copilul bine ataşat 
pe tot parcursul alăptării 

e Dacă copilul suge prea lacom şi mama are 
foarte mult lapte, se ajută mama să înveţe tehnica 
alăptării cu copilul peste mamă, sprijinit cu mâna 
dintre coapse, iar copilul să fie pe braţul mamei 
puţin înclinat spre exterior, mama va avea tot 
timpul o pernă în regiunea lombară (la şale) şi va 
sta întinsă la 45*, golul de sub sân va fi ocupat cu 
scutece sau prosoape pentru a pune copilul în linie 
dreaptă. În această poziţie copilul comprimă sânul 
atât cât are el nevoie, reglând debitul de curgere cu 
greutatea capului. Laptele nu-i va mai ţâşni în gât, 

copilul nu va mai înghiţi aer şi nu se va mai 
balona, chiar dacă va înghiţi o cantitate mică de 
aer, acesta va fi eliminat prin eructație în timpul 
suptului şi nu va mai plânge. 

Din experienţa mea de aproximativ 40 de ani, 
am constatat că numărul mamelor cu lapte prea 
mult este foarte mare, iar 90% dintre ele renunţă la 
alăptare, considerând că nu au destul lapte pentru 
că plânge copilul. Tehnica de alăptare este 
hotărâtoare. Este indicat ca mama să urmeze un 
curs de alăptare. De preferat înainte de a avea 
copilul. 

Se observă tot mai des recomandarea laptelui 
praf înainte de a pune un diagnostic corect (sau 
chiar înainte de a examina sânul şi copilul şi de a 
asista la un alăptat). 

Menţionăm că există copii mai plângăcioşi de 
felul lor, adică plâng fără nici un motiv serios, ei 
mănâncă bine, cresc normal în greutate, dar 
solicită mai mult mamele şi familia, vor mereu în 
braţe. Dar după 3 luni — 3 luni 1/2 se liniştesc şi 
treptat totul reintră în normal. 

14. Elemente de psihologie pentru 
bone 


A lăsa un bebeluş sau un copil mic în grija 
altcuiva este o experienţă dificilă pentru orice 
părinte. Ataşamentul pasional şi grija permanentă 
care au cimentat relația dintre mamă/părinţi şi 
bebeluş în primele luni de viaţă au drept 
contrapondere o teamă profundă: aceea că l-ar 
putea pierde. Prima separare reală de bebeluş după 
această perioadă de relaţie exclusivă cu copilul — 
mai mult sau mai puţin îndelungată — va genera 
inevitabil reacţii intense şi profunde la toți 
protagoniştii: părinți, copil şi persoana de îngrijire. 

Dacă persoana de îngrijire aleasă este o bunică 
sau altă rudă apropiată, separarea poate fi mai 
puţin dureroasă, angoasantă şi culpabilizantă — 
pentru mamă în mod special — deoarece acestea 
sunt persoane despre care ştie, aprioric, că nutresc 
suficientă afecţiune pentru copil. Dar în societatea 
contemporană lucrurile stau din ce în ce mai 
frecvent cu totul altfel: pentru că bunicii sunt încă 
persoane active sau, dimpotrivă, pentru că starea 
de sănătate sau faptul că se află departe sau multe 
alte motive îi împiedică să se dedice creşterii 
nepoților, părinţii recurg din ce în ce mai des la 
serviciile unei doici. 

Ideea că o persoană străină le va lua locul în 
prejma copilului, că aceasta va fi lângă el atunci 
când va face primii paşi sau va rosti primele 
cuvinte clare este sfâşietoare pentru orice mamă. 
„Când trebuie să-mi iau rămas bun şi îmi văd 
copilul în braţele altcuiva mi se rupe inima... 
parcă trebuie să mă despart de o parte din mine!” 
sau: „O să îşi mai amintească de mine? Sigur nu o 
să mă mai iubească la fel de mult... o să se ataşeze 
de bonă şi pe ea o să o iubească cel mai mult!” — 
mai ales dacă aceasta se ocupă bine de el... Astfel 
de întrebări şi gânduri frământă orice părinte la 

separarea de copil. Ele sunt cele care exprimă 
direct sau indirect sentimentul de doliu, de 
pierdere, de singurătate, neputinţă şi chiar funie: de 
ce trebuie să fac asta?... 

Împotriva acestor trăiri pot să apară la adult 
diverse moduri de apărare: 

negarea: în încercarea de a se convinge că 
separarea nu contează, nici pentru sine nici pentru 
copil; 

proiecția: atribuie rolul de persoană competentă 
doicii şi şi-l asumă pe cel de persoană „rea”, sau 
invers, considerând competentă persoana care se 
ocupă de copil dar nutrind resentimente față de 
aceasta şi suspectând-o permanent că nu se ocupă 
„perfect” de copilul său; 

detaşarea: în încercarea de a diminua 
sentimentele intense de ataşament şi de a dilua 
durerea separării de copil. 

Astfel de reacţii profunde sunt normale după 
perioada de schimburi intense cu copilul de la 
naştere până în prezent. Aceste trăiri sunt în mare 
majoritate inconștiente dar implică un consum 
mare de energie din partea părinților, putând 
antrena stări depresive care, la rândul lor, vor 
complica situaţia şi mai mult. Prestaţia la locul de 
muncă va lăsa de dorit iar acasă atmosfera va 
deveni tot mai tensionată. Separarea şi regăsirea cu 
copilul poate deveni sursă de perpetuare a 
frustrării: „De ce îmi întoarce spatele când mă duc 
spre el? Nu se mai simte apropiat de mine? Am 
distrus relația noastră? l-am distrus viutorul?”... 
sunt întrebări frecvente în mintea mamei. 

Discutarea acestor trăiri şi acceptarea lor poate 
conduce la găsirea unor alte soluţii de adaptare la 
acest eveniment, fără a „dilua” sau afecta calitatea 
relației cu copilul. Dacă părintele reuşeşte să o 
accepte, şi copilul o va face fără consecinţe pentru 
viitorul şi echilibrul său psihic. 

Se ştie că, bine îngrijiţi, copii se adaptează mai 
uşor acestor schimbări. Chiar dacă simt lipsa 

părinților şi au reacţii intense la întoarcerea lor 
acasă, atunci când sunt bine îngrijiţi se 
acomodează destul de repede. Copilul va simţi 
schimbarea în manieră mult mai subtilă, la nivelul 
ritmurilor şi obiceiurilor, al expectanţelor — iar asta 
necesită un efort important de acomodare şi 
adaptare din partea sa. 

Protestul său la plecarea părintelui este sănătos 
şi important. După aceea va putea să se apropie de 
persoana de îngrijire. Studule au arătat că există 
diferenţe calitative între interacţiunile copilului cu 
părinţii faţă de cele cu persoana de îngrijire. Astfel, 
în cursul zilei intensitatea acţiunilor este mai 
scăzută atunci când nu se află în compania 
părinţilor: se joacă dar nu la fel de viguros, dorm 
dar nu la fel de profund etc. Par să îşi păstreze 
resursele pentru momentul regăsirii cu părintele. 
Reacţia frecventă de a întoarce spatele mamei 
constituie de fapt o modalitate de a gestiona trăirile 
intense resimțite la regăsirea cu ea. Atunci 
izbucnește tot dorul, tot protestul faţă de absenţa 
persoanei dragi şi care nu poate fi exprimat decât 
faţă de aceasta. Nu este de mirare că unele bone 
spun: „Cu mine nu face niciodată aşa!” — pentru că 
nici nu reprezintă pentru copil ceea ce părintele 
reprezintă. Astfel de comentarii însă, dincolo de 
intenția de a linişti părintele că nu i-a plâns în acest 
mod sfâşietor copilul toată ziua, se pretează 
frecvent la interpretări — tocmai prin prisma durerii 
şi culpabilității părintelui aferente separării. Ele 
pot cu uşurinţă aprinde reacţii de rivalitate între 
părinte şi persoana de îngrijire — de tipul care e 
mai bun, competent, priceput etc. Pentru a nu 
alimenta o spirală de luptă distructivă între 
persoanele care se ocupă de copil, cu efecte 
dăunătoare pentru acesta, o astfel de remarcă 
trebuie acompaniată de recunoaşterea calităţii 
speciale a acestor afecte în raport cu statutul 
special pe care îl are în mod natural părintele în 
viaţa copilului. 

Părintele — ca şi copilul — trebuie să 
dobândească încredere în faptul că îşi lasă copilul 
pe mâini bune, afectuoase. Şi, ca orice relație de 
încredere, aceasta nu este un dat, ci se câştigă 
treptat. Copilul îşi va dezvolta propriile strategii de 
adaptare dacă este îngrijit de o persoană afectuoasă 
şi flexibilă. Este foarte important însă ca el să 
dispună de un timp pentru a se obişnui cu noua 
persoană. Din acest motiv este indicat ca persoana 
care se va ocupa de copil să fie introdusă treptat în 
anturajul copilului, să fie progresiv introdusă în 
interacțiune cu acesta în cadrul activităţilor sale 
cotidiene înainte de a fi lăsat exclusiv în grija 
acesteia. În medie, această perioadă de acomodare 
poate dura între 2 săptămâni şi o lună. 

Orice părinte va urmări în această perioadă de 
probă şi antrenament consistenţa, coerenţa şi 
totodată flexibilitatea comportamentului persoanei 
în grija căreia îşi va lăsa copilul, capacitatea sa de 
a respecta ritmurile create, individualitatea şi 
particularitățile copilului. Căldura şi empatia sunt 
vitale în relația cu copilul mic. Ele transpar în 
modul în care este ţinut copilul, în sensibilitatea la 
nevoile acestuia de a fi hrănit, schimbat, culcat sau 
de interacțiune şi joc. Nici o mamă nu şi-ar dori să 
lase copilul pe nişte mâini mai puţin pricepute 
decât ale ei — va dori aşadar pe cineva care să ofere 
copilului o îngrijire demnă de toată mândria şi de 
toată încrederea, pe care să poată oricând conta, 
care să facă față oricărei situaţii neprevăzute. Nu 
va dori o persoană prea pasivă sau deprimată, dar 
nici o persoană pripită şi impulsivă. Va aprecia o 
persoană inventivă, plină de idei despre modul în 
care îşi poate petrece timpul peste zi cu copilul şi 
dornică să i le împărtășească mamei. O persoană 
care va face din copilul său principala sa prioritate, 
care nu are o situaţie instabilă acasă sau nu este 
tracasată de alte îndatoriri care pot interfera cu 
disponibilitatea sa faţă de copil. Şi mai ales, nici 
un părinte nu va dori să schimbe bona prea des. 

Este un lucru bine ştiut în prezent că schimbările 
majore şi subite nu sunt deloc pe placul sau 
pozitive pentru copilul mic. Orice schimbare 
trebuie introdusă treptat, cu prudenţă şi într-un 
climat de încredere. Altfel devine o traumă şi nu o 
sursă de progres. O relație cu un bebeluş sau un 
copil mic se construieşte treptat şi este un 
angajament pe termen lung. 

Totodată, o bonă competentă nu va reconforta 
numai copilul, ci şi părintele. La plecarea şi la 
sosirea părintelui îl ascultă şi respectiv îl va 
informa pe acesta asupra evenimentelor” 
petrecute în intervalul scurs, nu în maniera unei 
judecăţi sau critici ci cu empatie anticipativă 
inclusiv față de sentimentele părintelui. Spre 
exemplu, nu va spune mamei la întoarcerea acasă: 
„Azi a făcut primu paşi cu mine”; ci mai degrabă 
„Cred că se apropie de momentul în care va merge 
singur...” 

Pentru a face separarea mai uşoară, există o 
serie de paşi care pot ajuta: 

1. Părintele trebuie să se trezească dimineaţa cu 
ceva timp mai devreme pentru a avea câteva 
minute să se joace şi să alinte copilul. 

2. Să îi permită copilului să refuze să mănânce, 
să facă nazuri atunci când îl îmbracă: aceste câteva 
minute îi vor da copilului sentimentul că deţine 
controlul asupra modului în care se desfăşoară 
ziua. Cu bona ar putea să nu îndrăznească să îşi 
exprime opoziționismul. 

3. Dacă e suficient de mare copilul, este 
important să fie creat obiceiul de a vorbi şi explica 
copilului plecarea, fără a uita niciodată precizarea 
„mă întorc...”. Aceasta pregăteşte atât copilul cât 
şi părintele pentru separare. 

4. Părintele împreună cu bona şi copilul trebuie 
să instituie un ritual de separare care să se încheie 
cu „La revedere, ne vedem după-amiază, dna. X o 
să se ocupe de tine până mă întorc”. Apoi, odată ce 
copilul a intrat în interacţiune cu bona, părintele 

poate pleca. Nu este indicată prelungirea 
despărțirii: o va face şi mai grea! Copilul poate 
protesta, dar apoi se va putea consacra activităților 
sale obişnuite. 

